Abadhuves Hithugai - 11 | Vaahaka އަބަދުވެސް ހިތުގައި – 11 – Vaahaka\nއަބަދުވެސް ހިތުގައި - 11\n6k90\tJanuary 16, 2022\nއަބަދުވެސް ހިތުގައި - 1\nއަބަދުވެސް ހިތުގައި - 2\nއަބަދުވެސް ހިތުގައި - 3\nއަބަދުވެސް ހިތުގައި - 4\nއަބަދުވެސް ހިތުގައި - 5\nއަބަދުވެސް ހިތުގައި - 6\nއަބަދުވެސް ހިތުގައި - 7\nއަބަދުވެސް ހިތުގައި - 8\nއަބަދުވެސް ހިތުގައި - 9\nއަބަދުވެސް ހިތުގައި - 10\nއަބަދުވެސް ހިތުގައި - 12\n'ކައިންޑް އޮފް.. އަސްލު މަންމަގެ ފްރެންޑް އެއް ޝަހީމައްތަ އެއީ.. އަހަރެން މިދެކުނީ އަލަށް.. މީހަކާ އިނދެގެން ރަށުން ދިޔަފަހުން އެއައީއޯ މަންމަ ބުނީ..' މަލްކާ ކިޔައިދިނެވެ. ދެމީހުން ދެން އުޅެގަތީ އެސައިންމަންޓްތައް ހަދާށެވެ.\nދުވަސްތައް ފާއިތުވަމުންގޮސް މަހެއް ވީ ލޮލުފިޔަ ޖަހާލާހާ އަވަހަށެވެ. މަލްކާ އާއި ޝައިލްވެސް ގާތް އެކުވެރިންނަށް ވާން މާކަ ގިނަ ދުވަސްތަކެއް ނުނަގައެވެ. ދެމީހުންގެ މަންމައިންގެ މެދުގައި އޮތް ގުޅުމުގެ ސަބަބުން ގިނައިރު އެކީގައި އުޅޭތީވެސް މެއެވެ.\n'5:30 އަށް އައިސްދީބަ އެކޮޅު އަތިރިމައްޗާ ދިމާއަށް.. އެންމެން އެއްކޮށް ފިނިބުރެއް ޖަހާލަން ދާން އެހެން އެންމެން ކައިރީ އަހަރެން ބުނެފިން..' ކާން އިނދެފައި މަލްކާ ފޯނަށް އައިސް އިން ޝައިލްގެ މެސެޖް ކިޔާލިއެވެ. ދާނަމޭ ބުނެފައި ތަށީގައި ބާކީ އޮތް ބަތްކޮޅު އަނގަޔަށް ލަމުން ތަށި ދޮންނަން މަލްކާ އަވަސްވެގަތެވެ.\nހަވީރުގެ ހިތްގައިމު ވަގުތެވެ. ރީނދޫ ކުލައިގެ ލޭސް އަޕް އަތެއް ލާފައި އިން ފައިތިލަޔާ ހަމައަށް އަންނަ ވައްތިރި ހެދުމުގައި މަލްކާ ހީވަނީ ހުރިހާ ރީތިކަމެއް ވެރިކޮށްލައިގެން ހުރި ހެންނެވެ. ރީނދޫ ކުލައިގެ ސްކްރަންޗީ ސްކާފް ބޮލުގައި ޖަހާފައިހުރި މެސީ ބަންގެ ވަށައިގެން އޮޅާލުމަށްފަހު ސެންޓް ޖަހާލައިގެން މަލްކާ ރަތް ލިޕްސްޓިކް ކޮޅެއް ހާކާލިއެވެ. ކޮޓަރިން ނުކުމެ ގައިގެ ހަމުގެ ކުލައިން ފަރުމާ ކޮށްފައިހުރި ލޭސް ގްލޭޑިއޭޓަރ ސޭންޑަލް އަކަށް އަރައިގެން ފޯނު ހޭންޑް ބޭގްގެ ތެރެއަށް ލަމުން މަލްކާ ހިނގައިގަތީ އަތިރިމައްޗަށް ދާށެވެ.\n'ހެލޯ އާލް ކޮބާ ދަންތަ..' އާލާއަށް ގުޅައިގެން ހުރެ މަލްކާ އަހާލިއެވެ.\n'ކޮންތާކަށް.؟' އާލާ އަހާލިއެވެ.\n'ނޭނގޭތަ.. ޝައިލް މެންދުރު މެސެޖް ކޮށްފަ އިން ހުރިހާ މީހުން އެކީ ފިނިބުރަކަށް ދާށޭ.. ފަސްގަނޑި ބަޔަށް ދާށޭ އެކޮޅަށް.. އާލް ކައިރީ ނުބުނޭ؟..' މަލްކާ އަނގަޔަށް ވައްތަރެއް ޖައްސާލިއެވެ.\n'އާނ.. ވެދާނެ ހަނދާން ނެތުނީ ކަމަށް.. އަހަރެން ވަރަށް އަވަހަށް ތައްޔާރު ވެލާނަން.. މެލޯ އާދޭ މިގޭ މަގުން ލާފަ ދާން..' އާލާ އޭނާއަށް ހީވާގޮތް ހާމަކޮށްލިއެވެ. އާއެކޭ ބުނެފައި މަލްކާ ފޯނު ކަނޑައިލިއެވެ.\nމަޑުމަޑުން ހިނގާފައި ގޮސް އާލާމެން ގޭ ކުރިމަތީގައި މަޑުކޮށްލަމުން މަލްކާ ސަލާން ގޮވައިލިއެވެ.\n'ވައަލައިކުމުއް ސަލާމް.. މަލްކާ އާދޭ އެތެރެއަށް.. ކިހިނެތްތަ.. ނީއްތަމެން ގެއަށް ނާންނަތާ ކޮންދުވަހެއް..' އެތެރެއިން ދޮރު ހުޅުވާލި ނިޝާ ޝަކުވާގެ ރާގަކަށް ސުވާލު ކޮށްލިއެވެ.\n'އަހަރެން ހަމަަ ބަރާބަރު.. ނީއްތަ ކިހިނެއް؟.. ބިޒީކޮށް އުޅޭތީ އައިސް ގޮސް ނެހެދެނީ ކޮބާ އަޔާމް މެން..' މަލްކާ ވަށައިގެން ހޯދާލީ އެގޭ ކުޑަމީހާ ފެނޭތޯއެވެ. އެއީ އާލާގެ ބޭބެ އަޔާންގެ ކުއްޖާ އެވެ.\n'އެމީހުން ގޮއްސި ހައިނާގެ މަންމަމެން ގެއަށް.. އިއްޔެއިން ފެށިގެން މާމަ ކައިރިއަށް ދާށޭ އެސޮރު ކިޔާތީ.. ހެހެ.. މަންމަމެނަށް ދައްތަގެ ސަލާމް ބުނައްޗޭ..' ނިޝާ ހިނިތުންވެފައި މަލްކާގެ ބުރަކަށީގައި ފިރުމާލިއެވެ.\n'އާނ.. ދައްތައާ މިގޭ އެންމެނަށްވެސް ސަލާމް ބުނައްޗޭ..' މަލްކާވެސް ހިނިތުންވެލިއެވެ.\n'އަހަންނަށް ސިއްރުން ދެމީހުން ދައްކަނީ ކޮންވާހަކައެއް.. ޔަގީނޭ އަހަރެން ގައި މަސްކަނީ ކަން..' ގެއިން ނުކުމެފައި އާލާ ހިނިތުންވެލިއެވެ.\n'އައްޗީ އެބައުޅެންތަ ކާނެ އެއްޗެއް ނުލިބިގެން.. އާލްވެސް ދޯ..' މަލްކާ ހީގަތެވެ.\n'އުޅޭ ގޮތެއް އާދޭ އަވަހަށް..' ލައިގެން ހުރި ކަޅާއި ހުދު ކުލައިގެ އަތްދިގު ކޮޓަން ޕެޕްލަމް ޓޮޕާއި ކަޅު ޖީންސާ ގުޅުވައިގެން ކަޅު މެރީ ޖޭން ހީލް އަށް އަރައިގެން އާލާ ހިނގައިގަތެވެ. އިސްތަށިގަނޑު ދެފަރާތަށް ފަޅާލައި ވަޔަށް މިނިވަންކޮށްފައި ވުމުން ފެންނަލެއް ވަރަށް ރީއްޗެވެ. ދެމީހުންވެސް އެކިކަހަލަ ވާހަކަތަކުގައި ޖެހިފަ ތިބެގެން އަތިރި މަގަށް އަޅާލިއެވެ.\n'އާލް.؟ އައި ޝުޑް ޑޫ ސަމްތިންގް..' މަލްކާ އަންނާނެ އިރަކަށް އިންތިޒާރުގައި ހުރި ޝައިލްއަށް އާލާ ފެނުމުން މޫނު ހަދާލެވުނެވެ. ސަޕްރައިޒް އެއް ޕްލޭން ކުރުމުން އާލާވެސް އައީ ވިއްޔާއެވެ. ކަޅާއި ރަތުން ފަރުމާ ކޮށްފައި ހުރި ހޫޑީއާއި ކަޅު ޖީންސްގައި ޝައިލްވެސް ނުލާހިކު ރީއްޗެވެ. ކަނދުރާ އާއި ހަމައަށް އޮންނަ ރާޅު ބާނި އިސްތަށިގަނޑަކީ އޭނާގެ ރީތިކަމަށް އިތުރު ފުރިހަމަ ކަމެއް ގެނެސްދޭ އެއް ބާރެވެ. އިރުއިރުކޮޅާ ޖެހޭ ވައިރޯޅި ތަކުން އެއިސްތަށިގަނޑާ ގޯނާ ކޮށްލައެވެ.\n'އާލް.. އައި ނީޑް ޓު ޓޯކް މަލްކާ އަމްމ އެލޯން..' ކުރަން ނުކުރަން ހުރެފައި ޝައިލް މެސެޖް ކޮށްލިއެވެ. ޝައިލް ހުރި ހިސާބާ ވަރަށް ކައިރިވެފައި ހުއްޓާ ލިބުނު މެސެޖް ފެނުމުން އާލާ ބޯކަހާލިއެވެ.\n'މެލޯ.. އަހަރެން މިދަނީ ވަރަށް މުހިންމު ކަމެއް.. އަމްމ ކޮއްކޮގެ އެއްޗެހިތަކެއް ނުލާ ދޮންބެމެން ހަނދާން..'\n'އޯކޭ އޯކޭ ނޯނީޑް ޓު އެކްސްޕްލެއިން..' އާލާ ބުނަން އުޅުނު އެތި ހުއްޓުވަމުން މަލްކާ ބުނެލިއެވެ. އާލާ ބޭނުންވީވެސް އެގޮތެވެ. އާލާ ދިއުމުން މަލްކާ ޝައިލް އާ ދިމާއަށް މިސްރާބު ބަދަލު ކޮށްލިއެވެ.\n'ހޭ އާދެވުނީ ދޯ.. އަދި އެކަކުވެސް ނެތް ހިނގާބަ ދޮންވެލިގަނޑަށް..' ޝައިލް ބުނެލިއެވެ. މަލްކާ ހިނގައިގަތުމުން ފަހަތުގައި ހުރެ ގައިގެ ބިއްދޮށަށް ދެއަތް ލަމުން ޝައިލް ހިނގައިގަތީ މަލްކާއަށްވުރެ މަޑުންނެވެ. އެހިސާބުގައި ގަސްތައް ހެދިފައިވާ ގޮތުން ދޮންވެލިގަނޑު ހުންނަނީ އެއްކޮށްހެން ފޮރުވިފައި އެވެ. ދެއަތުން ގަސްތައް ދުރުކުރަމުން ދޮންވެލިގަނޑަށް ފޭބުމަށްފަހު މަލްކާ ވަށައިގެން ބަލައިލީ އަޖައިބު ވެހުރެއެވެ.\nރަތްކުލައަށްދާ ޕޭޕަރ ހަނީ ކޮމްބް ތަކެއް ވަށައިގެން ހުރި ގަސްގަހުގައި އެލުވާފައި ވާއިރު މެދުގައި ދަނޑިބުރި އަކުން ކޮނެ ބޮޑު އަކުރުން 'މަލްކާ' ޖަހާފައި އޮތެވެ. އެކިތަންތަނަށް މާމަލުގެ ފިޔަތައް ތަރުތީބެއް ނެތި އުކާލާފައި ވާއިރު ޖެހިލާ ކޮންމެ ވައިރޯޅިއަކަށް ކިޔަމަންވެ އެ ފިޔަތައް ހަރަކާތް ކޮށްލައެވެ. ވާނުވާގައި ހުރެ މަލްކާ ފަހަތަށް އެނބުރުމުން ލިބިފައި ހުރި ހައިރާންކަން ދެގުނައަށް އިތުރުވިއެވެ.\n'މަލްކާ.. އައި ވޯންޓެޑް ޓު ސޭ ދިސް ސިިންސް ވީ މެޓް.. އައި.. އައި ލައިކް ޔޫ.. މަލްކާ ފެނުނު ފުރަތަމަ ދުވަހުވެސް އަހަންނަށް މަލްކާ ކަމުދިޔަ.. ނޮޓް އޮންލީ ދަ ފިޒިކަލް އެޕިއަރެންސް އޮފް ޔޫ.. ބަޓް ޔުއަރ އެޓިޓިއުޑް އެންޑް މެނީ މެނީ އަދަރ ތިންގްސް.. ސޯ ވިލް ޔޫ އެކްސެޕްޓް މައި..' އެއްފައި މައްޗަށް ކޮޅަށް ހުރި ޝައިލްގެ އަތުގައި އަނގޮޓިއެއް ވެސް އޮތެވެ. ޖަވާބަކަށް އިންތިޒާރު ކުރާ ފަދައަކުން މަލްކާގެ މޫނަށް ބަލައިގެން އިދެފައި ޝައިލް ކޮޅަށް ތެދުވެލިއެވެ. އޭރުވެސް މަލްކާ ވަކަރު ބުދެއްހެން ހުރިގޮތަށް ހުއްޓިފައި ހުއްޓެވެ.\n'ޝައިލް.. އައި ނީޑް ޓައިމް.. އަހަރެން ވިސްނާލަން ބޭނުން.. މަންމައާ އާލްއާވެސް ޑިސްކަސް ކޮށްލަން..'\n'އިޓްސް އޯލް ރައިޓް.. ޓޭކް ޔުއަރ ޓައިމް.. އަހަރެން ޖަވާބަކަށް އިންތިޒާރު ކުރާނަން.. އަހަރެން ހިތުގަ މިހުރިހާ އެއްޗެއް އޮތީމަ ބުނުން ރަނގަޅޭ ހިތާ މިބުނީ..' މަލްކާގެ ވާހަކަ މެދުކެނޑަމުން ޝައިލް ބުނެލިއެވެ.\n'ގެއަށް ލައިދެންތަ.. ސައިކުގަ އައީ..' ޝައިލް ހިނިތުންވެލިއެވެ.\n'ނޯ ނީޑް.. އައިލް ގޯ އެލޯން..' މަލްކާ ބުނެލިއެވެ. ބާއި އޭ ބުނެފައި މަލްކާ ހިނގައިގަތީ ގެއަށް ދާށެވެ.\n'ދޮނާ ކޮބާ އަހަރެންގެ..' ގެއަށް އައިސް ވަނުމާއެކީ މަލާކް ދައްކަން އުޅުނު ވާހަކަ މެދުކެނޑުނީ މަލްކާ ހުރި ސީދަލަށް ގޮސް ކޮޓަރިއަށް ވަދެފައި ދޮރު ލައްޕާ ތަޅުލުމުންނެވެ.\n'މާދަން މަންމައާ ވާހަކަ ދައްކާނީ މިރޭ އަޅާލާނެ ކަމެއްނެތް.. ޑޫ އައި ލައިކް ހިމް..' އެދުގެ ކުރިމަތީގައި ހުރެ ދެކޮޅު ދެކޮޅަށް ހިނގަމުން މަލްކާ ވިސްނަމުން ދިޔައެވެ.\n'ނޯ..' މަލްކާއަށް ބުނެވުނެވެ. އޭނާގެ ހިތުގައި އަދި އެއްވެސް މީހަކަށްޓަކާ ވިންދެއް ނުޖަހައެވެ. ޝައިލް އަކީ މަލްކާގެ ނަޒަރުގައި ރަނގަޅު ހެޔޮއެދޭ އެކުވެރިއެކެވެ. އެއަށްވުރެ ގާތެއް ނުވެއެވެ.\n'މާދަން އާލާ ގެނެސް މަންމައާ ދެމީހުން ކައިރީ އެވާހަކަ ދައްކާނީ.. ދެމީހުން ކިޔާ އެއްޗެއް ބަލާފަ ޖަވާބެއް ދޭން..' މަލްކާ އެންމެފަހުން އެދުގައި އޮށޯވެލިއެވެ. މަގްރިބް ނަމާދަށް ބަންގި ގޮވާ އަޑު ފަޒާ ތެރޭގައި ގުގުމާލުމުން ތެދުވެގެން ފާހާނާއަށް ދާން މަލްކާ އަވަސްވެގަތެވެ.\n'ދޮނާ އެބަ އުޅެންތަ..' މަލްކާއަށް އިޝާ ނަމާދުން ފައިބައިގެން އޮށޯވެވުނު ތަނާހެން މަލާކް ގޮވާލިއެވެ.\n'އާނ.. ކީކޭ..' ކަންނެތް ވެފައި އޮތުމުން އޮތް ގޮތަށް އޮވެ ބޯވެސް ހިއްލާނުލާ މަލްކާ ބުނެލިއެވެ.\n'ދޮރު ހުޅުވަބަ ވާހަކައެއް ދައްކަން..' މަލާކް ޖަވާބު ދިނުމުން ތުން ފިއްތާލާފައި މަލްކާ ދޮރު ކައިރިއަށް ޖެހިލިއެވެ.\n'ހޫމް ބުނޭ..' އެތެރެއަށް ވަދެ ދެމީހުންނަށް ވެސް އެދުގައި އިށީނދެވުމުން މަލްކާ ބުނެލިއެވެ.\n'ފުރަތަމަ ވާހަކަ.. އަހަރެން މި ވީކް އެންޑްގަ ރިސޯޓް ޓްރިޕަކަށް ދާންޖެހޭ.. އެހެންވެ ދޮނާއާ އެކު ޝޮޕިން އަށް ދާން ބޭނުން.. ދެވަނައަށް ދޮނާ މިއަދު ތިހުރީ ކިހިނެއް ވެފަތަ.. ގެއަށް ވަން ގަޑީ ގޮވީމަ ހީވީ އަޑުނީވޭކަން ބަހައްޓާ ނުވެސް ފެންނަހެން.. ކިހި..'\n'އެއީ މޫޑީ ވެފަ ހުރީމަ.. ޝޮޕިން އަށް މާދަންރޭ ދާނަން.. މިރޭ ވަރަށް ޓަޔަރޑް.. ކާން މިއުޅެނީ ދާން.. އެހެން ވާހަކައެއް ނެތިއްޔާ މަލާ ވެސް އާދޭ..' މަލާކްގެ ވާހަކަ މެދުކަނޑަމުން މަލްކާ ކޮޅަށް ތެދުވެލިއެވެ.\n'އާނ އޯކޭ ހިނގާ..' އެހިޔަސް ނުބުނާނެކަން އެނގޭތީ މަލާކް އޭނާގެ ސުވާލު ސިކުނޑީގައި ރައްކާ ކުރަމުން ތެދުވެލިއެވެ.\n'ކޮބާ.. އިއްޔެ ކަންތައް ކިހިނެއް ކިހިނެއް..' ހެނދުނު ކޮލެޖަށް ދެވުމާއެކު އާލާ އަހާލިއެވެ.\n'ތި ވާހަކަ ފަހުން ދޯ.. މިއަދު ދައްޗޭ އަހަރެމެން ގެއަށް..' މަލްކާ ހިނިތުންވެލިއެވެ.\n'ހޭ ޝައިލް..' ކުލާސް ތެރެއަށް ވަދެގެން އައި ޝައިލް އަށް އާލާ ގޮވާލިއެވެ. ހިނިތުންވެފައި ޝައިލްވެސް ގޮސް ގޮޑީގައި އިށީނެވެ.\n'ދެމީހުންވެސް ސައިލެންޓް ވެފަ.. ކަނެކްޝަން އެއްތަ..' އާލާ ހިތާހިތުން ކިޔާލިއެވެ. ފަހުންނޭ މަލްކާ ބުނެފައިވާތީ އާލާ އެ ސުވާލު ނޮކޮށް ދޫކޮށްލިއެވެ.\n'ސޯ އަހަރެން ހަދަންވީ ކިހިނެއް..؟' އިއްޔެ ހިނގާދިޔަ ކަންތައް ޒުލްފާއާއި އާލާއަށް ހާ އިން ޗަވިޔަންޏަށް އެންމެ އަކުރެއް ފިއްޔެއް ވެސް ވައްޓާނުލާ ކިޔާދިނުމަށްފަހު މަލްކާ އަހާލިއެވެ.\n'އޯ އެމް ޖީ.. މިހެންވެ ޝައިލް އަހަރެން މެއްސެއް ހެން ފައްސާލީ..' އެހާއިރު ވަންދެން ހުޅުވައިގެން އިން އަނގައަށް ފުރަތަމަވެސް އައި ޖުމްލަ އާލާ ނެރެލީ އާރޓާއެކު އެވެ.\n'މަންމަ ބުނެފިއްޔާ ނުބައި މާނައެއް ނުނަގައްޗޭ.. މަންމައަށް ރަނގަޅު ދަރިފުޅު އާއެކޭ ބުނެފިއްޔާ..' ޒުލްފާ އިރުކޮޅަކު ވިސްނަން އިނދެފައި ބުނެލިއެވެ.\n'ދަރިފުޅަށްވެސް މިހާރު ތިހުރީ ވިހި އަހަރު ފުރެން ވެފަ.. މާގިނަ ދުވަހު ކައިވެނި ނޮކޮށް ހުރުމަކީވެސް ރަނގަޅު ކަމެއް ނޫން.. އަނެއްކާ މަންމައާ ޝަހީމައްތަ އެހާ ޕާރޓް ވީމަ އެބައިވެސް އޮންނާނެދޯ.. އެކަމް ދަރިފުޅު ވިސްނާލާފަ ބޭނުން ގޮތަކަށް ކަންތައް ކުރިއަސް ހެޔޮ.. މަންމައަށް ބޮޑަށް ރަނގަޅީ ދަރިފުޅު ކުއްޖަކާ ގަޔާ ނުވަންޏާ އާއެކޭ ބުނުން.. ގޮތް ނިންމާނީ ދެން އިންނަ ކުއްޖާ ދޯ.. މަންމައަށް ދެވޭނީ ނަސޭހަތް.. މީ ޓުއެންޓީ ފަސްޓް ސެންޗުރީ ވިއްޔަ.. ނަވާރަ ސަތޭކައިގައޭ މީހުން މަންމަ ދައްކާ މީހަކާ އިންނާނީ..' ހިނިގަޑެއް ޖަހާލަމުން ޒުލްފާ ބުނެލިއެވެ.\n'އެން އާލާ ބުނާނީ ކީކޭ..' އިރުކޮޅަކަށް ވެރިވި ހަމަހިމޭންކަން ފޫދުއްވާލަމުން މަލްކާ އަހާލިއެވެ.\n'އަހަރެން.. ޝައިލް އަކީ ރަނގަޅު ކުއްޖެއް.. ރެސްޕޮންސިބަލް، ކެއަރިން އެން ލޮޓްސް އޮފް އަދަރސް.. މެލޯ ތިބުނީ ލައިކް ނުވެޔޭ.. ދެން އަހަރެން ރެކޮމެންޑް ކުރާނީ ޒުލްފާއްތަ ހެން އާއެކޭ ބުނަން ކޯސް.. އައި ނެވަރ ސޯ އޯރ ހާރޑް ހިމް ޑުއިން އެނީތިން ރޯންގް.. ދެން ފައިނަލް ކުރުން އޮންނާނީ އޮބްވިއަސްލީ މެލޯގެ އޮޕްޝަންދޯ.. އޮޓްސް ޔޯ ލައިފް.. ޔޫ ހޭވް ރައިޓް ޓު ޑިސައިޑް އިޓްސް ފިއުޗަރ..' އާލާވެސް ނަސޭހަތް ކޮޅެއް ދިނުމުން މަލްކާގެ ހިތަށް ހަމަޖެހުމެއް ލިބުނެވެ. ވާނީވެސް އެހެންތާ އެވެ. ކުރިމަތީގައި އޮތީ އޭނާގެ ހަޔާތެވެ.\n'އެނީވެސް މެލޯ ހިނގާބަ ފިހާރައަށް.. އެއޭ އަހަރެން އަސްލު އައި ކަމަކީ..' އާލާ ތެދުވެގެން މަލްކާ ކައިރިއަށް ޖެހިލިއެވެ.\nIffaa Ibrahim rasheed January 16, 2022\nWow nice 💞\nRooya Xek January 16, 2022\nތޭންކްސް އިއްފާ އިބްރާހީމް ރަޝީދު ❤❤\nIffaa Ibrahim rasheed January 17, 2022\nނުބުނާނަނަް February 10, 2022\nRooya Xek April 10, 2022\nލަސްކަމުން މިއުޅެނީ February 10, 2022\nކީއްވެތަ މަހެއްވާއިރުވެސް މިސައިޓަށް ވާހަކަ އަޕްލޯޑު ނުވަނީ\nޔަހް.. އަސްލު ވ އުދަނގޫ ސައިޓް ލަސްކަމުން.\nބަޓް އައި އަޕްލޯޑެޑް އިޓް އޯލްމޮސްޓް ލައިކް 18 ޖެނުއަރީ .. އެން އައިމް އަޕްލޯޑިންގް ދަ ނެކްސްޓް ނައު.. ހޯޕް ޔޫ އަންޑަރސްޓޭންޑް.. ކީޕް ވެއިޓިން..\nހެޔޮއެދޭ March 9, 2022\nވާހަކައިގެ ނެކްސްޓް ޕާޓް އަންނަނީ ކޮން އިރަކު؟\nމިހާރު އައިސްދޯ އިނީ.. ސައިޓް މައްސަލައެއް ސޯ އައި ކާންޓް ސޭ އެނީތިންގް.. ދެން އިން ބައި އަޕްލޯޑް ކުރަން ވެގެން މިއުޅުނީ.. ވެއިޓް ކިއުރިއަސްލީ.. ސީޔޫ ދެން..


Miee Kylie aa vahtharu dhivehseh!\nކައިލީ އާއި އޭނާއާ ވައްތަރު ކަމަށް ބުނާ ދިވެހި އަންހެން ކުއްޖާ--\n7 ނޮވެންބަރ 20193ކޮމެންޓް\nމިއީ ކައިލީއާ ވައްތަރު ދިވެއްސެއް!\nމަޝްހޫރު ތަރިންނާއި ވައްތަރު މީހެއް ފެނިއްޖެނަމަ އެމީހާއަކަށް ސަމާލުކަން އަބަދުވެސް ލިބެ އެވެ. އެގޮތުން މިފަހަރު މިއޮތީ މަޝްހޫރު ރިއަލިޓީ ތަރި ކައިލީ ޖެނާ އާ ވައްތަރު ދިވެއްސަކު ފެނި، އޭނާއަށް ގިނަ ބައެއްގެ ކަޅިތައް ހުއްޓިފަ އެވެ.\nސޯޝަލް މީޑިއާގައި އިއްޔެ އާންމުވި އެއް ފޮޓޯއަކީ ދިވެހި އަންހެން ކުއްޖަކާއި ކައިލީގެ ފޮޓޯ އެކެވެ. އެއީ ދިވެހި ކައިލީ ކަމަށް ކެޕްޝަނުގައި ބުނެފައިވާއިރު ފޮޓޯ ހިއްސާކުރި މީހާގެ ވާހަކައާ ދެބަސްވެވޭކަށް ނެތެވެ. ފޮޓޯއަށް ކޮމެންޓު ކުރި މީހުން ވެސް ވަނީ އޭނާ ކައިލީއާ ވަރަށް ވައްތަރު ކަމަށް ގަބޫލުކޮށްފަ އެވެ.\nފޮޓޯއަށް ކޮމެންޓު ކުރި ބައެއް މީހުން ބުނީ އެ ފޮޓޯ އިން ފެނިގެންދަނީ ޕްލާސްޓިކުން ރީތިވުމަށް މަސައްކަތްކޮށްފައިވާ މީހަކާއި ހަގީގީ ރީތިކަން ކަމަށެވެ. އެގޮތުން ދިވެހި އަންހެން ކުއްޖާ ކައިލީ ފަދައިން ސާޖަރީތައް ނުހެދި ނަމަވެސް ވަރަށް ރީތި ކަމަށް ވެސް ބުންޏެވެ. އަދި ކައިލީއަށް ވުރެ އެ ކުއްޖާ މާރީތި ކަމަށް ވެސް ބުނި މީހުން މަދެއް ނޫނެވެ.\nރާއްޖޭގެ ޕޭޖަކުން ހިއްސާކުރި އެ ޕޯސްޓުގައި ވަނީ ކައިލީއާ ވައްތަރު އެ ދިވެހި އަންހެން ކުއްޖާއަކީ ކާކުކަން އެނގުން ނަމަވެސް އޭނާ ޓެގް ނުކުރުމަށް ވެސް އެދިފަ އެވެ. އަދި އެއީ އޭނާގެ އަމިއްލަ ޕްރައިވަސީއަށްޓަކައި ކަމަށް ބުންޏެވެ.\nމީގެ ކުރިން ދިވެހިން ކައިލީގެ ގޮތުގައި ސިފަކުރަމުން އައީ ދިވެހި މޮޑެލް، ކައިޒީނެވެ. އެކަމަކު މިކުއްޖާގެ ފޮޓޯ އާންމުވުމާއެކު މިވަނީ ކައިޒީންއަށް ވުރެ މި އަންހެން ކުއްޖާ ކައިލީއާ ވައްތަރު ކަމަށް ގިނަ ބަޔަކު ގަބޫލުކޮށްފަ އެވެ.\nމުނިފޫހިފިލުވުން ކައިލީ ޖެނާ\nއަސްލު ކައިލީ އަށްވުރެވެސް ފްރެޝް ރީތި މީނެއްތިޔައީ ، ދެން ކައލީއާއި ބޮޑަށް ވައްތަރުވާން ބުރުގާ ނުނަގާފިއްޔާމް ކިތަންމެހާވެސް.ރަގަޅު\nމި އަންހެން ކުއްޖާ ބުރުގާ ނުނަގައިފިއްޔާ ކިތައްމެހާވެސް ރަނގަޅު\nމިތަނުން ކެއިލީ ޖިނާ އިނީ ކޮން ފަރާތަކުތެ؟ވައްތަރު ކަމުން ބޭބެއައް ސައްކުވެގެން އަހައިލީ މި؟


Nasheed aai Imran bahdhalukoh, thaureef bandunkohlaifi\nނަޝީދާއި އިމްރާން ބައްދަލުކޮށް، ތައުރީފު ބަންޑުންކޮށްލައިފި\nކުރީގެ ރައީސް އިމްރާންގެ ދެ ކަނބަލުންނާ ބައްދަލު ކުރައްވަނީ --\nކުރީގެ ރައީސް މުހައްމަދު ނަޝީދާއި އަދާލަތު ޕާޓީގެ ރައީސް އިމްރާން އަބްދުﷲ ބައްދަލު ކުރައްވައި އެއް ބޭފުޅަކު އަނެއް ބޭފުޅަކަށް ވަރަށް ބޮޑަށް ތައުރީފު ކުރައްވައިފި އެވެ.\nއިމްރާން އާއި އޭނާގެ އަނބިކަނބަލުންނާ ބައްދަލު ކުރެއްވުމަށްފަހު، ރައީސް ނަޝީދު ވިދާޅުވީ ފާއިތުވީ އަހަރުތަކުގައި އަނިޔާވެރިކަމާ ދެކޮޅަށް އެންމެ ފިޔަވަޅެއް ވެސް ފަހަތަށް ޖެހިވަޑައިނުގެން އިމްރާން ކުރެއްވި މަސައްކަތުން ބޮޑު ހިތްވަރެއް ލިބުނު ކަމަށެވެ.\nއިމްރާންގެ އަނބިކަނބަލުންގެ މިންނެއް މަސައްކަތާއި ހިތްވަަރަށް ވެސް ސާބަސް ދަންނަވާ ކަމަށް ރައީސް ނަޝީދު ރޭ ވިދާޅުވި އެވެ.\nބައްދަލުވުމަށްފަހު އިމްރާން ވިދާޅުވީ، ރައީސް ނަޝީދު ރައްޔިތުންނަށްޓަކައި ވެވަޑައިގެންފައިވަނީ އަދާޔާ ހިލާފު ގުރުބާނީއެއް ކަމަށެވެ. އެމަނިކުފާނާ ބައްދަލުވެ ހިޔާލު ބަދަލުކޮށްލެވުމަކީ ލިބުނު ނުހަނު ބޮޑު އުފަލެއް ކަމަށެވެ.\nއިމްރާން ވިދާޅުވި ގޮތުގައި، ރާއްޖެ ހަމަހަމަ މަގަށް އަޅުވާ އަމާން އަސޭރިއަކަށް ގެންދިޔުމަށް ގުޅިގެން ކުރެވޭނެ ކަންކަން ނުހަނު ގިނަގުނަ އެވެ.\nސުޕްރީމް ކޯޓުން އިމްރާން މިނިވަންކުރީ ރައީސް ނަޝީދު ރާއްޖެ ވަޑައިގެންނެވި ދުވަހު އެވެ. އެ ދުވަހު ވާހަކަފުޅު ދައްކަވަމުން ވެސް ރައީސް ނަޝީދު ވަނީ އިމްރާންއަށް ތައުރީފު ކުރައްވާފަ އެވެ. އެ ދެ ބޭފުޅުންނަކީ މީގެކުރިން ސިޔާސީ ގޮތުން ވަރަށް ބޮޑު ދެ ވާދަވެރިންނެވެ. ނަމަވެސް 2015 ވަނަ އަހަރުން ފެށިގެން އެ ދެ ބޭފުޅުން އެކުގައި ސިޔާސީ މަަސައްކަތްތައް ދަނީ ކުރައްވަމުންނެވެ.\nއިމްރާން، 2015 ވަނަ އަހަރުގެ މޭޑޭގައި ހައްޔަރުކުރީ ވެސް އެމްޑީޕީއާއެކު ރައީސް ނަޝީދު މިނިވަން ކުރުމަށް ވެސް ގޮވާާލައި ބޭއްވި ބޮޑު މުޒާހަރާއާ ގުޅިގެންނެވެ.\nއެމްޑީޕީ ރައީސް މުހައްމަދު ނަޝީދު އަދާލަތު ޕާޓީ + އިމްރާން އަބްދުﷲ


ރައީސް ސޯލިހުގެ ވަރުގަދަ ހަމަލާއެއް ނަޝީދުއަށް - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން شتنبر 11, 2019 02088\nރައީސް އިބްރާހިމް މުހައްމަދު ސޯލިހު އިއްޔެ މީޑިއާގެ ކުރިމައްޗަށް ނުކުންނަވާ ވާހަކަފުޅު ދެއްކެވީ ވަރަށް ތިލަކޮށެވެ. ނޫސްވެރިންގެ ސުވާލުތަކަށް ދެއްވީ ވަރަށް “ޑިޕްލޮމެޓިކް” ޖަވާބުތަކެވެ. އެކަމަކު، އެމަނިކުފާނު ދެއްވަން ބޭނުންފުޅުވި މެސެޖް އެންމެ މުހިންމު ވަގުތުގައި އެންމެ ފުރިހަމައަށް ވަނީ ފޯރުކޮށް ދެއްވާފަ އެެވެ.\nކިތަންމެ ވަރަކަށް ދޮގު ކުރަމުން ދިޔައަސް ރައީސް ސޯލިހާއި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާ ދެމެދު ހިޔާލު ތަފާތުވުންތަކެއް، އެހެންނާ ވާދަވެރި ކަމެއް އޮތްކަން މިހާރު ދެން ޝައްކެއް ނެތް މިންވަރަށް އެނގެ އެއެވެ. އެ ވާހަކައިގެ ކަށަވަރު ކުރަން ބޭނުންވާ މީހާއަށް އިއްޔެ ރައީސް ސޯލިހު ދެއްވި ޕްރެސްއިން ވަރަށް ގިނަ ކަންކަން އެނގޭނެ އެވެ.\nރައީސް ސޯލިހު، އެ މަނިކުފާނުގެ އޮފީހުގައި މީޑިއާއާ ކުރިމަތިލެއްވީ ރިލްވާން ރިޕޯޓާ ގުޅިގެން ރައީސް ނަޝީދު ގިނަ ވާހަކަފުޅުތަކެއް ދައްކަވާއި އެއިން ސުރުހީ ހައްދަވާ ނިންމެވި ފަހުނެނެވެ. އަދި ރައީސް ސޯލިހު ބައިވެރިވެވަޑައި ނުގަންނަވާ އެމްޑީޕީގެ ގައުމީ މަޖިލީހުގެ ބައްދަލުވުމެއްގައި ފުލުހުން ރައީސް ނަޝީދަށް ފާރަލަމުންދާ ކަމަށް ގައުމީ ދިފާއީބާރު، އެމްއެންޑީއެފުން ބުނެފައިވާ ކަމަށް ވިދާޅުވެ މަސްރަހު ގަރަނބުކޮށްލެއްވި ފަހުންނެވެ.\nނަޝީދުގެ ވާހަކައެއް ދޮގުކުރި ފުރަތަމަ ފަހަރު\nމިއީ ރައީސް ސޯލިހުގެ ފަރާތްޕުޅުން ފުރަތަމަ ފަހަރަށް ފެނިގެން ދިޔަ މަންޒަރެކެވެ؛ ރައީސް ނަޝީދަށް ރައްދު ދެއްވައި އެމަނިކުފާނަށް ދެރަވާ ބަސްފުޅެއް މީގެކުރިން ދުވަހަކު ވެސް ރައީސް ސޯލިހު ވިދާޅެއް ނުވެ އެވެ. އެކަމަކު އިއްޔެގެ ތާރީހުގައި އެކަމަށް ނިންމުން އައީ އެވެ. މިއީ ވަރަށް ބޮޑު ކަމެކެވެ. އަދި ވަރަށް ބޮޑު ކަމެއްގެ ފެށުމެވެ.\nރައީސް ސޯލިހާއި ރައީސް ނަޝީދު: މިހާރު ވަނީ ހިޔާލު ތަފާތުވުން ފެންނަން ފަށާފައި —\nއިއްޔެ އޮތް ޕްރެސް ފެށުމުގެ ކުރިން ރައީސް ސޯލިހު އެއް ކަމެއް ކަށަވަރު ކުރެއްވި އެވެ. ސަލާމަތީ ބާރުތައް، ފުލުހުންނާއި ސިފައިންގެ ބަޔާން އެމަނިކުފާނުގެ އަތްޕުޅަށް އަރާތޯ އެވެ. ޕްރެސް ފެއްޓެވުމުގެ ކުޑައިރުކޮޅެއް ކުރިން ސިފައިންނާއި ފުލުހުން ބަޔާނެއް ނެރެ، ރައީސް ނަޝީދުގެ ވާހަކަފުޅުތައް ދޮގު ކުރެއްވި އެވެ. ރައީސް ސޯލިހު ޕްރެސްއަށް ވަޑައިގެންނެވީ އެ ބަޔާންތައް ހިއްޕަވައިގެނެވެ، ރައީސް ނަޝީދުގެ ވާހަކަފުޅު، ރައީސް ސޯލިހު ދޮގު ކުރެއްވީ ބަޔާންތަކުގެ އެހީގަ އެވެ.\nޕްރެސްގައި ރައީސް ނަޝީދުގެ ވާހަކަފުޅު، ރައީސް ސޯލިހު ދޮގު ކުރެއްވީ މި މޭރުމުންނެވެ: “ފުލުހުންނާއި ސިފައިން ވަނީ ބަޔާނެއް ނެރުއްވާފަ، އެކަން [ރައީސް ނަޝީދަށް ފާރަލުން] އެގޮތަށް ނުކުރައްވާ ކަމަށް،”\nއިހްތިޔާރުކުރީ ނަޝީދުގެ ފަޅިއެއް ނޫން!\nފުލުހުން ފާރަލާ ވާހަކަ ރައީސް ނަޝީދު ވިދާޅުވީ، މަރާލާފައިވާ ރިލްވާން މައްސަލައާ ގުޅޭ ގޮތުން ވާހަކަފުޅު ދައްކަވަމުންނެވެ. އެކަމުގައި ފުލުހުންނަށް ރައީސް ނަޝީދު ވަރަށް ބޮޑަށް ފާޑުވިދާޅުވެ އެވެ. އަދި އޭގެ ސަބަބުން ފުލުހުންގެ ފަރާތުން އެމަނިކުފާނަށް ގެއްލުމެއް ދީފާނެ ކަމަށް ވެސް ވަނީ ތުހުމަތު ކުރައްވާ މާޒީއާ ގުޅުވާލައްވަ އެވެ.\nއެމަނިކުފާނަށް ފާރަލައިގެން ނުބައި ގޮތަކަށް ކަންތައްތައް ކުރިޔަސް އެ ވާހަކަ ދެއްކުން ހުއްޓަވާ ނުލައްވާނެ ކަމަށް ރައީސް ނަޝީދު ވިދާޅުވެ އެވެ. އެހެން ގޮތަކަށް ބުނާ ނަމަ ރައީސް ނަޝީދު އެ ވަނީ ފުލުހުންނާ ދެކޮޅު “ހަނގުރާމައެއް” އިއުލާން ކުރައްވާފަ އެވެ.\nރިލްވާން މައްސަލާގައި ދެ ފުލުހެއްގެ އިހުމާލާއި ބައިވެރިވުން ވަރަށް ބޮޑަށް އޮތް ކަން ރިލްވާން ރިޕޯޓް / ޑްރާފްޓުން ވަނީ ޔަގީން ވެފައެވެ. އެ ދެ ފުލުހުން ހައްޔަރު ނުކުރެވިގެން އުޅޭ މައްސަލާގައި އެންމެ ބޮޑަށް ފާޑު ވިދާޅުވަނީ ރައީސް ނަޝީދެވެ.\nރައްޔިތުންގެ މަޖިލީހުގައި ވާހަކަފުޅު ދައްކަވަމުން ވެސް ރައީސް ނަޝީދު ވިދާޅުވެފައިވާ ގޮތުން ފުލުހުންގެ އިދާރާއިން ވެސް ރިޔާސީ ކޮމިޝަނަށް އެއްބާރުލުމެއް ނުދެ އެެވެ. އަދި ރިލްވާން ރިޕޯޓަށް ބަލައި ފަސް ފުލުހަކަށް ފިޔަވަޅު އަޅަން ޖެހެ އެވެ.\nޕްރެސް ފެއްޓެވުމުގެ ގޮތުން ރައީސް ސޯލިހު ނޫސްވެރިންނަށް ކަމެއް ވަރަށް ރަނގަޅަށް ސާފުކޮށް ދެއްވި އެވެ. އެ ކަމަކީ އެ ޕްރެސްއަކީ ހަމައެކަނި ރިލްވާން މައްސަލައާ ގުޅޭ ޕްރެސްއެއް ކަމެވެ. ސުވާލުތައް އެ މައުލޫގައި ކުރިޔަށް ގެންދަން އެދިވަޑައިގެންނެވި އެވެ. އެއިން ސާފުވީ އެ މައްސަލައަށް ރައީސް ސޯލިހު ދެއްވައި ސަމާލުކަމާއި މިހާރު ކަންވެފައި އޮތް ގޮތުން އެމަނިކުފާނު ދައްކަވަން ބޭނުންފުޅުވާ ވަރަށް ގިނަ ވާހަކަ ހުރި ކަމެވެ.\nރައީސް ނަޝީދެކޭ ވިދާޅެއް ނުވެ އެވެ؛ އެކަމަކު ރައީސް ސޯލިހު ފުލުސް އިދާރާ ދިފާއު ކުރެއްވި އެވެ. ރައީސް ސޯލިހު އިހްތިޔާރު ކުރެއްވީ ފުލުސް އިދާރާގެ ފަޅި އެވެ. ރައީސް ވިދާޅުވި ގޮތުގައި ކޮމިޝަނަށް ފުލުހުންގެ ފުރިހަމަ އެއްބާރުލުން ލިބެ އެވެ. ފުލުހުންގެ އެއްބާރުލުން ނުލިބިގެން ޝަކުވާއެއް ލިބި ވަޑައި ނުގަންނަވާއިރު އަބަދުވެސް ލިބި ވަޑައިގަތީ އެއްބާރުލުން ދެއްވުމުގެ ފުރިހަމަ ކަމުގެ ވާހަކަ އެވެ.\nކުރިއަށް ނެރުނީ “އަޅުގަނޑު”!\nއެންމެ ފާހަގަވި ކަމަކީ ރައީސަކީ ކޮން ބޭފުޅެއްކަން އަދި ރިލްވާން މައްސަލައިގެ ކްރެޑިޓް ހޯދަން އެހެން ބަޔަކު އުޅޭތީ އެކަން ސާފުކޮށް ދެއްވަން ރައީސް ސޯލިހު އުޅުއްވި ކަމެވެ. “އަޅުގަނޑު” އެ ލަފުޒު ރައީސް ސޯލިހު އިއްޔެ ކުރިއަށް ނެރުއްވި އެވެ.\nރިލްވާން ރިޕޯޓް / ޑްރާފްޓް ދޭއް، ރައީސާ ހިއްސާ ކުރެއްވުމަށްފަހު ކޮމިޝަންގެ ރައީސް ހުސްނުއް ސުއޫދު މީޑިއާއާ ބައްދަލުކޮށް މައުލޫމާތުތައް ދެއްވީ ރައީސްގެ އިރުޝާދަށެވެ. ހާމަ ކުރެއްވީ ރައީސް އެދިވަޑައިގެންނެވި މިންވަރަށެވެ. އެކަމަކު، އޭގެ ފަހުން ކުރެއްވީ ރައީސްގެ އިރުޝާދެއް ނެތް ކަމެކެވެ. އެކަމާ ނުރުހުންވެވަޑައިގެން އެއްޗެއް ވިދާޅުވި ނުވިޔަސް ހުންނެވީ އެކަމާ ވަރަށް ބޮޑަށް ހިތްޕުޅު ހަމަޖެހިވަޑައި ނުގެންކަން ޕްރެސް އިން ސާފުވި އެވެ.\nރިލްވާން ރިޕޯޓް، ރައީސް ނަޝީދުގެ އަތްޕުޅަށް ސުއޫދު އެރުވުމާއެކު ހައިރާންވި އެއް ކަމަކީ އެ ރިޕޯޓް ޕީޖީ ލީޑަރުންނަށް ބަހާލައި ފޮޓޯ ނެގުމެވެ. އަދި މަޖިލީހުގެ ވެބްސައިޓްގައި ރިޕޯޓް ޝާއިއު ކުރި ކުރުމެވެ. އަނެއްކާ އޭގެ ފަހުން މަޖިލީހުގެ ތަޅުމަށް ހުޅައި ބަހުސް ވެސް ކޮށްފި އެވެ. އަނެއްކޮޅުން 241 ކޮމެޓީއިން ވެސް ރިލްވާން ރިޕޯޓް ދިރާސާ ކުރަނީ އެވެ. އެކަމަކު، އެއީ އަދި ދެވަނަ ޑްރާފްޓެވެ. ފައިނަލް ރިޕޯޓެއް ނޫނެވެ.\nރިލްވާން ރިޕޯޓާ ގުޅިގެން ރައީސް ނަޝީދު ވަރަށް ވާހަކަ ދައްކަވައިފި އެވެ. މަޖިލީހުގެ އިދާރާގައި ނޫސްވެރިންނާ ބައްދަލު ކުރައްވައި ވެސް ގިނަ ވާހަކަތަކެއް ދެއްކެވި އެވެ. އެކަމުގައި އެމަނިކުފާނު ކުރައްވަވާ މަސައްކަތްތައް ވެސް ކިޔައިދެއްވި އެވެ. ރިލްވާންގެ އާއިލާއާ ވެސް މަޖިލީހުގެ އިދާރާގައި ބައްދަލު ކޮށްފި އެވެ. ރައްޔިތުންނަށް ފެނުނު ހުރިހާ މަންޒަރެއްގައި ލީޑް ކުރެއްވީ ރައީސް ނަޝީދެވެ.\nމި ހުރިހާ ކަމެއް ހިނގައިފި އެވެ؛ އެކަމަކު، މަޖިލީހުގެ މަސައްކަތަށް ރައީސް އެއްޗެއް ވިދާޅުވާން ބޭނުންފުޅެއް ނުވި އެވެ. އޭގެ ބަދަލުގައި ރައީސް ފާހަގަ ކުރެއްވީ ކޮމިޝަންގެ ގާނޫނީ ދައުރެވެ. ގާނޫނުގައި ބުނެފައިވާ ވާހަކަ އެވެ. ކޮމިޝަންގެ ގާނޫނުގައި ރިޕޯޓް އެކުލަވާލުމަށްފަހު އެއާ މެދު އަމަލު ކުރާނެ ގޮތް ބަޔާން ކޮށްފައިވާކަން ރައީސް ވިދާޅުވި އެވެ. އޭގައި މަޖިލީހުގެ ވާހަކައެއް ނޯވެ އެވެ.\nކޮމިޝަނަކީ ރައީސް އުފެއްދެވި ރިޔާސީ ކޮމިޝަނެކެވެ. ރިލްވާންއަށް އިންސާފު ހޯދައިދިނުމަކީ އެމަނިކުފާނުގެ ވައުދެކެވެ. އެހެންވެ ބައެއްގެ ލޮލާއި ކަންފަތް ރައީސް އިއްޔެ ހުޅުވައިދެއްވީ އެވެ. އަދި އެމަނިކުފާނުގެ އިރުޝާދަކާ ނުލައި ކޮމިޝަނުން މަޖިލީހަށް ރިލްވާން ރިޕޯޓް ގެންގޮސްލީއިރު އެއާ ގުޅުންހުރި އެއްވެސް މުއައްސަސާއަކާ ވެސް ހިއްސާ ނުކުރެ އެވެ.\nއެއީ އެމަނިކުފާނަށް ނޭނގި ހިނގައިދިޔަ ކަންތައްތަކެއް ކަމުގައި ވިޔަސް މުޅި މައްސަލަ މިހާރު އޮތީ އެމަނިކުފާނުގެ ކޮންޓްރޯލްގައިކަން ރައީސް އިއްޔެ ވިދާޅުވި ވާހަކަތަކުން ވަރަށް ސާފެވެ.\nރައީސްގެ ވާހަކަފުޅަށް ބަލާއިރު މި މައްސަލާގައި ކަން ހިނގައި ދިޔަ ގޮތުން މިހާރު ރައީސް އެދި ވަޑައިގަންނަވަނީ ބައި ނުވެ މުއައްސަސާތަކުން މި މައްސަލާގައި އެއް އަމާޒަކަށް މަސައްކަތް ކުރުންކަން އެނގެ އެވެ. ގުޅުން ހުރި ހުރިހާ އެންމެން އެއް މޭޒެއްގެ ދޮށަށް ރައީސް ގެންދެވީ އެހެން ވެގެނެވެ.\nރައީސްގެ ވާހަކަފުޅަށް ބަލާއިރު އިތުރު ކަމެއް ހީވާވަރު ވިއެވެ. ރިލްވާންގެ މައްސަލައަށް ރައީސް ނަޝީދު ހުރަސް އަޅުއްވަމުންދެ އެވެ. — މިއީ ހީއެކެވެ — މިތާނގައި ރައީސް ސޯލިހު، ރައީސް ނަޝީދުގެ ނަމެއް ނުގެންނަވަ އެވެ. ވިދާޅުވީ “ރިޕޯޓް ލިބިފައިވާ ބޭފުޅުނޭ” އޭ އެވެ.\n“ދަންނަވާލަން ބޭނުން ވަނީ މި ރިޕޯޓްގަ ހުރި ސިއްރުތައް ކޮންމެހެން ހިފަހައްޓަން ޖެހޭ މައުލޫމާތުތައް ހިފެހައްޓައިދޭށޭ، އޭގަ ހުރި ބައެއް މައުލޫމާތުތައް އާންމު ވެއްޖެއްޔާ ތަހުގީގަށް ދަތިވާނެ، ދެން ވެސް އަޅުގަނޑު މި ކުރަން ބޭނުންވާ ކަންކަން މަގުސަދު ހާސިލް ކުރުމަށްޓަކައި އެބަޔަކު އިންސާފުގެ ކުރިމައްޗަށް ގެނައުމަށްޓަކައި އެންމެން އެއްބާރުލުން ދިނުމުން އަޅުގަނޑު އެދެނީ،” ރައީސް ވިދާޅުވި އެވެ.\nސެޕްޓެމްބަރު މަހުގެ ނުވަވަނަ ދުވަހު މެންދުރުގެ ވަގުތު ރައީސް ސޯލިހު ދެއްވި ޕްރެސްއަކީ ރިލްވާން މައްސަލައާ ގުޅޭ ޕްރެސްއެއް ކަމަކު، އެއީ ރާއްޖޭގެ ސިޔާސީ މަސްރަހު މިހާރު އޮތް ހާލަތު ވަރަށް ރަނގަޅަށް ލޯ މައްޗަށް ފެނިގެން ދިޔަ ޕްރެސްއެކެވެ. ދެން ނަގާފާނެ ސިޔާސީ ރާޅުގެ ބޮޑު ކުޑަ މިން ވަޒަންކޮށްލަން އެނގުނު ޕްރެސްއެކެވެ. އަދި ތަފާތު ރައީސް ސޯލިހެއް ފެނުނު ޕްރެސްއަކަށްވެސް ވެ އެވެ.\nދާއިރާގެ ގިނަ ރައްޔިތުންނާއެކު ހުސައިން ވަގުތުކޮޅެއް، ތާއިދު ދައްކައިދީފި\nދިވެހި ޕޯސްޓް 1 އަހަރު ކުރިން مارس 30, 2019\nނިޒާރުގެ ސުވާލު: އައްޑޫ ރައްޔިތުންނަށް މުހިންމީ ދިދަ ދަނޑި ޖެހުމާއި ޕާކު ހެދުންތޯ؟\nޝިމާގެ ކޮއްކޮ ގޮވައިގެން ދިއުމުން ފަޒީލާ އެކު އިތުރު ދެ މީހަކު ހައްޔަރުކޮށްފި\nދިވެހި ޕޯސްޓް2އަހަރު ކުރިން مارس 11, 2019


ކޮވިޑް-19ން ރަނގަޅުވިޔަސް ދިގު މުއްދަތަކަށް ކުރާ އަސަރުތައް ގިނަ!\nކޮވިޑް-19އާ ގުޅިގެން ދިގު މުއްދަތަށް ކުރާ އަސަރު\nކަސްރަތު ކުރުމާއި، ސިއްހަތަށް ފައިދާ ރަނގަޅު ކާނާ ކެއުމުގެ އިތުރުން ދިރިއުޅުމުގެ އާދަކާދަ ބަދަލުކުރަން ޖެހޭ\nނޭވާ ކުރުވުމާއި އާދަޔާ ޚިލާފަށް އިސްތަށި ފޭބުމުގެ މައްސަލަތައް ކުރިމަތިވޭ\nއެންމެ ގިނަ މީހުންނަށް ދިމާވާ މައްސަލައަކީ ވަރުބަލިވުން\n2 އޭޕްރިލް 2021 | ހުކުރު 17:12\nމާލެ ސަރަޙައްދުގައި ކޮވިޑް-19 އަށް ރެންޑަމް ސާމްޕަލް ނެގުމަށް ޓީމުތަކުން ޙަރަކާތްތެރިވަނީ\nމިފަހުގެ ތާރީޚެއްގައި މުޅި ދުނިޔެ ސިއްސުވާލި ވަބާއަކީ ކޮވިޑް-19އެވެ. މިބަލިން މުޅި ދުނިޔެ އަޅުވެތި ކޮށްފައިވާއިރު، މި ބަލީގައި މިހާރުވެސް ގިނަ ބަޔަކު މަރުވެގެން ދަނީ މަރުވަމުންނެވެ. ބަލީގެ ހަގީގަތް ހޯދުމަށް ސައިންސްވެރިންގެ ތަހުލީލުތައް ހުއްޓުމެއް ނެތި ކުރިއަށް ގެންދެއެވެ. ސިއްހީ ދާއިރާގައި މަސައްކަތް ކުރާ މީހުން ކޮވިޑް-19ން ސަލާމަތްވުމަށް ކެނޑިނޭޅި ދަނީ މަސައްކަތް ކުރަމުންނެވެ.\nކުރެވުނު މަސައްކަތްތަކުން ބަލިން ދިފާއު ވުމަށް ވެކްސިނޭޝަން ޕްރޮގްރާމް ދުނިޔޭގެ އެކިކަންކޮޅުތަކުގައި ފެށި ނަމަވެސް ބަލިން މިންޖުވެވޭނެ ދުވަހެއް އަދިވެސް ނޭނގެއެވެ. ކޮންމެ ދުވަހަކު ވެސް އެތައް ބަޔަކު ކޮވިޑް-19ށް ހުށަހެޅެމުންދާއިރު، މިކުޑަކުޑަ ރާއްޖޭގެ ވެސް 24000ށްވުރެ ގިނަ މީހުން ޕޮޒިޓިވްވެފައިވެއެވެ.\nކޮވިޑް-19އާ ގުޅިގެން ދިރިއުޅުމުގެ ހުރިހާ ކަމެއް ބަދަލުވެފައިވާ މިހާލަތުގައި ބައްޔަށް ޕޮޒިޓިވްވެ ރަނގަޅުވެފައިވާ މީހުންގެ ދިރިއުޅުމަށް ވެސް ވަނީ ބޮޑެތި ބަދަލުތަކެއް އައިސްފައެވެ. ބަލިން ރަނގަޅުވާ މީހުންނަށް ސިއްހީ ގޮތުން ތަފާތު މައްސަލަތަކާއި ކުރިމަތިލާން ޖެހެއެވެ. މީގެ ތެރޭގައި ކުރު މުއްދަތަށް ދިމާވާ މައްސަލަތަކާއި، ދިގު މުއްދަތަށް ދިމާވާ މައްސަލަތައް ހިމެނެއެވެ. ނަމަވެސް މިއީ ބައްޔަށް ޕޮޒިޓިވްވެ ރަނގަޅުވުމުން ދިމާވާ މައްސަލަތަކެއްކަން ގިނަ ބަޔަކަށް ފާހަގަނުކުރެވި ހިނގައިދާނެއެވެ.\nއެކަމާއި ގުޅޭ ގޮތުން އައިޖީއެމްއެޗްގެ ޑރ. މޫސާ ހުސެއިން ވިދާޅުވީ އެންމެ ގިނަ މީހުންނަށް ދިމާވާ މައްސަލައަކީ ވަރުބަލިވުން ކަމަށެވެ. ގައިގައި ވަރުނުހުރުމާއި، އަރާމު ކުރިކަމުގައިވީ ނަމަވެސް ހަށިގަނޑުން ވަރުބަލިކަމުގެ އިހުސާސް ނުފިލާ ހުރުން ހިމެނޭ ކަމަށް ޑރ. މޫސާ ހުސެއިން ވިދާޅުވިއެވެ. އޭނާ ވިދާޅުވީ މިފަދަ މީހުންނަށް އެކަށީގެންވާ ގޮތަށް މަސައްކަތް ވެސް ނުކުރެވޭ ކަމަށެވެ.\nމީގެ އިތުރުން ނޭވާ ކުރުވުމާއި، އާދަޔާ ޚިލާފަށް އިސްތަށި ފޭބުމުގެ މައްސަލަތައް ވެސްކުރި މަތިވާ ކަމަށް ޑރ. މޫސާ ހުސެއިން ވިދާޅުވިއެވެ.\nކޮވިޑްގެ ބަލިން ދިގު މުއްދަތަކަށް ދިމާވާ ކަންތައްތައް އެބަހުރި. ބައްޔަކަށް ވެފައި މިހާރު ވެސް ރިސަރޗްތައް ކުރިއަށް ދަނީ. އެންމެ ފަހުން ހަދާފައި ހުރި ޑޭޓާއިން ދައްކާ ގޮތުން އެންމެ ބޮޑު ޕަސެންޓޭޖެއް ހުންނަ މީހުންގެ އެންމެ ބޮޑަށް ހުންނަ އަލާމާތްތަކަކީ ވަރަށް ވަރުބަލިވެފައި ހުންނަކަން. އެހެންވީމަ ގިނަ މީހުންނަށް ވަރުބަލިކަން އިހުސާސް ކުރެވިދާނެ. މަސައްކަތުގައި ބާރުނެތުމާއި ވަރުބަލިވުމާއި ކަމެއް ނުކުރެވުމާއި މަސައްކަތެއް ކޮށްލާއިރަށް ވަރަށް ބޮޑަށް ވަރުބަލި ވެފައި ހުރޭ. އެހެންވީމަ ޖެހޭނެ ރަނގަޅު ކާނާ ކާން. ގިނައިން ދިޔާތަކެތި ބޯން. ފެން، ކުރުނބާ ފަނިކަހަލަ.\nއައިޖީއެމްއެޗްގެ ޑރ. މޫސާ ހުސެއިން\nޑރ.މޫސާ ހުސެއިން ވިދާޅުވާ ގޮތުގައި ސްޓްރެސްގެ އިތުރުން އެންޒައިޓީއަށް ވެސް މީހާ ހުށަހެޅިގެން ދެއެވެ. ބައެއް ހާލަތްތަކުގައި ކަރަންޓީނުގައި ހުންނަން ޖެހުމުގެ ސަބަބުން ނިދުމުގެ އާދައަށް ބަދަލު އައިސް ނުނިދޭ މައްސަލަތައް ގިނަ ބަޔަކަށް ކުރިމަތިވެފައިވާކަން ފާހަގަކުރެއްވިއެވެ. އެހެންކަމުން ކަސްރަތު ކުރުމާއި، ސިއްހަތަށް ފައިދާ ހުރި ރަނގަޅު ކާނާ ކެއުމުގެ އިތުރުން ދިރިއުޅުމުގެ އާދަކާދަ ބަދަލުކުރުމަށް އޭނާ ވަނީ އިލްތިމާސްކުރައްވާފައެވެ.\nމީގެ އިތުރުން ބައްޔަށް ޕޮޒިޓިވްވެ ރަނގަޅުވާ ބައެއް މީހުންނަކީ މީގެ ކުރިންވެސް އެންޒައިޓީ ފަދަ ކަންކަމަށް ޑައިގްނޯސްކޮށްފައިވާ މީހަކަށް ވެދާނެއެވެ. މިފަދަ މީހުންނަށް ބޮޑުވަރުވެދާނެ ކަމަށް ވެސް ޑޮކްޓަރުން ވިދާޅުވަމުން ގެންދަވައެވެ.\nފުއްޕާމޭތައް ލަކުނުލާފައި ހުރީމަ ނޭވާ ކުރުވުމެއް އެބަހުރޭ. ބައެއް ފަހަރު ވަރަށް ބޮޑަށް ހުރެއްޖެއްޔާ އެކަން އުމުރު ދުވަހަށް ހުރުން އެކަށީގެންވޭ. މިކަންތައްތަކަކީ ދުނިޔޭގެ އެކިކަންކޮޅުތަގެ މީހުންނަށް ވެސް ދިމާވާ ކަންކަން.\nކޮވިޑް-19އާ ގުޅިގެން ފެންނަމުންދަނީ ވެސް ތަފާތު އާލާމަތްތައް ކަމަށްވާއިރު، ބައެއް މީހުންގެ ގައިން އެއްވެސް އާލާމާތެއް ނުފެނި ވެސް ދެއެވެ. ނަމަވެސް މިހާރުގެ ހާލަތުން ޑޮކްޓަރުން ދެއްވާ އިރުޝާދުތަކާއި އެއްގޮތަށް އަމަލުކުރަން އެބަޖެއެވެ. ނަފްސާނީ ދުޅަހެޔޮކަން ރައްކާތެރި ކުރުމަށް ސްޓްރެސް ނުވަތަ އެންޒައިޓީ މެނޭޖްކުރުން ވަރަށް މުހިންމެވެ. ބައްޔަށް ހުށަހެޅޭ މީހުންނަށް ހިތްވަރު ދޭންޖެހެއެވެ. ބަލީގެ ހާސްކަމުން ދުރުކޮށްދިނުމަށް މަސައްކަތް ކުރަން ޖެހެއެވެ. ދިރިއުޅުމުގެ އާދަކާދަ ބަދަލުކޮށް ސިއްހަތަށް ގެއްލުން ދޭ އެންމެހައި ކަންކަމުން ދުރުވާން ޖެހެއެވެ.\nބަލިން ރަނގަޅުވުމަށްފަހު އާދަޔާ ޚިލާފަށް ވަރުބަލިވެ، ނުނިދޭ ކަމަށްވާނަމަ ޑރ. މުސާ ހުސެއިން އެ ވިދާޅުވިހެން ދިރިއުޅުމުގެ ވައްޓަފާޅިއަށް އަވަހަށް ބަދަލު ގެންނަންޖެހެއެވެ. ސިއްހީ ގޮތުން ރަނގަޅު އާދަކާދަ ދަމަހައްޓާނަމަ މިފަދަކަންކަމުން ދުރުވުމުގެ ފުރުސަތު އެބައޮތެވެ.


BREAKING: Male' Gai Zuvaaneh Ge Gayah Valhi Haraifi - Vaguthu\nމާލޭގައި އިއްޔެ މާރާމާރީ ހިނގި ސަރަޙައްދު\nމާލޭގައި ޒުވާނަކަށް ވަޅިން ހަމަލާދީ ޒަޚަމްކޮށްލައިފިއެވެ.\nހެންވޭރުގައި މިއަދު ހިނގި މާރާމާރީއެއްގައި އެ ޒުވާނާއަށް ވަޅިން ހަމަލާދީ ޒަޚަމްކޮށްލާފައި ވާއިރު، އޭނާގެ ހާލު ސީރިއަސް ކަމަށް މަޢުލޫމާތު ލިބެއެވެ. އެހެން ނަމަވެސް އެ ޒުވާނާއަށް ލިބިފައި ލިބިފައިވާ އަނިޔާގެ ތަފްސީލެއް އަދި ލިބިފައެއް ނުވެއެވެ.\nމި މާރާމާރީ ހިނގި ސަރަޙައްދުގައި މިހާރު ފުލުހުން ހަރަކާތްތެރިވަމުން ދާއިރު، ޒަޚަމްވި ޒުވާނާގެ ގައިން އެ ސަރަޙައްދަށް ގިނަ ޢަދަދަކަށް ލޭ ފައިބާފައި ހުއްޓެވެ. އަދި އެ ސަރަޙައްދުގައި ޒަޚަމްވި ޒުވާނާ ދުއްވާފައި ދިޔަކަމަށް ބެލެވޭ ސައިކަލެއްވެސް ވެއްޓިފައި އޮތެވެ.\nމަޢުލޫމާތު ލިބިފައިވާ ގޮތުގައި، ޒަޚަމްވެގެން ފަރުވާދެމުންދާ ޒުވާނާއަށް ވަޅިން ހަމަލާދިނީ ސައިކަލެއްގައި ދިޔަ ދެމީހަކު ވެގެންނެވެ. ހަމަލާ ދިނުމަށްފަހު އެ ދެމީހުން ފިލާވައިވާ ކަމަށް ވެސް މަޢުލޫމާތު ލިބެއެވެ.\nމި ހާދިސާ އާއި ގުޅިގެން އަދި ފުލުހުންގެ ބަހެއް ވަނީ ލިބޭގޮތް ނުވެފައެވެ.\nއޮކްޓޯބަރ 27, 2018 15:49\nކޮބާ އިބޫ ފައިސަލް ގުނަން ފަށަންވީތަ\nއޮކްޓޯބަރ 27, 2018 21:53\nއަދި މަޑުކޮށްލާ ހުވާކުރީމަ ފަށަން.\nއޮކްޓޯބަރ 27, 2018 16:19\nބިރުން ފިތް ކަނޑައިގެން ނުދޭތަ އަޅެ . ރޯމާ ދުވާލުގަ. ..\nއޮކްޓޯބަރ 27, 2018 21:41\nއަދި ގުނޭނީ ޔާމީން ގެވެރިކަމުގެ ދުވަސްތަކުގެތެރެއިން ހިންގާ ޖަރީމާ އެއްގެގޮތުގަ. އެއީ ބަދުނާމެއް ކަމުގަ ވާތީ. އެހެންކަންކަމުގަ އެމްޑީޕީ ގުނިޔަސްއޯކޭ\nއޮކްޓޯބަރ 27, 2018 23:31\nޔާމީން ގެ މަޖިލިސް ކެންޕޭން ފެށުނީ މި.\nއޮކްޓޯބަރ 28, 2018 06:08\nހިތަށް އަރާ މި ކިޔާ ގޭންގް ގުރޫޕް ތައް ހަމައަކަށް އަޅުވާނެ ބަޔަކު ވާނެނަމަ އޭ\nއޮކްޓޯބަރ 28, 2018 11:17\nމި ޙާދިސާ ހިނގިގޮތުގެ ސީސީޓީވީ ފުޓޭޖެއް ލިބިއްޖެނަމަ ޙާދިސާ އެނަލައިޒް ކޮށްލަން ވަރަށް ފަސޭހަވާނެ!!


REPORT: Bayeh resort thakun usoolah amaleh nukurey!\nރިސޯޓަކަށް ފަތުރުވެރިން އަރާ މަންޒަރު\nޕޮޒިޓިވް ކޭސްތައް އިތުރުވަނީ، ބައެއް ރިސޯޓްތަކުން އުސޫލަށް އަމަލެއް ނުކުރޭ!\n21 ނޮވެންބަރ 2020 - 14:24:18\nޖުލައި 15 ގައި ބޯޑަރު ހުޅުވާލި ފަހުން ރާއްޖެއަށް ފަތުރުވެރިން ޒިޔާރަތްކުރަން ފަށާފައިވާ އިރު، ފާހަގަކޮށްލެވެނީ މަހުން މަހަށް ރާއްޖެއަށް ޒިޔާރަތްކުރާ ފަތުރުވެރިންގެ އަދަދު އިތުރުވެފައިވާ ކަމަށެވެ. ރާއްޖެއަށް ޒިޔާރަތްކުރާ ފަތުރުވެރިންގެ އަދަދު އިތުރުވެފައިވީ ނަމަވެސް، ހިތާމަ އަކީ ކޮވިޑް-19 އަށް ޕޮޒިޓިވްވަމުންދާ ފަތުރުވެރިންނާއި، ރިސޯޓްތަކުގައި މަސައްކަތްކުރާ މުވައްޒަފުންގެ އަދަދު ދުވަހުން ދުވަހަށް އިތުރުވަމުން އަންނަ ކަމެވެ.\nމީގެ ހަފްތާތަކެއް ކުރިން ދ. ކަނޑިންމަ ރިސޯޓުގެ މުވައްޒަފަކަށް ކޮވިޑް ޖެހި އޭނާ މަރުވުމާ ގުޅިގެން އެ ރިސޯޓުން ސާމްޕަލްތައް ނެގި އިރު، އެ ރިސޯޓްގެ ގިނަ އަދަދެއްގެ މުވައްޒަފުން ވަނީ ކޮވިޑް-19 އަށް ޕޮޒިޓިވްވެފަ އެވެ. އެކަމާއި ގުޅިގެން ސަރުކާރުން ވަނީ ކަނޑިންމަ ރިސޯޓް އަށް ދީފައިވާ ހުއްދަ ވަގުތީގޮތުން އަތުލައި، ފިޔަވަޅު އަޅައިފަ އެވެ.\nއެޗްޕީއޭ އިން އާންމުކުރި މައުލޫމާތުތަކަށް ބަލައިލާ އިރު ރިސޯޓްތަކުން 200 މީހުން ޕޮޒިޓިވްވެފައިވާ ކަމަށް އޮތް އިރު، ރިސޯޓްތަކުގައި މަސައްކަތްކުރާ މުވައްޒަފުންގެ ތެރެއިން 158 މީހުން ކޮވިޑަށް ޕޮޒިޓިވްވެފައިވެ އެވެ. ބާކީ ތިބި 42 މީހުންނަކީ ފަތުރުވެރިންނެވެ. އެހެންކަމުން ރިސޯޓްތަކުން ގައިޑްލައިންތަކަށް އަމަލުކުރޭތޯ އަދި ސަރުކާރުންނާއި ކަމާބެހޭ ފަރާތްތަކުން އުސޫލުތައް ތަންފީޒުކޮށްފައިވަނީ ކިހާ ވަރަކަށްތޯ ސުވާލު އުފެދެއެވެ.\nމިކަމާއި ގުޅޭ ގޮތުން ޓޫރިޒަމް އެމްޕްލޮއީސް އެސޯސިއޭޝަން އޮފް މޯލްޑިވްސް (ޓީމް) ގެ ސެކްރެޓަރީ ޖެނެރަލް މައުރޫފް ޒާކިރު ވަނީ ބައެއް ކަންތައްތައް ފާހަގަކުރައްވައިފަ އެވެ.\nއެގޮތުން ސަރުކާރުންނާއި ކަމާބެހޭ ފަރާތްތަކުން އެދެވޭ ގޮތެއްގައި ފިޔަވަޅު އަޅަމުން ނުދާކަން ފާހަގަ ކުރައްވައި މައުރޫފް ވިދާޅުވީ ރިސޯޓްތަކުން ކޮވިޑް ކޭސްތައް އިތުރުވަމުންދާތީ ސަރުކާރާއި ކަމާބެހޭ ފަރާތްތަކަށް އެކަން ހިއްސާކުރަން މަސައްކަތް ކުރައްވާފައިވާ ކަމަށެވެ. މީގެ އިތުރުން މައުރޫފް ވަނީ ކަނޑައަޅާފައިވާ ގައިޑްލައިންތަކަށް ބައެއް ރިސޯޓްތަކުން އަމަލުކުރަމުން ނުދާ ކަމަށާއި، ގިނަ ފަހަރަށް ބައެއް ރިސޯޓްތަކުގެ މުވައްޒަފުންނަށް ގައިޑްލައިންތައް ނޭނގޭކަން ވެސް ފާހަގަކުރައްވައިފަ އެވެ.\nމިކަމާއި ގުޅޭ ގޮތުން ޓޫރިޒަމް މިނިސްޓަރު ޑރ. އަބްދުﷲ މައުސޫމް މިއަދު ސީއެންއެމަށް ވިދާޅުވީ ކޮވިޑް-19 ގެ ކޭސްތައް އިތުރުވެފައި ވަނީ ހަދަމުންދާ ރިސޯޓްތަކުގައި ކަމަށްވާ އިރު، ކޮވިޑަށް ޕޮޒިޓިވްވާ ފަތުރުވެރިންގެ އިންސައްތަ އެއްވަރެއްގައި ހިފެހެއްޓިފައިވާ ކަމަށެވެ. އަދި އިކޮނޮމިކް މިނިސްޓްރީ އާއި ގުޅިގެން މިހާރު ހަދަމުންދާ ރަށްތަކުގެ އިންސްޕެކްޝަން އެއް ފަށާފައިވާ ކަމަށް މިނިސްޓަރު ވަނީ ވިދާޅުވެފަ އެވެ.\nއަދި ބައެއް ރިސޯޓްތަކުން މިނިސްޓްރީންނާއި އެޗްޕީއޭ އިން އެކުލަވާލާފައިވާ ގަވާއިދުތަކަށް ވުރެ ހަރުދަނާ ފިޔަވަޅުތަކެއް އަޅާފައިވާ ކަން ފާހަގަކުރައްވައި މިނިސްޓަރު ވަނީ އެ ރިސޯޓްތަކުގެ މެނޭޖްމެންޓަށް ޝުކުރު ދަންނަވައިފަ އެވެ.\nއެޗްޕީއޭ އާއި ޓޫރިޒަމް މިނިސްޓްރީން ވަނީ މީގެ ހަފްތާތަކެއް ކުރިން ރިސޯޓްތަކަށާއި ހޮޓެލްތަކަށް އަމަލުކުރަންޖެހޭ ހާއްސަ އެސްއޯޕީ އެއް އެކުލަވާލައި، އެއަށް އަމަލުނުކުރާ ރިސޯޓްތަކާއި ހޮޓެލްތަކުގެ ހުއްދަ ވަގުތީގޮތުން ބާތިލް ކުރަން ނިންމައިފަ އެވެ.\nބޯޑަރު ހުޅުވާލި ފަހުން ފުރަތަމަ ދުވަސްވަރު ރާއްޖޭގެ ރިސޯޓްތަކުގައި މަސައްކަތްކުރާ މުވައްޒަފުންނާއި، ފަތުރުވެރިން ކޮވިޑަށް ފައްސިވާ އަދަދު އެއްވަރެއްގައި ހިފެހެއްޓިފައިވީ ނަމަވެސް، މި ކުޑަ ދުވަސްކޮޅުތެރޭ ކޮވިޑްގެ ކޭސްތައް އިތުރުވެފައިވާ އިރު، ރިސޯޓްތަކުންނާއި ހަދަމުންދާ ރަށްތަކުން ފެންނަ ކޭސްތަކުގެ އަދަދު ވަނީ އިތުރުވެފަ އެވެ.\nފަތުރުވެރިންފަތުރުވެރިކަންޓޫރިޒަމް މިނިސްޓްރީ ޑރ.މައުސޫމްޓީމްރިސޯޓްކޮވިޑް-19އެޗްޕީއޭ\nސިޔާސީ ބަޔަކު ޓްރެވަލް އޭޖެންސީއެއް ހުޅުވައިފި


Noorul-islam.NET :: މަސްތުވާތަކެތި އެތެރެކޮށް އޭގެވިޔަފާރިކުރާ މީހުންނަށް މަރުގެ އަދަބު ދިނުންކީއްތޯ؟\nމަސްތުވާތަކެތި އެތެރެކޮށް އޭގެވިޔަފާރިކުރާ މީހުންނަށް މަރުގެ އަދަބު ދިނުންކީއްތޯ؟\nމަސްތުވާތަކެތީގެ ވަބާއިން މުޅި ޤައުމު މިވަނީ ހަލާކުވެ ނެތިވެ ގޮސްފައެވެ. މިކަމުގެ އަސަރު ނުފޯރާ ޢާއިލާއެއް މަދުވާނެއެވެ. ދެ ޖިންސުގެ ޒުވާން ޖީލުގެ މުސްތަޤުބަލު މިވަނީ ބަނަވެފައެވެ. ހިތްމަތެއް، މިންނަތެއް ހިއްވަރެއް ނެތް ނިކަމެތި ޖީލެއް މިވަނީ މިޤައުމަށް ވާރުތަކޮށްފައެވެ. ކުށްވެރިވަނީ ކޮންބައެއް ހެއްޔެވެ؟ އެޒުވާނުން ހެއްޔެވެ؟ ނުވަތަ ކޮންބައެއް ހެއްޔެވެ؟ ޒިންމާނަގާނީ ކޮންބައެއް ހެއްޔެވެ؟ މިއީ ކޮންފަރާތްތަކެއްގެ އިހުމާލުންވީ ކަމެއްބާވައެވެ؟ ވެރިކަމުގެ އިހުމާލު ނުވޭހެއްޔެވެ؟ މައިންބަފައިންނާ ބެލެނިވެރިންގެ އިހުމާލު ނުވޭހެއްޔެވެ؟ ކަމާބެހޭ މުއައްސަސާތަކުގެ އިހުމާލު ނުވޭހެއްޔެވެ؟ <?xml:namespace prefix = "o" />\nއާދެ! ޤައުމުގެ ޙާކިމު އޭނާގެ ވާޖިބުތައް އިޚުލާޞްތެރިކަމާއެކު އަދާކުރިނަމަ، ނުވަތަ ފަސާދަކުރަނިވި ކަންކަމުން ޤައުމު ޙިމާޔަތްކުރުމަށްޓަކައި ހެދިފައިވާ އިދާރާތަކާއި، މުއައްސަސާތަކުގެ ޒިންމާ ހައްޤުގޮތުގައި ނެގުނު ނަމަ، ނުވަތަ ދަރީން ތަރުބިޔަތު ކުރުމުގައި މައިންބަފައިންނާ ބެލެނިވެރިންގެ ކޮނޑުގައި އެޅިފައިވާ މަސްއޫލިއްޔަތު ޙައްޤު ގޮތުގައި އަދާކުރެވުނު ނަމަ މިފަދަ ޙާލަތަކަށް ދިވެހި އިސްލާމީ އުންމަތް ވެއްޓިގެން ނުދާނޭކަން ކަށަވެރެވެ.\nމީގެ އިތުރުން މިޤައުމު މިފަދަ ޙާލަތަކަށް ވެއްޓިގެންދިޔައީ އަޑީގައި ތިބެގެން، ދުނިޔަވީ ފައިދާއާއި މުއްސަނދިކަމަށްޓަކައި މަސްތުވާތަކެތީގެ އެތެރެކޮށް އޭގެ ވިޔަފާރި ކުރާ ބޮޑެތި މުޖުރިމުންތަކެއް މިޤައުމުގައި ވާތީއެވެ. މިބައިމީހުން ހޯދައި އިންސާފު ޤާއިމު ކޮށް މަރުގެ އަދަބުދެވޭނޭ ފަދަ ޤާނޫނެއް ފާސްކުރުން ކީއްތޯއެވެ؟\nއެބައިމީހުންނާމެދު މިއަދު އިންޞާފު ޤާއިމު ނުކުރެވުނު ނަމަވެސް އިންޞާފު ޤާއިމު ކުރެވޭނޭ ދުވަހެއް އެބައޮތެވެ. އެދުވަހު އެބައިމީހުންނާ އެބައިމީހުންގެ ކަންތައްތައް ސިއްރުކޮށްގެން އުޅުނު އުއްމަތަށް ޚިޔާނާތްތެރި މުޖުރިމުން އަލިފާނުގެ ހިލިހިލައިން ކަސްތަޅު އެޅިގެންވާ ޙާލުގައި ﷲ ގެ ޢަދުލުވެރި ދަރުބާރަށް ޙާޟިރުކުރެވޭނެއެވެ. އަނިޔާވެރިންގެ ކިބައިން އެއްވެސް ޢުޒުރެއް ﷲ ޤަބޫލެއް ނުކުރައްވާނެތެވެ. އެދުވަހަކުން އެބައިމީހުންގެ ޖަޒާއަކީ ވޭންދެނި އަޒާބުގެ މަންޒިލެވެ. އެއީ ޖަހައްނަމަކަން ކަށަވަރެވެ.\nމިޤައުމުގައި މިހާރު ފެތުރިގެން އުޅޭ ވައްކަން ކުރުމުގެ ވަބާއާއި، މީހުންމެރުމުގެ ވަބާއާއި، މީހުންގައި ކަޓަރު އެޅުމުގެ ވަބާއާއި، މީހުންގެ މުދާތައް ފޭރުމުގެ ވަބާއާއި ޙަސަދަވެރިކަމާ ޢަދާވާތްތެރިކަމާއި، ނާމާންކަމުގެ އަސްލަކީ މަސްތުވާތަކެއްޗާއި، މުންކަރާތްތަކާއި، ފަސާދަވެރިކަން މިޤައުމުގައި ފާޅުވެ ޢާއްމުވެގެން ދިޔަދިއުމެވެ.\nއެމުޖަތަމަޢެއްގައި ރާއާއި، މަސްތުވާތަކެތި ޢާއްމު ވެއްޖެނަމަ، އެމުޖުތަމަޢެއްގައި ބިރުވެރިކަމާއި ނާމާންކަން ފެތުރިގަންނާނެއެވެ. ޒިނޭ ޢާއްމު ވާނެއެވެ. އެއްޖިންސުގެ ގުޅުން ހިންގާ މީހުން ގިނަވާނެއެވެ. ސަބަބަކީ ރާއަކީ ހުރިހާ ފާޙިޝްކަންކަމުގެ މަންމަ ކަމުގައިވީތީއެވެ.\nމަސްތުވާތަކެތި ޢާއްމުވެއްޖެ މުޖުތަމަޢެއްގެ މީހުން ﷲ މަތިން ހަނދުމަނައްތާލާނެއެވެ. ނަމާދު އަޅާނެއެވެ. ރާ ބުއިމާއި ޒިނޭ ޢާއްމުވުމާއި މިފަދަ ކަންކަންކަމަކީ މިއީ ފަހު ޒަމާނުގެ ޢަލާމާތްތަކެވެ. އަދި މިފަދަ ކަންތައްތައް އެހެނިހެން ނަންނަމުގައި ފެތުރޭނޭ ކަމަށް ނަބިއްޔާ ޙަދީޘް ކުރައްވާފައިވެއެވެ.\nމިސާލަކަށް ޒިނޭކުރުމަށް، މިހާރު ބޮޑީ ރިލެކްސް ކިޔާފާނެއެވެ. މިފަދަ ގޮތަކަށް މިފަދަ އަމަލުތައް ފެތުރިގެން ދެއެވެ. ކޮންމެ އަކަސް އިސްލާމްދީން ބާވާލެއްވުނު އެންމެ ބޮޑު ފަސްމަޤުޞަދުގެ ތެރޭގައި އިންސާނުންގެ ވިސްނުމާއި ބުއްދި ޙިމާޔަތްކުރެއްވުން ހިމެނެއެވެ. މީގެ ދަށުން ބަނގު ރާއާއި، އެހެނިހެން މަސްތުވާތަކެތިވަނީ ޙަރާމްކުރައްވާފައެވެ.\nމަސްތުވާ ތަކެތީގެ ތެރެއިން ދިޔާއެއްޗެކަށް ވިޔަސް، ހިކި އެއްޗެކަށް ވިޔަސް މިއިން ކޮންމެ އެއްޗަކީ ވެސް ޙަރާމް އެއްޗެކެވެ. އަދި އެވިއްކައިގެން ހޯދާ ފައިސާ އަކީ ވެސް ކަނޑައެޅިގެން ޙަރާމްއެއްޗެކެވެ. ﷲ އެއްޗެއް ޙަރާމް ކުރައްވައިފިނަމަ، އެއެއްޗެއްގެ އަގުވެސް ޙަރާމްކުރައްވައެވެ.\nމިއަދު އަޅުގަނޑުމެން އެންމެ މަސައްކަތްކުރަންވީ މިވަބާއިން އަޅުގަނޑުމެންގެ ޤައުމު ޙިމާޔަތްކުރެވޭތޯއެވެ؟ ކުރިއަށް އޮތް ޖީލުތައް މިކަމުން މިންޖު ކުރެވޭތޯއެވެ؟ މިކަމުގެ ޙަޤީޤަތް ހޯދުމަށް އަޅުގަނޑުމެން މިވަނީ ނުކުޅެދިފައެވެ. މަސްތުވާ ތަކެތި އެތެރެކޮށް ވިއްކާ ހަދާ ކޮންބައެއްކަން ނޭގޭ ބޮޑެތި މުޖުރިމުންތަކެއް އަޑީގައި ތިބެގެން މި ކަން މިވަނީ މި ޤައުމުގައި ފަތުރާފައެވެ.\nއަޅުގަނޑުގެ ނަޒަރުގައި މަސްތުވާތަކެތީގެ ވަބާއިން މިޤައުމު ޙިމާޔަތްކުރެވެން އޮތް އެންމެ ރަނގަޅު ގޮތަކީ އެއްވެސް އޯގާތެރިކަމެއް ބެލުމެއްނެތި މަސްތުވާތަކެތި އެތެރެކުރާ މީހުންނާ އޭގެ ވިޔަފާރިކުރާ މީހުންނަށް މަރުގެ އަދަބު ދިނުމެވެ. މިކަން ކުރެވިދާނެ ކަން ދީނުގެ ހަމަތަކުން އެނގެން އެބައޮތެވެ. މިފަދަ ޙާލަތަކަށް ޤައުމުވެއްޓުމުން މިފަދަ އަދަބެއް އެމީހުންނަށް ދިނުމަކީ އަޅުގަނޑު ދެކޭގޮތުން ލާޒިމު ވެގެންވާ ކަމެކެވެ.\nއިސްލާމްދީނުގެ އަޞްލު އުޞޫލަތުގެ އަލީގައި މިކަން ކުރެވޭނޭ މަގު ދައްކަވާފައި އެބައޮތެވެ. މަސްތުވާތަކެތި ޤައުމަށް އެތެރެކޮށް އެވިއްކާ ހަދާ މީހުންނަކީ ﷲ އާ އެކަލާނގެ ރަސޫލާ އާ ހަނގުރާމަކޮށް ބިންމަތީގައި ފަސާދަކޮށް އަޅުތަކުން މަގުފުރައްދާ މީހުންނެވެ. މިބައިމީހުންނަށް މަރުގެ އަދަބު ދެވިދާނެއެވެ. މިކަމުގެ ޙުއްޖަތަކީ އަލްމާއިދާ ސޫރަތުގެ 33 ވަނަ އާޔަތެވެ. މިއީ ސަޢޫދީ ޢަރަބިއްޔާއާއި އަދިވެސް ބައެއް އިސްލާމީ ޤައުމުތަކުގެ މީހުން ޢަމަލު ކުރަމުން އަންނަގޮތެވެ. މިނޫން އެހެންގޮތަކުން މިކަން ކޮންޓްރޯލްކުރެވޭނޭ ކަމަށް ބުއްދި ޤަބޫލު ނުކުރެވެއެވެ.\nޣައިރު މުސްލިމު ޤައުމުތަކުގައިވެސް މަރުގެ އަދަބު ދެއެވެ. ދެތިން މީހަކު މަރާލަނިކޮށް މިކަން ހުއްޓިދާނެއެވެ. މިކަމަށް އެކަށީގެންވާ ޤާނޫނެއް އެކުލަވާލެއްވުމަށް ކަމާބެހޭ ފަރާތްތަކަށް އަޅުގަނޑު ގޮވާލަމެވެ.\nއަދި މަސްތުވާތަކެތި ބޭނުންކުރާ މީހުންނަށް ފަރުވާކުރުމާއެކު ދީނީ ޢަޤީދާ ހަރުދަނާކުރެވެންވާނެއެވެ. ދީނީ ގޮތުން އެބައިމީހުންނަށް ފަރުވާ ނުދެވޭނަމަ، އަދި މާއްދީ ފަރުވާއަކުން ފައިދާއެއް ނުކުރާނެއެވެ. ޢަޤީދާ ހަރުދަނާ ނުވާނަމަ، ފަރުވާކުރިޔަސް ކުރީގެ ޙާލަތައް އެނބުރި ދިއުމަކީ ވަރަށް ގާތުގައިވާކަމެކެވެ. މިހާ ގިނަ ޢަދަދެއްގެ ޒުވާނުން މަސްތުވާތަކެތީގެ ޝިކާރައަކަށްވެފައިމިވަނީ އެބައިމީހުންނަށް އެކަށީގެންވާ ގޮތުގައި ދީނީ ތަރުބިޔަތު ނުދެވުމުގެ ސަބަބުންކަން ކަށަވަރެވެ.\nވީމާ ސަރުކާރާއި، ދީނީ ޢިލްމުވެރިންނާއި، ކަމާބެހޭ މުއައްސާތަކާއި، ފުލުހުންނާއި ސިފައިންނާ، މައިންބަފައިންނާ ބެލެނިވެރިން އެންމެ އެކަތިގަނޑަކަށްވެގެން، އެހީތެރިވެގެން މިވަބާއިން ޤައުމު ސަލާމަތްކުރާމާ ހިނގާށެވެ! މިއެންމެންނަކީ މިކަމުގައި ޒިންމާ ނަގަންޖެހޭނޭ ބައެއްކަމަށް އަޅުގަނޑު ދެކެމެވެ.


Kolhumadulugai fathuruverikan tharahqee koh dhinumah raees arihun...\nރާއްޖެ - ރައީސް ސޯލިހު ކައުންސިލްތަކާ ބައްދަލުކުރެއްވުން\nކޮޅުމަޑުލުގައި ފަތުރުވެރިކަން ތަރައްގީކޮށް ދިނުމަށް ރައީސް އަރިހުން އެދެފި\nފަތުރުވެރިކަމުގެ ވިޔަފާރި ތަރައްގީކޮށް އެ ވިޔަފާރި ފުޅާކޮށްދިނުމަށް އެދުނު\nފަތުރުވެރިކަން ފުޅާކުރުމަކީ ސަރުކާރުގެ އެންމެ ބޮޑު އެއް އަމާޒު ކަން ރައީސް ފާހަގަ ކުރެއްވި\nކ. މާލެ 16 އޭޕުރިލް 2019 | އަންގާރަ 09:06 3,415\nތ.އަތޮޅު ކައުންސިލްގެ މެމްބަރުންނާއި އެކު ބޭއްވި ބައްދަލުވުމުގެ ތެރެއިން - ރައީސް އޮފީސް\nތ. އަތޮޅުގައި ފަތުރުވެރިކަން ތަރައްގީ ކޮށްދިނުމަށް އެ އަތޮޅުގެ ކައުންސިލުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަރިހު އެދެފިއެވެ.\nކޮޅުމަޑުލު ކައުންސިލުން އެކަމަށް އެދިފައިވާނީ ހޯމަ ދުވަހު ރައީސް އޮފީހުގައި ބޭއްވި ބައްދަލުވުމުގައެވެ.\nރާއްޖެ.އެމްވީއާ މައުލޫމާތު ހިއްސާ ކުރައްވަމުން ތ. އަތޮޅު ކައުންސިލްގެ ރައީސް ރިލްވާން އަބްދުﷲ ވިދާޅުވީ، އަތޮޅުގައި އޮތީ ހަމަ އެކަނި އެންމެ ރިސޯޓެއް ކަމަށާއި އެ ރިސޯޓުގެ ސަބަބުން އެ އަތޮޅުގެ ކައުންސިލަށް އަދި އެއްވެސް ރަށަކަށް ފައިދާ އެއް ނުލިބޭ ކަމަށެވެ. އެހެން ކަމުން އަތޮޅުގެ ރައްޔިތުންގެ އެދުމުގެ މަތިން ފަތުރުވެރިކަމުގެ ވިޔަފާރި ތަރައްގީކޮށް އެ ވިޔަފާރި ފުޅާކޮށްދިނުމަށް ރައީސް އަރިހު އެދިފައިވާ ކަމަށް އޭނާ ވިދާޅުވިއެވެ. ތިމަރަފުށީގެ އެއާޕޯޓް ހުއްޓިފައި އޮންނަނީ ފަތުރުވެރިކަން ފުޅާވެފައި ނެތުމުން ކަމަށާއި، އެ އަތޮޅުގައި ފަތުރުވެރިކަން ފުޅާވެގެން ދިޔުމުން އެކަމަށް ހައްލެއް ލިބިގެންދާނެ ކަމަށް ރިލްވާން ވިދާޅުވިއެވެ.\nކޮޅުމަޑުލުގެ ރައްޔިތުން އެންމެ ބޮޑަށް ބޭނުންވެފައިވާ ކަންކަމާއި، ރައްޔިތުންގެ އުއްމީދުތައް ހާސިލް ކޮށްދިނުމަށް ކައުންސިލުން ރާއްވަވާފައިވާ ކަންކަމާ ބެހޭ މަޢުލޫމާތު، ކައުންސިލްގެ ފަރާތުން ވަނީ ރައީސްއާ ހިއްސާ ކޮށްފައެވެ. ކައުންސިލްގެ ފާޅުކުރި ކަންތައް އަޑުއެހުމަށް ފަހު ރައީސް ސޯލިހު ވިދާޅުވީ، ރައްޔިތުންނަށް ދިމާވެފައިވާ އެކިއެކި ގޮންޖެހުންތައް ހައްލުކުރެވިދާނެ ގޮތްތަކަކީ ކޮބައިތޯ ބައްލަވައި، އެކަންކަން ހައްލު ކޮށްދެއްވުމުގެ މަސައްކަތް ސަރުކާރުން ކުރައްވަމުން ގެންދަވާ ކަމަށެވެ.\nއަދި، ސަރުކާރުގެ ތަރައްޤީގެ ޕްލޭންގެ މައްޗަށް އަލިއަޅުއްވާލައްވަމުން، ރާއްޖޭގެ ހުރިހާ އަތޮޅަކަށް ފަތުރުވެރިކަން ފުޅާކުރުމަކީ ސަރުކާރުގެ އެންމެ ބޮޑު އެއް އަމާޒު ކަމުގައި ރައީސް ވަނީ ފާހަގަ ކުރައްވާފައެވެ. ތ. އަތޮޅު ކައުންސިލް މެމްބަރުންނާއި އެކު ބޭއްވި ބައްދަލުވުމުގައި، ނަވާރަ ވަނަ ރައްޔިތުންގެ މަޖިލީހުގެ ތިމަރަފުށީ ދާއިރާގެ ގޮނޑި ކާމިޔާބު ކުރެއްވި އަބްދުﷲ ރިޔާޒު ވެސް ބައިވެރިވެވަޑައިގެންނެވިއެވެ. އާބާދީގައި 16،800 މީހުން ދިރިއުޅޭ, ތ. އަތޮޅު ވެރިކަން ކުރާ ރަށާކީ ވޭމަންޑޫއެވެ. އެ އަތޮޅުގައި މީހުން ދިރިއުޅޭ 13 ރަށެއް އޮވެއެވެ. ކޮޅުމަޑުލު އަތޮޅަކީ ފަޅުރަށްތައް ގިނަ އަތޮޅެކެވެ.\nކޮޅުމަޑުލު އަތޮޅުގައި ރުއްތިބި ކިޔާ ރިސޯޓެއް ތަރައްގީ ކުރުމަށް އެމްއެސްއެން ރިއަލިޓީ މޯލްޑިވްސް އަށް މިދިޔަ އަހަރު ވަނީ ދީފައެވެ.\nއެންމެ ފަހުން އަޕްޑޭޓް ކުރީ:4ހަފްތާކުރިން | ރިވިއު ކުރީ: ޝާން އަނީސް


ސިޔާސީ ވިއަސް އަމިއްލައަށް ތިއްބަވަންވީމަ ޖޭއެސްސީ މިނިވަން؟! – adduLIVE\nސިޔާސީ ވިއަސް އަމިއްލައަށް ތިއްބަވަންވީމަ ޖޭއެސްސީ މިނިވަން؟!\nSep 06, 2021, 08:06 މުރުޝިދު އަބްދުލް ހަކީމް\nޖޭއެސްސީގެ ރައީސް ހިސާން ހުސެއިން:-ޖޭއެސްސީ މިނިވަންކުރުމުގެ ވައުދު އަދިވެސް އޮތީ ނުފުދި\nޖޭއެސްސީގެ ކޮމްޕޮސިޝަން ނުވަތަ އެ ކޮމިޝަން އެކުލަވާލާފައިވާ ގޮތް ބަދަލުކުރަން ގާނޫނު އިސްލާހްކުރުމުގެ ވާހަކައަކީ ރިޔާސީ ވައުދެއްވެސްމެ އެވެ. ނަމަވެސް ވެރިކަން ލިބި އެމްޑީޕީގެ ސުޕަރމެޖޯރިޓީ ރައްޔިތުންގެ މަޖިލީހުގައި އޮތްއިރު މިހާތަނަށް ވެސް އެކަމަށް މާބޮޑު ސަމާލުކަމެއް ދޭތަނެއްނުފެނެ އެވެ.\nޖޭއެސްސީ އެކުލެވިފައި އޮންނަ ގޮތުން ސިޔާސީ ވަކި ފިކުރަކަށް ނުވަތަ އޭރު އޮންނަ ސަރުކާރަކަށް ކޮމިޝަނުގެ ބާރު ލިބެ އެވެ. ޖޭއެސްސީ އޮތް ގޮތް ބަދަލުކުރަން ޖެހޭ ކަމަށް އެމްޑީޕީން އެންމެ ބޮޑަަށް ވާހަކަ ދެއްކިއިރު އޭރު ރައީސުލް ޖުމްހޫރިއްޔާގެ މަގާމުގައި ހުންނެވި އަބްދުﷲ ޔާމިންގެ ފުލް ކޮންޓްރޯލް އެ ކޮމިޝަނުގައި އޮތެވެ.\nޖޭއެސްސީއަށް މަސީހް އައްޔަން ކުރައްވައި، ބޭއްވި ރަސްމިޔާތުގައި ރައީސް ޔާމިން މަސީހް އާ ބައްދަލު ކުރައްވަނީ\nރައީސް ޔާމިންގެ ވެރިކަމުގައި ރައްޔިތުންގެ މަޖިލީހުގެ މެޖޯރިޓީ ޕީޕީއެމްއަށް ލިބުމުން މިނިވަން މުވައްސަސާއެއްގެ ގޮތުގައި ހިނގަން ޖެހޭ ޖޭއެސްސީ އޮތީ އޭރުގެ ސަރުކާރުން ހިސޯރުކޮށްފައި ކަމަށް ބުނެވިދާނެ އެވެ. ފަނޑިޔާރުން ސަރުކާރުން ބޭނުންވި ގޮތަކަށް ހުކުމްކޮށް ސިޔާސީ ކުޅިގަނޑު ކޯޓުތަކުގައި ފަނޑިޔާރުން ކުޅެމުންދިޔައީ ޖޭއެސްސީގެ ނިވާފަތްގަނޑުގައި ތިބެގެންނެވެ. ޕީޕީއެމްގެ ހިތް ރުހެންޏާއި ޖޭއެސްސީއަކުން އަޅާނެ ފިޔަވަޅެއް ނެތްކަމުގެ ޔަގީންކަމާއެކު ފަނޑިޔާރުން އުޅެމުންދިޔަ އެވެ.\nމިހާރުވެސް ޖޭއެސްސީ އެތުރިފައިވާ ގޮތުން ސިޔާސީ ނުފޫޒުން އެތަން ސަލާމަތެއްނުވެ. ކޮމިޝަނަށް ވަޑައިގެންނެވި ހަސިއްޔަތު ތަފާތަކަސް ތިއްބެވީ ސިޔާސީ ޕާޓީއެއްގެ ނުފޫޒުގަދަ ބޭފުޅުންނެވެ. އެހެންވެ މިހާރު އެންމެ ބޮޑަށް ފާޑުކިޔުން އަމާޒުވަނީ އޭރު ޖޭއެސްސީ މިނިވަންކުރަން މަސައްކަތެއް ނުކޮށް މި ސަރުކާރުން އޮންނަ އޮތުމަށެވެ.\nސަރުކާރުން އަދިވެސް ވިސްނަނީ ގެންނާނެ ބަދަލަކާމެދު ކަމަށް ވިދާޅުވުމުން އެކަމުގައި ސަރުކާރުގެ ސީރިއަސްކަމެއް ނެތްކަން ދޭހަވެ އެވެ. ޖޭއެސްސީ ބަދަލުކުރާނެ ކަމަށް ވީ ވައުދު ނުފުއްދި ގިނަ ދުވަސްވެފައިވާކަން ސަރުކާރުގެ އަމިއްލަ އިއުތިރާފުން ވެސް ސާބިތުވެ އެވެ.\n"އެއީ ހަމަގައި ވެސް މި ދައުރު ތެރޭގައި ކޮށްނިންމާނެ ކަމެއް. ޖޭއެސްސީގެ ކޮމްޕޮސިޝަން ގެންނަން ޖެހޭ ބަދަލު ގެންނާނެ. އަދި އެ ބަދަލު ގެންނަނީ އެންމެނަށް އިތުބާރު ލިބޭ ގޮތައްކަންވެސް ކަށަވަރުކުރާނެ،" ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެގައި ރައީސް އޮފީހުގެ ތަރުޖަމާނު ވިދާޅުވީ މިހެންވެ.\nމިހާރު ޖޭއެސްސީގައި ސިޔާސީ ކުލަ ޖެހިފައި އޮތީ ކިހާވަރަކަށް؟\nހިސާން ހުސެއިން (ޖޭއެސްސީގެ ރައީސް)\nހިސާން އަކީ އެމްޑީޕީގެ މެމްބަރުންގެ ތެރެއިން ރައްޔިތުންގެ މަޖިލީހުގެ ތުޅާދޫ ދާއިރާގެ މަޖިލިސް މެމްބަރެވެ. އޭނާ އަކީ ރައްޔިތުންގެ މަޖިލީހުގެ އެމްޑީޕީގެ މެޖޯރިޓީން އެކޮމިޝަނަށް އައްޔަން ކުރައްވާފައިވާ މެމްބަރެވެ. އޭގެ އިތުރުން އޭނާ އަކީ އެމްޑީޕީގެ ލީގަލް ޑިރެކްޓަރެވެ. އަދިއެހެންމެ އޭނާ އެންމެ ބޮޑަށް ފާހަގަ ކުރެވިގެން ދިޔައީ ކުރީގެ ރައީސް މުހައްމަދު ނަޝީދު ގާނޫނީ ގާނޫނީ ވަކީލުން ތެރެއިންނެވެ.\nމަސްތޫރުހުސްނީ (ކޮމިޝަނުގެ ނައިބު ރައީސް)\nމަސްތޫރަކީ ރައީސުލް ޖުމްހޫރިއްޔާގެ ފަރާތްޕުޅުން ޖޭއެސްސީގައި ހުންނަވާ ބޭފުޅާ އެވެ. ރައީސުލް ޖުމްހޫރިއްޔާ ޖޭއެސްސީގައި ބޭފުޅަކު ތަމްސީލް ކުރައްވާއިރު ރައީސް ސޯލިހަކީ މި ވަގުތު އެމްޑީޕީގެ އެންމެ ލީޑަރެވެ. ގާނޫނު އޮތް ގޮތުން މި ފަހަރު މި އޮތީ އެމްޑީޕީގެ އެންމެ ލީޑަރުގެ މަގާމުގައި ހުންނެވި ބޭފުޅާއަށްވެސް ޖޭއެސްސީގައި ބަސް ވިދާޅުވެވޭ ގޮތަށެވެ.\nއިއްތިފާގުން ނަމަވެސް ކޮމިޝަނުގައި ރައްޔިތުންގެ މަޖިލީހުގެ ރައީސްގެ ހައިސިއްޔަތުން ކުރީގެ ރައީސް މުހައްމަދު ނަޝީދު ޖޭއެސްސީގައި އިންނަވަ އެވެ. އެމަނިކުފާނަކީ އެމްޑީޕީގެ ރައީސެވެ. އެހެން ކަމުން މި ފަހަރު އެމްޑީޕީގެ ރައީސް ސީދާ ޖޭއެސްސީގައި ފަނޑިޔާރުންގެ ކަންކަމުގައި ބަސް ވިދާޅުވެން ފުރުސަތު އެބަ އޮތެވެ.\nއާމިނަތު އުއްމު ކުލްސީމަކީ ރައްޔިތުންގެ މަޖިލީހުން އާއްމުންގެ ތެރެއިން އައްޔަންކޮށްފައިވާ މެމްބަރެވެ. އެއީ އެމްޑީޕީގެ ސުޕަރމެޖޯރިޓީން އިންތިހާބުކޮށްފައިވާ މެމްބަރެކެވެ.\nއިބްރާހިމް އިއްފަތު (ބަންޑާރަ ނައިބު)\nގާނޫނު ބުނާގޮތުން ޖޭއެސްސީގައި ބަންޑާރަ ނައިބު އިންނަވަންޖެހެ އެވެ. ކަންދިމާކުރި ގޮތުން ބަންޑާރަ ނައިބުގެ މަގާމުގައި ހުންނެވީ ރައީސުލް ޖުމްހޫރިއްޔާ އައްޔަން ކޮށްފައިވާ މަގާމެއްގައި ހުންނެވި ބޭފުޅެކެވެ. އެއީ މީގެ ކުރިން ރައީސް ނަޝީދުގެ ގާނޫނީ ވަކީލުންގެ ޓީމުގައި މަސައްކަތް ކުރެއްވި އެމްޑީޕީގެ ފިކުރުގެ ބޭފުޅެކެވެ. އެއީ އިއްތިފާގަކަށްވިއަސް ޖޭއެސްސީގައި މި ވަގުތު އެ ބޭފުޅާގެ ބަސްހިމެނެ އެވެ.\nމީގެ އިތުރުން ދެން އެ ކޮމިޝަނުގައި ތިއްބެވި ބޭފުޅުންގެ ތެރޭގައި ހިމެނިވަޑައިގަންނަވާ ގާނޫނީ ވަކީލް އަބްދުލް މާނިއު ހުސެއިން އަކީވެސް އެމްޑީޕީއަށް ތާއީދުކުރައްވާ ބޭފުޅެއްކަން އެ ބޭފުޅާ ފާޅުކުރައްވާފައިވާ ސިޔާސީ ޕޯސްޓްތަކުން ހާމަވެގެން ގޮސްފައިވެ އެވެ.\nއެހެން ކަމުން ގާނޫނުގެ ބާގަނޑުތެރެއިން ނަމަވެސް މިހާރު އޮތް ޖޭއެސްސީއަކީވެސް ސިޔާސީ ނުފޫޒު ކުޑަ ކޮމިޝަނެކޭ ބުނެވޭކަށް ނެތެވެ.\nޖޭއެސްސީ މިނިވަންކުރުން އެއީ މިހާރުގެ ސަރުކާރާއި އެމްޑީޕީން މާބޮޑަށް ދައްކާ ވާހަކައަކަށް ނުވަނީ މިހެންވެ ކަމަށްވެދާނެ އެވެ. ޖޭއެސްސީ އެގޮތައް އޮއްވާ ފަނޑިޔާރުންނަށް މިނިވަންކަމާއެކު ހުކުމް ކުރެވިދާނެ ކަމަށް ގަބޫލު ނުކުރެއްވި ބޭފުޅުން މިއަދު ބާރު ލިބުމުން އެކަމަށް މާބޮޑު ސަމާލުކަމެއް ދޭތަން ނުފެނެ އެވެ. ބޮޑެތި ތުހްމަތުތައް ކުރެވި ރައްޔިތުންގެ އިތުބާރު ގެއްލިފައި ތިބި ފަނޑިޔާރުން ވަކިކުރުމަށްފަހުވެސް ފެންނަނީ ޖޭއެސްސީގެ ކޮމްޕޮސިޝަން ބަދަލުނުކޮށް އެތަން ހިނގަނީ މިނިވަންކަން ދެއްކުމަށް މަސައްކަތް ކުރައްވާ ތަނެވެ.\nސަރުކާރަށް ތިން އަހަރުވުމާ ކައިރިވެފައިވާއިރު ރައީސް އޮފީހުގެ ތަރުޖަމާނު މަބްރޫކް ވިދާޅުވީ އެކަން ދައުރު ނިމުމުގެ ކުރިން ސަރުކާރުން ކުރާނެ ކަމަށެވެ. ރައީސް ސޯލިހަށް ރައްޔިތުންގެ މަޖިލީހުގެ ފުލް މެޖޯރިޓީ އޮވެ އެކަން ނުކުރައްވާ ލަސްކުރެއްވުމަކީ އޭރު ރިޔާސީ އިންތިހާބުގައި ދެއްކެވި ވާހަކައާ ނުބައްދަލު ވާހަކަ އެކެވެ.\nރައީސް ނަޝީދު އިއްޔެ ބޭއްވި ނޫސްވެރިންގެ ބައްދަލުވުމުގައިވެސް ވިދާޅުވީ ޖޭއެސްސީ ހިނގަމުންދަނީ ރަނގަޅަށް ކަމަށެވެ. އެ ކޮމިޝަނުގެ ކޮމްޕޮސިޝަން ބަދަލުކުރުމުގެ މާބޮޑު ސަމާލުކަމެއް އެމަނިކުފާނުވެސް މިހާރު ނެތްކަން ދޭހަވެ އެވެ. ސަރުކާރުގެ ފަރާތުން ރައްޔިތުންގެ މަޖިލީހަށް ހުށައަޅާފައިވާ އެތައް ބިލެއް މިހާރުވެސް އޮތްއިރު ޖޭއެސްސީގެ ކޮމްޕޮސިޝަން ބަދަލުކުރަން ހުށައަޅާފައިއެއްނުވެ އެވެ. އެހެން ކަމުން އެއީ ރިޔާސީ އިންތިހާބުގައި ބަޔަކު ރުއްސަން ނުވަތަ އެ ބާރު އޭރު ނެތުމުން ދެއްކި ވާހަކަތަކެއްކަމަށް ބައެއް މީހުން ސިފަކުރެ އެވެ. އެއީ ރައީސް އަބްދުﷲ ޔާމިނަށް އޮތް ބާރު ޖޭއެސްސީ ތެރެއިން މި ސަރުކާރަށް ފުރޮޅުނީމަ ދެން އެތަނުގައި ތިބޭ ތިބުމަށް ބުނާ އެއްޗެއް ކަމަށް ވެދާނެ އެވެ.


Aamun Salaamai Vumah Furusathu Dhinumah Ghouta Ah Bomb Elhun Medhukandaalaifi - Vaguthu\nއާންމުންނަށް ސަލާމަތް ވުމަށް ފުރުސަތު ދިނުމަށް ޢޫޡާއަށް ބޮން އެޅުން މެދު ކަނޑާލައިފި\nއާންމުންނަށް ސަލާމަތް ވުމަށް ފުރުސަތު ދިނުމަށް ސިރިއާގެ ޢޫޡާއަށް ބޮން އެޅުން ވަގުތީގޮތުން މެދު ކަނޑާލަން ރަޝިއާއިން ނިންމައިފިއެވެ.\nމިއަދު ރަޝިއާގެ ރައީސް ލެޑްމިއާ ޕޫޓިން ވަނީ ވަގުތީ ގޮތުން ޢޫޡާއަށް ބޮން އެޅުން ހުއްޓާލަން ނިންމާފައިވާކަން ހާމަ ކޮށްފައެވެ. ބޮން އެޅުން ހުއްޓާލަން ނިންމީ ޢޫޡާގެ ގަޑިން ހެނދުނު 9:00 އިން މެންދުރު 14:00 އާ ހަމައަށެވެ. މި ނިންމުމަކީ އާންމުން ޢޫޡާއިން ނިކުތުުމަށް ފުރުސަތު ދިނުމުގެ ގޮތުން ނިންމި ނިންމުމެއް ކަމަށް ރިޕޯޓުތައް ބުނެއެވެ.\nގޫތާއަކީ ހަތަރު ލައްކައެއްހާ މީހުންގެ އާބާދީ އޮންނަ ރަށެކެވެ. އެތަނަށް ިރަޝިއާއި ސީރިއާ ސަރުކާރުން ވައިގެ ހަމަލާ ދޭން ފަށާފައިވަނީ މިދިޔަ ހަފްތާގެ އާދީއްތަ ދުވަހުއެވެ.\nސީރިއަން އޮބްޒަވެޓަރީ ފޯ ހިއުމަން ރައިޓްސް އިން އަންދާޒާ ކުރާ ގޮތުގައި މިހާތަނަށް ޢޫޡާއަށް ދިން ހަމަލާތަކުގައި 550 އާންމުން ވަނީ މަރުވެފައެވެ. އެއީ އެންމެ އަށް ދުވަސްތެރޭގައި މަރުވި މީހުންގެ އަދަދެވެ.\nމީގެ އިތުރުން ކެމިކަލް ހަތިޔާރު ބޭނުން ކުރުމުގެ ސަބަބުން އެއް ކުއްޖަކު މަރުވެފައިވާ ކަމަށްވެސް ބައެއް ރިޕޯޓުތައް ބުނެއެވެ. ކްލޮއިން ގޭސް ބޭނުންކޮށްގެން ދިން އެ ހަމަލާގައި 18 މީހުން ވަނީ ޒަހަމްވެފައެވެ.\nމިދިޔަ ހޮނިހިރު ދުވަހު އދ އިން ވަނީ ސީރިއާގައި ހުރިހާ ފަރާތަކުން ހަމަލާ ބަދަލުކުރުން ހުއްޓާލުމަށް އަންގައި ގަރާރެއްވެސް ނެރެފައެވެ. ނަމަވެސް އެފަހުންވެސް ހަމަލާ ވަނީ ބަދަލުކޮށްފައެވެ.\nފެބުރުއަރީ 27, 2018 14:39\nޢދ އެއީ ހަމަ ތަންތަން ހަލާކު ކުރާމީހުން އެއި އަސްލު ޓެރަރިސްޓުންނަކީ ،


Alifaan Farubadhaige alhithah buramun dhiyaas kaiveni kuriyah!\nފަރުބަދައިގެ އަޅިތައް ބުރަމުން ދިޔައަސް ކައިވެނި ކުރިޔަށް!\nފިލިޕީންސްގެ އަލިފާން ފަރުބަދައެއް ގޮވަން ފަށައި އޭގެ އަޅިތައް މައްޗަށް އަރަމުންދާތަން ވަރަށް ކައިރިން ފެންނަމުން ދިޔައިރު ވެސް ފިލިޕީންސްގެ ދެ މީހަކު އެމީހުންގެ ކައިވެނީގެ ރަސްމިއްޔާތު ހުއްޓާނުލާ ކުރިޔަށް ގެންގޮސްފި އެވެ. އަދި މި މަންޒަރުތައް ސޯޝަލް މީޑިއާގައި އާއްމުވުމުން ގިނަ ބަޔަކު ވަނީ މި ދެމަފިރިންގެ ކެރޭ ކަމުން ހައިރާންވާ ކަމަށް ބުނެފަ އެވެ.\nޗީނޯ ވެފްލޯ އާއި ކެޓް ބައުޓިސްޓާ ޕަލްމޯގެ ކައިވެނި ކުރަން ކަނޑައަޅާފައި އޮތީ މިދިޔަ އާދިއްތަ ދުވަހު އެވެ. އެ ދުވަހަކީ އަލިފާން ފަރުބަދަވެސް ގޮވަން ފަށައި އޭގެ އަޅިތައް މުޅި އެ ހިސާބަށް ބުރަން ފެށި ދުވަހެވެ.\nމި ކައިވެނީގެ ރަސްމިއްޔާތު އޮތީ އަލިފާން ފަރުބަދައާ ގާތްގަނޑަކަށް 10 ވަރަކަށް ކިލޯމީޓަރު ދުރުގައި ހުރި ތަނެއްގަ އެވެ. ފިލިޕީންސް ސަރުކާރުން ވަނީ އަލިފާން ފަރުބަދައާ 14 ކިލޯ މީޓަރަށް ވުރެ ކައިރީގައި ތިބި އެންމެން އެހިސާބުގަނޑުން ދުރު ހިސާބުތަކަށް ބަދަލު ކޮށްފަ އެވެ.\nކައިވެނީގެ ކަންތައް ހިނގަމުންދިޔައިރު ބެކްގްރައުންޑުން އަލިފާން ފަރުބަދަ ގޮވަމުން އޭގެ އަޅިތައް މައްޗަށް އަރަމުން ދިޔަ މަންޒަރު ފެންނަމުން ދިޔަ އެވެ. މި މަންޒަރުތައް ފެންނަ ގޮތަށް ފޮޓޮގްރާފަރު ރަންޑޮލްފް އީވާން ނަގާފައިވާ ފޮޓޯތައް ފެންނަނީ ވަރަށް އާދަޔާޚިލާފު ގޮތަކަށެވެ. އަދި މިއީ ވަރަށް މަދުން ނޫނި ކައިވެނި ޕާޓީއެއްގެ ބެކްގްރައުންޑުން ފެންނާނެ މަންޒަރެއް ނޫންކަމަށް މި ފޮޓޯތަކަށް ކޮމެންޓްކުރި މީހުން ބުނެފައި ވެއެވެ.\nފޮޓޯގްރާފަރު ސީއެންއެން އަށް ކިޔައިދީފައިވާ ގޮތުގައި އެމީހުން އެންމެން ވެސް އެ ވަގުތު ތިބީ ވަރަށް ހިތް ނުތަނަވަސް ވެފަ އެވެ. އަދި ކައިވެނީގެ ފޮޓޯތައް ނަގަމުން ދިޔައިރުވެސް އެމީހުން އެންމެން ސޯޝަލް މީޑިއާއިން އަލިފާން ފަރުބަދައަށް ވަމުންދިޔަގޮތް ދިޔައީ ބަލަމުންނެވެ. އެހެންވެ އިންޒާރުތައް އަންނަމުންދާ ގޮތާއި ނުރައްކާވަމުން އައި ގޮތް އެމީހުންނަށް ވަރަށް ރަނގަޅަށް އެނގުނެވެ.\n"ގޯސްކޮށް ކަމެއް ދިމާވެއްޖިއްޔާ ދެން ހަދާނެ ގޮތްތައް ވެސް އަހަރެމެން މަޝްވަރާ ކުރިން،" އީވާން ބުންޏެވެ.\nއޭނާ ބުނި ގޮތުގައި އަލިފާން ފަރުބަދަ ގޮވަމުންދާތަން ފެންނަން ހުރި ނަމަވެސް ކައިވެންޏަށް ހާޒިރުވެ ތިބި އެންމެން ވެސް ތިބީ ވަރަށް ހިމޭނުން މަޑުމަޑުންނެވެ. އެ ކައިވެނީގެ ރަސްމިއްޔާތުގައި ބައިވެރިވީ ދެ ފަރާތުގެ އާއިލާ އާއި ވަރަށް ގާތް އެކުވެރިންކޮޅެއް އެކަނި ކަމަށް ވާތީ އެއްވެސް މީހަކު ބިރުން އެ ތަން ދޫކޮށް ނުދާކަމަށް ވެސް އީވާން ބުންޏެވެ.\nނަމަވެސް ރޭގަނޑުވީ ފަހުން ކުޑަކޮށް ބިރުގަން ކަމަށް އޭނާ ބުންޏެވެ.\n"ރޭގަނޑުވީ ފަހުން އަޅިތައް އަހަރެމެންގެ ގަޔަށް ވެސް ބުރަން ފެށި. ފަހުން އޮހެން ފެށީ ޗަކަ ގޮތަށް ހުރި ތަންކޮޅެއް ބަރު އަޅިތަކެއް،" އިވާން ބުންޏެވެ.\nކައިވެނި ޕާޓީ އޮތް ތަން ވެސް ފަހުން ބަންދުކޮށް އެ ހިސާބު ވެސް މީހުން ހުސްކުރި އެވެ. ނަމަވެސް އޭރު ކައިވެނީގެ ހުރިހާ ކަމެއް ނިމިއްޖެ އެވެ.


މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗައިން ތަރައްޤީ ކުރަމުންދާ އާރޓިފިޝަލް ބީޗަށް ބޭނުންވާ ޓިމްބަރ ފްލޯރިން ސަޕްލައިކޮށް އިންސްޓޯލް ކޮށްދޭނެ ފަރާތެއް ހޯދުމާއި ގުޅޭ\nއިޢުލާން ނަންބަރު: IUL)471-CDS3/1/2019/293)\nމިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗައިން ތަރައްޤީ ކުރަމުންދާ އާރޓިފިޝަލް ބީޗަށް ބޭނުންވާ ޓިމްބަރ ފްލޯރިން ސަޕްލައިކޮށް އިންސްޓޯލް ކޮށްދޭނެ ފަރާތެއް ހޯދުމާއި ގުޅޭ:\nމިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރއިން ކ.މާލޭގައި ތަރައްޤީ ކުރަމުންދާ އާރޓިފިޝަލް ބީޗަށް ބޭނުންވާ ޓިމްބަރ ފްލޯރިންގ ސަޕްލައިކޮށް އިންސްޓޯލް ކޮށްދޭނެ ފަރާތެއް ހޯދުމަށް ބޭނުންވެއެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nމި އިޢުލާނާއި ގުޅިގެން ބާއްވާ ޕްރީބިޑް ބައްދަލުވުން އޮންނާނީ 28 ނޮވެމްބަރު 2019 ވާ ބުރާސްފަތި ދުވަހުގެ 11:00 ގައި މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި އެވެ.\nބީލަން ހުޅުވުމަށް ހަމަޖެހިފައިވަނީ 03 ޑިސެމްބަރ 2019 ވާ އަންގާރަ ދުވަހުގެ 11:00 ގައި މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި މި މަސައްކަތަށް އަންދާސީ ހިސާބު ހުށަހަޅުއްވާ ފަރާތްތަކުގެ ހާޒިރުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބީލަމުގެ މުއްދަތުގެ ގޮތުގައި ބީލަން ހުށަހަޅާ ތާރީޚުން ފެށިގެން 30 ދުވަސް އޮންނަންވާނެއެވެ.\nމަޝްރޫޢުގެ ބިޑް ސެކިޔުރިޓީގެ ގޮތުގައި 21,000.00ރ (އެކާވީސް ހާސް ރުފިޔާ) ދިވެހި ރުފިޔާ ހުށަހަޅަން ޖެހޭނެއެވެ. ބިޑް ސެކިއުރިޓީގެ މުއްދަތަކީ ބިޑު ހުޅުވާ ތާރީޙުން ފެށިގެން 90 ދުވަހެވެ. މި މަސައްކަތުގެ ޕާފޯމަންސް ސެކިއުރިޓީގެ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ %2 އެވެ.\nމި އިޢުލާނާއި ގުޅޭގޮތުން އިތުރު މަޢުލޫމާތު ސާފުކުރައްވަން ބޭނުންފުޅުވެވަޑައިގަންނަވާނަމަ 02 ޑިސެމްބަރ 2019 ވާ ހޯމަ ދުވަހުގެ 14:00 ގެ ކުރިން [email protected] އަށް މެއިލް ކޮށްދެއްވުން އެދެމެވެ.\n29 ރަބީޢުލްއައްވަލް 1441ހ.\nސުންގަޑި: 03 ޑިސެންބަރު 2019 1100


Foakaidhoo athun New ah undhagoo molheh\nފޯކައިދޫ އަތުން ނިއުއަށް އުނދަގޫ މޮޅެއް\nނިއުގެ ހަމައެކަނި ލަނޑު ޖަހައިދިން އަލީ ފާސިރު ސެންޓޭ\nކެޕްޓަން އަލީ ފާސިރު (ސެންޓޭ) ކާމިޔާބު ކުރި ލަނޑުން، ށ. ފޯކައިދޫ އަތުން އެންމެ ފަހުގެ ޗެމްޕިއަން ނިއު ރޭޑިއަންޓް އުނދަގޫ މޮޅެއް ހޯދައިފި އެވެ. މެޗުން ނިއު މޮޅުވީ 1-0 ންނެވެ.\nފުރަތަމަ ޑިވިޝަންގެ ތަޖުރިބާކާރު ގިނަ ކުޅުންތެރިންނާއެކު، ދިވެހި ޕްރިމިއާ ލީގްގައި ވާދަ ކުރަމުން އަންނަ ފޯކައިދޫ ފާހަގަ ކުރެވިފައި ވަނީ ފުރަތަމަ ޑިވިޝަންގެ ޓީމުތަކަށް ބަލި ކުރަން އުނދަގޫ ޓީމެއް ކަމުގަ އެވެ.\nއެ ޓީމު ކުޅުނު ފުރަތަމަ މެޗުގައި، ގްރީން ސްޓްރީޓް އަތުން މޮޅުވުމާ ވަރަށް ގާތަށް ދިޔަ އެވެ. އެ މެޗު 1-1 އެއްވަރުވީ ގްރީން އެންމެ ފަހު މިނެޓްގައި ކާމިޔާބު ކުރި ލަނޑުންނެވެ.\nސެންޓޭ، މެޗުގެ މޮޅު ކުޅުންތެރިޔާ\nމިރޭ، ދިވެހި ޕްރިމިއާ ލީގްގައި ކުޅުނު މެޗުގައި، ނިއުގެ ލަނޑު ސެންޓޭ ކާމިޔާބު ކުރީ މެޗުގެ 25 ވަނަ މިނެޓް ގަ އެވެ. ސެންޓޭ ޖެހި ލަނޑަކީ، ނިއުގެ ހާފުގެ ތެރެއިން އެ ޓީމުން ކުރިއަށް ފޮނުވާލި ބޯޅަ، ފޯކައިދޫގެ ޑިފެންޑަރު ދިފާއު ކުރަން އުޅުނު ނަމަވެސް އޭނާ އަށް ރަނގަޅަށް ދިފާއު ނުކުރެވުމުން ސެންޓޭ ހޯދި ބޯޅައަކުން އޭނާ ކާމިޔާބު ކުރި ލަނޑެކެވެ.\nފޯކައިދޫގެ ޑިފެންޑަރު ފުރަގަހަށް އެނބުރިގެން ހުރެ އޭނާއަށް ދިފާއު ނުކުރެވުމުން އެ ބޯޅަ ސެންޓޭ ހޯދައި، އޭރިއާ ތެރެއަށް ވެދެ ފޯކައިދޫގެ ގޯލް ތެރެއަށް ފޮނުވާލީ ޕާކިސްތާންގެ ކީޕަރު ސާގިބް ހަނީފްއަށް ވެސް ފުރުސަތު ނުދީ އެވެ. ސާގިބް ބޯޅައަށް އެރި ނަމަވެސް ގޯލްގެ ތެރެއަށް ސެންޓޭ ބޯޅަ ޕުޝްކޮށްލީ ސާގިބް ގައިމަތިން އޮއްސިގެންދާ ގޮތަށެވެ.\nމެޗުގައި، ނިއުގެ ކިޕްސަންއަށް ވަނީ ލަނޑު ޖަހާނެ ފުރުސަތުތައް ލިބިފަ އެވެ. ނަމަވެސް އެއިން ބޯޅައެއް އޭނާއަށް ގޯލްތެރެއަށް ވައްދާލެވޭ ގޮތެއް ނުވި އެވެ. ފޯކައިދޫގެ މިސްރުގެ ފޯވަޑް މުސްތޮފާ މަހްމޫދުވެސް ވަނީ ނިއުގެ ގޯލަށް ނުރައްކާ ކޮށްފަ އެވެ.


R.Atholhun Feshigen Th.Atholhah White Alert Nerefi | ungoofaaru.com\nބަނޑޭރިގަނޑު/ޚަބަރު/ރ.އަތޮޅުން ފެށިގެން ތ.އަތޮޅަށް ވައިޓް އެލާޓް ނެރެފި\nމުނާޒު މުޙައްމަދު 20 އޭޕްރިލް 2019\nރާއްޖޭގެ ބޮޑު ބަޔަކަށް މޫސުމާ ބެހޭ ޤައުމީ އިދާރާއިން ވައިޓް އެލާޓް ނެރެފިއެވެ. މިއަދު ހަވީރުގެ 16:30 އިން މިރޭގެ 20:30 އަށް ވައިޓް އެލާޓް ނެރެފައި ވަނީ ރ.އަތޮޅުން ފަށިގެން ތ.އަތޮޅާ ދެމެދުގެ ސަރަހައްދު ތަކަށެވެ.\nމެޓް އޮފީހުން މަޢުލޫމާތުދޭ ގޮތުގައި މި މުއްދަތުގައި ގުގުރުމާއެކު ބޯކޮށް ވާރޭ ވެހޭނޭ ކަމަށާއި އަދި ގަޑިއަކު 40 މޭލަށް ވައިގަދަވާނޭ ކަމަށް ލަފާކުރެއެވެ. މިއަދުގެ އެކި ވަގުތުތަކުގައި މޭޓް އިން ވަނީ ރާއްޖޭގެ ބޮޑު ބަޔަކަށް އަދި މުޅި ރާއްޖެއަށް ވައިޓް އެލާޓްނެރެފައެވެ. އެގޮތުން ރޭގެ 12:30 ން ހެނދުނު 6:30 އަށް މުޅި ރާއްޖެއަށް ވައިޓް އެލާޓް ނެރެފައި ވާއިރު ހެނދުނު 9:15 އިން 13:15 އަށް އައްޑޫ ސިޓީއަށް އަދި މެންދުރު 12:45 އަކުން ހަވީރު 16:30 އަށް ރ.އަތޮޅުން ފެށިގެން އައްޑޫ ސިޓީއަށް ވައިޓް އެލާޓް ނެރެފައިވެއެވެ.\nމެޓް އޮފީހުން މަޢުލޫމާތުދޭ ގޮތުގައި ކުރިއަށް އޮތް ތިން ދުވަހު ވެސް ރާއްޖޭގެ އެކި ހިސާބުތަކަށް ވިއްސާރަ ކުރާނެއެވެ. އަދި ރާއްޖޭގެ މަތީގައި ބޯކޮށް ވިއްސާރަ ވިލާ އުފެދިފައިވާ ކަމަށް މެޓުން މަޢުލޫމާތުދެއެވެ. ރާޖެއަށް ވިއްސާރަކުރަން ފަށާފައި މި ވަނީ ފާއިތުވި މަސްތަކުގައި ރާއްޖެއަށް ވިއްސާރަ ނުވެހި ހޫނު ގަދަ ގިނަ ދުވަސްތަކެއް ވޭތުވުމަށް ފަހުއެވެ. ރާއްޖެއަށް ވިއްސާރަ ނުކުރާތީ ވަރަށް ފަހުން މުޅި ރާއްޖޭގައި ވަނީ އިސްތިސްޤާ ނަމާދުވެސް ކޮށްފައެވެ.\nއުނގޫފާރު ބްރާންޗްގެ އާ އިމާރާތުގައި އިޔާދަކުރަނިވި ހަކަތަ ބޭނުންކުރަނީ


vnews - Anna Aadhihtha dhuvahu majileehuge jalsa eh baavvanee\nރައްޔިތުންގެ މަޖިލީހުގެ ޖަލްސާއެއް އަންނަ އާދިއްތަ ދުވަހު ބާއްވަން ނިންމާފައިވާ ކަމަށް ވެރިކަން ކުރާ ޕީޕީއެމްގެ ބައެއް މެންބަރުން ވިދާޅުވެއްޖެ އެވެ.\nވީނިއުސް އަށް މިއަދު މައުލޫމާތު ދެއްވަމުން ޕީޕީއެމްގެ ދެ މެންބަރަކު ވިދާޅުވީ އަންނަ އާދިއްތަ ދުވަހު މަޖިލީހުގެ ޖަލްސާއެއް ބާއްވާނެ ކަމަށާއި ޖަލްސާގައި ބައިވެރިވުމަށް ޕީޕީއެމްގެ ޕާލިމެންޓްރީ ގުރޫޕްގެ ލީޑަރު އަހްމަދު ނިހާން އަންގަވާފައިވާ ކަމަށެވެ. ނަމަވެސް އާދިއްތަ ދުވަހު ބާއްވާ ޖަލްސާގެ އެޖެންޑާގެ މައުލޫމާތު އަދި ލިބިވަޑައިގެންފައި ނުވާ ކަމަށްވެސް އެ ބޭފުޅުން ވަނީ ވިދާޅުވެފަ އެވެ.\nމަޖިލީހުގެ ޖަލްސާއަކަށް ތައްޔާރުވަމުންދާ ކަމަށް ޕީޕީއެމްގެ ބައެއް މެންބަރުން ވިދާޅުވެފައިވާއިރު ފަނޑިޔާރުންގެ ގާނޫނު އިސްލާހުކޮށް، ސުޕްރީމް ކޯޓަށް އިތުރު ހަތަރު ފަނޑިޔާރުން އައްޔަންކުރަން މަސައްކަތް ކުރަމުންދާ ކަމަށް ސޯޝަލް މީޑިއާގައި ބައެއް ފަރާތްތަކުން ގެންދަނީ ބުނަމުންނެވެ.\nމަޖިލީހުގެ ޖަލްސާއެއް އަންނަ އާދިއްތަ ދުވަހު ބާއްވައިފިނަމަ އެ ޖަލްސާ ވެގެންދާނީ ފާއިތުވި ހަ ހަފްތާގެ ތެރޭގައި ބާއްވާ މަޖިލީހުގެ ފުރަތަމަ ޖަލްސާ އަށެވެ. މަޖިލީހުގެ ޖަލްސާއެއް އެންމެފަހުން ބާއްވާފައިވަނީ މިދިޔަ މަހުގެ 14 ވަނަ ދުވަހު އެވެ.\nމަޖިލީހުގެ ޖަލްސާއެއް އަންނަ އާދިއްތަ ދުވަހު ބޭއްވުމަށް ތައްޔާރުވަމުންދާ ކަަމަށް ބައެއް މެންބަރުން ވިދާޅުވެފައިވާއިރު މަޖިލީހުގެ ގަވައިދުގައިވާ ގޮތުން މަޖިލީހުގެ ޖަލްސާތައް ބާއްވަން ޖެހެނީ ކޮންމެ ހަފްތާއެއްގެ ހޯމަ، އަންގާރަ އަދި ބުދަ ދުވަހު އެވެ.\nރައްޔިތުންގެ މަޖިލީހުގެ މިއަހަރުގެ ފުރަތަމަ ދައުރުގެ ޖަލްސާތައް މިމަހު ނިންމާލުމަށްފަހު މެންބަރުން ޗުއްޓީއަށް ވަޑައިގަންނަވާނެ އެވެ.\nމަޖިލީހުގެ ގަވައިދާ އެއްގޮތަށް މަޖިލީހުގެ ޖަލްސާތައް ނުބާއްވާތީ އިދިކޮޅު މެންބަރުން ގެންދަނީ އެކަން ފާހަގަކޮށް ވަރަށް ބޮޑަށް ފާޑުވިދާޅުވަމުންނެވެ.


SunOnline: Doctorun ge irushaadhu dhevvi test thah hedhumah Yameen dhekolhu hadhavaa: Imaran\nޑޮކްޓަރު އިރުޝާދުދެއްވި ޓެސްޓުތައް ހެދުމަށް ޔާމީން ދެކޮޅު ހައްދަވާ: އިމްރާން\nމުހައްމަދު މުޒައްޔިން ނާޒިމް 16 Aug 2020, 12:24\nމިނިސްޓަރު އިމްރާން: ޔާމީން ޓެސްޓުތަކެއް ނަހަދާ ކަމަށް ވިދާޅުވި -- ފައިލް ފޮޓޯ/ ހޯމް މިނިސްޓްރީ\nޖަލު ހުކުމެއް ތަންފީޒު ކުރައްވަމުން ގެންދަވާ އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީންއަށް ޑޮކްރަޓަރުން އިރުޝާދު ދެއްވި ޓެސްޓުތައް ހެދުމަށް ދެކޮޅު ހައްދަވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nއެންމެ ފަހުން އިދިކޮޅު ޕީޕީއެމް-ޕީއެންސީގެ ލީޑާޝީޕްގެ ބޭފުޅުން މިދިޔަ ބުރާސްފަތި ދުވަހު އިމްރާންއާ ބައްދަލުކޮށް، ރައީސް ޔާމީންގެ ސިއްހީ ހާލަތު ހުރި ގޮތުން އެމަނިކުފާނު ގެއަށް ބަދަލު ކުރުމަށް ވަނީ އެދިވަޑައިގެންފަ އެވެ.\nރޭ ރާއްޖެ ޓީވީ "ފަލަ ސުރުހީ" ޕްރޮގްރާމްގައި ވާހަކަ ދައްކަވަމުން އިމްރާން ވިދާޅުވީ، އިދިކޮޅުން އެގޮތަށް އެދުމާ އެކު، ރައީސް ޔާމީން ހަދަން ޖެހިފައިވާ ޓެސްޓުތައް ހެދުމަށް އޭނާ ރައީސް ޔާމީންގެ ކިބައިން އެދިވަޑައިގެންނެވި ކަމަށެވެ. ނަމަވެސް އެ ޓެސްޓުތައް ހެދުމަށް ދެކޮޅު ހަދަމުންދާ ކަމަށް އިމްރާން ވިދާޅުވި އެވެ.\n"ޑޮކްޓަރުން ދެއްވާފައިވާ ލިޔުމަކާ ހަވާލާ ދެއްވާ އެބޭފުޅުން ވިދާޅުވީ [ރައީސް ޔާމީން ގެއަށް ބަދަލު ކުރުމަށް]. އެ ލިޔުމުގައި އެބަ އޮތް ޓެސްޓުތަކެއް ހެދުމަށް. އަޅުގަނޑު ދެންނެވިން، މިއަދުވެސް އެދެމޭ އެ ޓެސްޓުތައް ހެއްދެވުމަށް. އެއްގޮތަކަށްވެސް [ރައީސް ޔާމީން] އެއްބަސްވެވަޑައި ނުގަންނަވާ ޓެސްޓުތައް ހެދުމަށް ވަޑައިގެންނެވުމަށް،" އިމްރާން ވިދާޅުވި އެވެ.\nއެ ޓެސްޓުތައް ނަހަދާ، އެ ޓެސްޓުތެ މައްޗަށް ބިނާކޮށް ދެން ކުރަން ޖެހޭ ކަމެއް ކުރެވޭނީ ކޮން ގޮތަކުންނެއްތޯ އިމްރާން ސުވާލު އުފެއްދެވި އެވެ. އެހެން ކަމުން އެ ޓެސްޓުތައް ހެދުމަށްފަހު، އޭގެ މައްޗަށް ކުރަން ޖެހޭ ކަމެއް ކުރައްވާނެ ކަމަށް އިދިކޮޅު ބޭފުޅުންނަށް ދެންނެވި ކަމަށް އިމްރާން ވިދާޅުވި އެވެ.\nޓެސްޓުތައް ހެދުމަށް ރައީސް ޔާމީން ދެކޮޅު ހައްދަވަނީ ކޮން ސަބަބަކާހުރެ ކަމެއް އިމްރާން ވިދާޅެއް ނުވެ އެވެ. އަދި އިމްރާންގެ އެ ވާހަކަތަކާ ގުޅޭ ގޮތުން ޕީޕީއެމްގެ ބަހެއް އަދި ލިބޭ ގޮތް ނުވެ އެވެ.\nއިމްރާން ރޭ ވިދާޅުވީ، ރައީސް ޔާމީން ބަންދު ކުރި ދުވަހުން ފެށިގެން ޖަލުގައި ކުރިން ދެމުން އައި ހިދުމަތްތަކަށްވުރެ، ހިދުމަތް ވަރަށް ބޮޑަށް ރަނގަޅުކޮށްފައިވާ ކަމަށެވެ. އަދި އެކަން އޭނާގެ ބެއްލެވުމުގެ ދަށުން ވަރަށް ގާތުން ބަލަމުން އަންނަ ކަމަށް އިމްރާން ވިދާޅުވި އެވެ.\n"އަޅުގަނޑުމެން ޔަގީންކަން އެބަދެން [ރައީސް ޔާމީނަށް] އަސާސީ އެއްވެސް ހިދުމަތެއް އުނި ނުކުރާނެކަން. އަދި ކަން ކޮށްދެވެން އޮތް އެންމެ ރަނގަޅަށް ކަން ކޮށްދެވޭނެކަން. އެބޭފުޅުން އަޅުގަނޑުމެންނާ ދޭތެރޭ ކަންކުރެއްވި ގޮތަށްވުރެ މާ ބޮޑުތަނުން ރަނގަޅަށް ކަން ކުރާނެކަން، އަދި އެކަން ކުރާކަންވެސް އެބޭފުޅުންނަށް ރަނގަޅަށް އެނގިވަޑައިގަންނަވާނެ،" ރައީސް ޔާމީންގެ ސަރުކާރުގައި ޖަލަށް ލެވުނު އިމްރާން ވިދާޅުވި އެވެ.\nރައީސް ޔާމީންނަށް މޫދަށް އެރި ފެތޭނޭ އިންތިޒާމް ހަމަޖެއްސުމަށް މާފުށީ ޖަލުގައި ޓްރެކެއް ހަދަން ފަށައިފައިވާ ކަމަށްވެސް އިމްރާން ރޭ ހާމަ ކުރެއްވި އެވެ. އޭގެ އިތުރުން އެމަނިކުފާނުގެ ގާނޫނީ ވަކީލުންނާ ބައްދަލު ކުރުމަށް ކަރެކްޝަންސް އިން ހުރަސް އަޅަންދާ ވާހަކަތައްވެސް މިނިސްޓަރު އިމްރާން ދޮގު ކުރެއްވި އެވެ.\nއެމަނިކުފާނުގެ މައްޗަށް ދައުލަތުން އުފުލާފައިވާ އިތުރު ދެ ދައުވާއެއްގެ އަޑުއެހުން މިއަދު ކްރިމިނަލް ކޯޓުގައި ތާާވަލް ކޮށްފައިވެ އެވެ. އަދި ވަކީލުންނާ ބައްދަލުނުވެ އެތައް ދުވަހެއް ފާއިތުވެގެން ގޮސްފައިވަނިކޮށް، އަޑުއެހުމެއް ތާވަލް ކުރުމުން އިދިކޮޅުން ވަނީ ކަންބޮޑުވުން ފާޅުކޮށްފަ އެވެ.\nރައީސް ޔާމީން ޖަލަށްލީ، އެމްއެމްޕީއާރުސީ މެދުވެރިކޮށް ގއ. ވޮޑަމުލާ ދޫކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު ލޯންޑާ ކުރި ކަން ސާބިތުވެގެންނެވެ. އެ މައްސަލައިގައި އެމަނިކުފާނުގެ މައްޗަށް ހުކުމް ކުރީ ފަސް އަހަރަށް ޖަލަށްލައި، ފަސް މިލިއަން ޑޮލަރުން ޖޫރިމަނާ ކުރުމަށެވެ. މިހާރު އެ ހުކުމް އޮތީ ހައި ކޯޓުގެ އިސްތިއުާފު މަރުހަލާގަ އެވެ. އިދިކޮޅުން ތުހުމަތު ކުރާ ގޮތުގައި، އެ ހުކުމަކީ މި ސަރުކާރުން ޝަރުއީ ދާއިރާއަށް ނުފޫޒު ފޯރުވައިގެން ކުރި ސިޔާސީ ހުކުމެކެވެ.\nޔާމީން ޖޫރިމަނާ ދައްކަން ޖެހޭ ގާނޫނީ ހަމައެއް ނެތް: އަދުރޭ\nރައީސް ޔާމީންގެ މައްސަލައަށް ނުފޫޒު ފޯރުވާކަމުގެ ތުހުމަތު


Mansookh Vefaivaa Aaayaiythah Dhekumah Vakeel Shameen Dr. Iyaz Ge Kibain Edhefi - Vaguthu\nމަންސޫޚުވެފައިވާ އާޔަތްތައް ދެއްކުމަށް ވަކީލު ޝަމީމް ޑރ. އިޔާޒުގެ ކިބައިން އެދެފި\nކީރިތި ޤުރުއާނުގައި ހުރި މަންސޫޚުވެފައިވާ އާޔަތްތައް ދެއްކުމަށް، މަޝްހޫރު ޤާނޫނީ ވަކީލު ޙުސައިން ޝަމީމް، މަޝްހޫރު ދީނީ އިލްމުވެރިޔާ ޑރ. މުޙައްމަދު އިޔާޒުގެ ކިބައިން އެދެފިއެވެ.\nޑރ. އިޔާޒު ކުރައްވާފައިވާ ޓްވީޓެއް ރިޓްވީޓް ކުރުމަށްފަހު ޝަމީމް ބުނެފައިވަނީ ދުވަހަކުވެސް، ލޮލަށް ނުފެންނަ ޤުރުއާނުގެ އާޔަތްތަކެއްގެ ވާހަކަ އޭނާއަށް އިވިފައި ނުވާކަމަށެވެ. އަދި، ޤުރުއާނުގައި ފެންނަން ނެތް، އެހެނަސް ޢަމަލު ކުރަން ޖެހޭ އާޔަތްތަކުގެ ލިސްޓެއް ދިނުމަށް އޭނާ އިޔާޒުގެ ކިބައިން އެދިފައިވެއެވެ.\nއިލްމުވެރިޔާ ޑރ. އިޔާޒުގެ ޓްވީޓުގައި ވަނީ ސުވާލަކަށް ޖަވާބު ދެއްވާފައެވެ. އެއީ "ޤުރުއާނުގައި ރަޖަމު ކުރުމާބެހޭ ގޮތުން އެއްވެސް އާޔަތެއްގައި އައިސްފައިވޭތޯ؟" މި ސުވާލެވެ.\nސުވާލުގެ ޖަވާބުގައި އިޔާޒު ވިދާޅުވީ ޤުރުއާނުގައި ރަޖަމު ކުރުމާ ގުޅެގޮތުން އައިސްފައިވާ އާޔަތް ވަނީ މަންސޫޚު ކުރެވިފައިކަމަށެވެ. އެހެންކަމުން، ޤުރުއާނުން އެއާޔަތް ފެންނަން ނޯންނާނެކަމަށެވެ. އެހެންނަމަވެސް، އާޔަތުގައި ބަޔާން ކުރައްވާފައިވާ ޙުކުމް މަންސޫޚު ނުވާކަމަށާއި ޙުކުމް ދެމި އެބަ އޮތްކަމަށްވެސް ވިދާޅުވިއެވެ. އަދި އެއާޔަތަކީ ސޫރަތުލް އަޙުޒާބުގެ އާޔަތެއްކަމަށްވެސް ވިދާޅުވިއެވެ.\nޑރ. އިޔާޒު ވަނީ މިކަން ތަފްޞީލު ކޮށްދެއްވުމަށް ޝަމީމަށް އެތައް ލިޔުންތަކެއްވެސް ހިއްސާ ކުރައްވާފައެވެ.\nރަޖަމު ކުރުމުގެ ޙުކުމް ޤުރުއާނުން ފެންނަން ނެތްކަމަށް ވިދާޅުވެ އެތައް ފަރާތަކުން ދަނީ ވާހަކަ ދައްކަމުންނެވެ. ރާއްޖޭގެ ކޯޓަކުން ރަޖަމުގެ ޙުކުމް ކުރުމުން އެތައް ފަރާތަކުން މި ވާހަކަ ދައްކަމުން ދިޔަކަމުގައިވިޔަސް، ރަސޫލާގެ ސުންނަތުން މި ޙުކުމް ފެންނަން އޮވެއެވެ. ސުންނަތަކީ ޤުރުއާނުގެ ޝަރަހައެކެވެ.\nޖެނުއަރީ 12, 2019 15:36\nގައިމު މި ޝަމީމް މީ "ވަރަށް ބޮޑު ޢިލްމުވެރިއެއް" ކަަމަށް އަވަސް ނޫހުގަ އޮއްވާ ދެކުނިން. މި މީހުންނަކީ އަމިއްލައަށް ބޭޒާރުވާ މީހުން. ކީރިތި ޤުރުއާންގަ އަންހނާގެ އައުރައަކީ ކޮބައިކަމާ ނިވާކުރަންޖެހެނީ ކޮންބަޔަކަށްކަން ބަޔާންކުރެވިފަ ނުވާތީބާ މީނަގެ ޝަހިންދާ އެހެން އެހުންނަނީ. ނޫނީ އެފދަ އާޔަތެއް "އޮންނަކަން ނޭނގެނީބާ"\nޖެނުއަރީ 12, 2019 15:40\nމިކަމުންވެސް މިއެނގެނީ ދޮންމީހުން އުޅޭގޮތަށް އުޅެގެން ސަލާމަތްވެވެން ނެތްކަމެވެ. ހަމަ އެގޮތަށް ގުރުއާނުގެ ތަރުޖަމާއިން އެކަނި ނުފުދޭކަމެވެ. އިސްލާމްދީނާ ގުޅޭގޮތުން އަހަރެމެންނަށް ލިބިފައިވާ ޢިލްމުގެ މަދުކަމެވެ. ހަމައެކަނި މުސްލިމު ނަމެއް ކިޔުމަކުން އިސްލާމްކަން ފުރިހަމަ ނުވާކަމެވެ.\nޖެނުއަރީ 12, 2019 15:52\nސުބުހާނަﷲ އަނެއްކާ މިފެށެނީ ކޮންފަދަ ނުރައްކާ ކަމެއްބާ ރާއްޖޭގައި މިތިބި ދީނީ ޢިލްމުވެރިންނަކީ ދީނުގެ ކަންކަމުގައި ބަސްބުނެ އިޖުމާޢު ވެވޭވަރުގެ ޢިލްމުވެރިންނެއްނޫން ތިކަމުގައި ހިޔާލުތަފާތުވާނަމަ ބަހުގެ ހަމަލާ ބަދަލުނުކޮށް ދަންނަބޭކަލުންގެ އިޖުމާއުއަކަށް ދިއުން މުހިއްމު\nބަލަމުން ދާ މީހާ\nޖެނުއަރީ 12, 2019 18:05\nއިސްލާމް ދީންދަންނަ ގިނަ އިލްމުވެރިން މިކަހަލަ ހިޔާލުތަފާތުވުން އުފެދޭ ކަންކަމުގަ މިފަދަ ބަހުސް ތަކުގެ ތެރެއިން ހަމަޖެހޭ ރަނގަޅު ހެޔޮ ވިސްނުން ގެނެސް ދެއްވުމަކީ ވަރައް މުހިއްމުކަމެއް\nޖެނުއަރީ 12, 2019 18:32\nމިއީ ހިޔާލު ތަފާތު މައްސަލައެއްނޫން 1440 އަހަރުވަންދެއް ދެމިއޮތް ދީނީ ހުކުމެއްް. ހުކުމް ކުރުމާ ތަންފީޒުކުރުން ސައޫދީ އަރަބިއްޔާގައި މިހާރުވެސް އެބައޮތް. މިކަހަލަ ޖާހިލުން ބޭނުންވަނީ އިސްލާމްދީން ނައްތާލަން. އެހެންވެ ފަސާދަކިރުމަށް އިބުރާގެ ފަހަތުން ނުކުތް އިބުރާ ޅިޔަންކަލޭގެ ޝަމީމަކީ.\nޝަމީމަކީ އިބުރާގެ ކޮށްކޮ ޝަހިންދާގެ ފިރިމީހާ. ޢެހެންވީމާ މިވާގޮތް އެބައެނގޭނު. އަސްލު މިޚަބަރުގެ ސުރުޚީއަކަށް އޮންންންވީ އަނބިމީހާގެ ދިފާއުގައި ފިރިމީހާ ނުކުމެއްޖެ.\nމަގޭ ލޮބުވެތި ފިރިކަލުން އެވިދާޅުވަނީ ހެޔޮކޮށް.\nޖެނުއަރީ 13, 2019 11:53\nޢަސލުވެސް ސަމީމް އަކި ދެފުއްކެހެރިެއް އިސްލޒަ،ް ދީނުގެ އެއްވެސް ކަމެހް އެގޭ މީހެއްނޫން\nޖެނުއަރީ 12, 2019 16:26\nސުބްހާނަﷲ މިފެންވަރުގެ ވަކީލުން ރާއްޖޭގެ ކޯޓުތަކުގަ ތިބޭކަމުގަ ވަނީނަމަ ކޮންއިސްލާމީ ޝަރީޢަތެއް މިތާ ތަންފީޒު ކުރެވޭނީ. ﷲ މުސްތަޢާން.\nޖެނުއަރީ 12, 2019 16:38\nގަމާރު ވަކީލް. ޤުރްއާނުގެ ޢިލްމު ނެތި އެ ޢިލްމުގެ އަހުލުވެރިންނާ ޖަދަލު ނުކުރާތި. އަލްޙަމްދުﷲ، މަށައްވެސް އެނގޭ މި މަޢުލޫމާތު. މި ވަކީލަކީ އަވަސް ނޫހުގައި އިޝްތިހާރު ކޮށްފައިވާފަދަ ޢިލްމުވެރި ވަކީލެއް ނަމަ ސޯޝަލް މީޑިއާގައި މިގޮތަށް ޖަދަލު ކޮށް ތިމާގެ ސޯޓް ވެއްޓުމުގެ ކުރިން ތިމާގެ ބުއްދީގެ ބޭނުންކޮށް، ޢިޔާޒުއަށް ފޯނުކޮށްލައިގެން އެކަން ދަސްކުރީސް!\nޖެނުއަރީ 12, 2019 17:00\nފަރުޟު5ނަމާދުގެ ރަކްޢަތްތަކުގެ ޢަދަދުތައް ގުރުއާނުގެ އެއްވެސް އާޔަތަކުން އެނގޭބާ.\nއެއަދަދުތައް ގެނެސްދިން މީހާތަ މިއާޔަތް އޮތްކަމަށް ބުނެ އޭގެ ހުކުމް ގެނެސް ދިނީ؟ ރުޅިނައިސް ޖަވާބު ދީބަލަ\nޖެނުއަރީ 13, 2019 10:09\nސުބްޙާނަﷲ.ޖާހިލުކަމުގެ ހައްދެއްނެތް!. ތިފަދަ ޖާހިލުންގެ ތެރެއިން މިއަޅާނުލައްވާށި. އާމީން\nސައްޚަ ހަދީސްވެސް މިހާރު ވަކިނުވާ ހިސާބައް ދުނިޔޭގެ މީހުން ނުބައިކަމުން ގޮސްފި!\nޕާކިސްތާން ހަދީސްތައް މިލިޔަނުން ގުނާލެވޭ! މީހެއްގެ އުމުރު 63 އަހަރުން އެހަދީސް ތައް ގެއްލީމާ ސިކުންތަކު ދިހަ ހަދީސް އެބަކިއިފައި ހުރޭ! މިއީ ބުއްދި ގަބޫލު ކުރެވޭ ވަރެއްތަ؟\nޖެނުއަރީ 12, 2019 18:17\nމިވެރިކަން ނިމޭއިރު ދިވެހިންގެ ދީން ތަގައްޔަރުވެ ދީނީ ހަނގުރާމައެއް ފެށޭނެކަމާމެދު ޝައްކެއްވެސް ނެތް. މިއަދު ދީނާ ދެކޮޅަށް ބަސްބުނާ މީހުން ލަދު ހަޔާތް ކެނޑި އަންނިގެ ބިރު ފަހަނައަޅާ ގޮސްފި. ފުލުހުންގެ ވެރިއަކަށްވެސް ހުރީ މިފަދަ މީހެއް. ހެއްކެއް މީ.\nޖެނުއަރީ 12, 2019 18:30\nއިސްލާމް ދީން ހަލާކިކޮށް އެއީ މަލާމާތެއްކަމަށް ހެދުމަށާ ފަސާދަ ކުރުމަށް މި ޝަމީމުމެން ހިންގާ ހިޔަޅު ލްރޮޕަގެންޑާތައް\nޝަމީމް އަޅުގަޑު ހީކުރީ ތިޢީ އަސްލު ވވ މަޢުލޫމާތު މުސްސަދި ވ މޮޅު ޢިލްމް ވެރިއެއްކަމަށް އެކަމަށް ވަރަށް ފުހުން ނޫހުގައި ލިޔެފަހޮތް އާޓިކަލްއެއް ކިޔާފަ އެކަމު ހީކުރި ގޮތާ ޚިލާފް.\nޖެނުއަރީ 12, 2019 19:04\nބަލަގަ ތިބުނަަ ޤުރުޢާނުގަ ކަނޑައެޅިގެން ޤިޞާސް ހިފުން އެބައޮތް. އަދި މާފްދެވެނީ ހަމައެކަނި ވާރިސުންނަށް. އެކަމް ސުޕްރީމްކޯޓުން ނުވަތަ ރައީސުން މާފްދޭ...\nޤުރްއާނުގަ އޮތްކަމެއް ނުވެގެން އުޅޭއިރު...\nޤުރުއާނުގަ އޮތަސް ނެތަސް ހަމަ ފެންނަހާ ގޮތަކަށް އުޅެނީ..\nދެން އަޅެ އަޖައިބެއްނުން...\nޖެނުއަރީ 12, 2019 19:06\nޖާހިލުންނާ ޒުވާބުކޮށްގެން ކުރި ނުލިބޭނެތީ ޝަމީމަށް ޖަވާބު ދޭކަށްނެތިން. އިސްލާމިކް ސްޓަޑީޒް އިން ފުރަތަމަ ޑިގްރީ ޙާޞިލް ކުރަން ޝަމީމަށް ދަންނަވަން. އޭރުން ތިޔަ ސުވާލާ އަދި ތިޔަނޫނަސް ކިތަންމެ ސުވާލެއްގެ ޖަވާބު އަމިއްލައަށް ލިބިގެންދާނެ. ކޮމެންޓެއްގަ ލިޔެވޭ ވަރަށްވުރެ އައްނާސިޚް ވަލް މަންސޫޚް ފުޅާވީމަ މިތާގަ ލިޔެވޭކަށް ނެތް. ސޮރީ. ނޫނީ ޢިލްމުވެރިޔަކާ ތިޔަސުވާލު ކުރޭ. މަގޭސުވާލަކީ ޤުރްއާނުގަ ނެތީސް ހެއްޔޭ ނަބީ ޞައްލަﷲ ޢަލައިހި ވަސައްލަމަ ޒިނޭކުރި އަންހެނަކު އޭނާގެ ނަފުސާ ދެކޮޅަށް ހެކިބަސް އެކަލޭގެފާނުގެ ކުރިފުޅު މަތީގައި ދިނުމުން ރަޖަމް ކުރެއްވީ؟ ތިޔަ މައްސަލާގައި ބަޙުސް ކުރާ އެންމެން ޖަވާބުދީބަލަ.\nބްރޯ. އަޅުގަނޑު ވަރަށް ލަދުގަތްޖެ، ބްރޯ ސުންނަތް ޤަބޫލު ނުރާކަން ދޭހަވާފަދަ ވާހަކަ އެއް ވިދާޅުވީމަ.\nޖެނުއަރީ 12, 2019 19:19\nސަޢުދީ ޝައިޚުންނަށް އެކަން އެނގެއެވެ. މިޞްރުގެ ޝައިޚުންނަށް އެކަން ނޭނގެނީ ހެއްޔެވެ؟\nޖެނުއަރީ 12, 2019 19:23\nގްރުއާން ގައި ނެތް ނަމާދު ކުރާނެ ގޮތްވެސް . އެހެންވެއްޖެއިޔާ އެކަން ވެސް ނުކޮށް ތިބެންވީ އެއްނޫން.\nޖެނުއަރީ 12, 2019 19:25\nކޮއްކޮ ޝަމީމަށް އެނގޭތޯ ކިޔެވުން މަންސޫޙް ވިޔަސް ހުކުމް މަންސޫޣް ނުވާ ޔާތަށްތަކާއި ހުކުމް މަންސޫޙް ކުރެވިފަ ވީނަމަވެސް ކިޔެވުން މަންސޫޙް ނުކުރެވޭ އާޔަތް ޤުރުޢާނުގަ ވާކަން؟ އޭގެ ތެރެއިން ޤުރުޢާނުގަ ނުލިޔެއްވުމަށް ރަސޫލާ އަމުރުކުރެއްވީ ހަމައެކަނި ކިޔެވުން މަންސޫހްކުރެވުނު އާޔަތްތައް. އެއީ ޤުރުއާނާ ހަދީޝްގެ މައިގަނޑު އެއްތަފާތަކީ ޤުރުޢާން ކިޔަވައިގެން ވެސް ސަވާބުލިބޭނެ ނަމަވެސް ހަދީސް ކިޔަވައިގެން ސަވާބެއް ނުލިބޭނެ ސަވާބު ލިބޭނީ އެއަށް ޢަމަލުކޮށްގެން. އެ ކިޔަވައިގެން ސަވާބެއް ނުލިބޭނެތީ އެފަދަ އާޔަތްތައް ނުލިއުއްވީ. އުޟޫލުލް ފިޤުހު ނޭނގި ހުޅަނގުން ކިޔަވައިގެން އައިސް ދީނޭ ކިޔާ އަނގަ ނަާރުވާތި.\nޖެނުއަރީ 12, 2019 19:29\nހެޔޮހިތުން އެއްޗެއް އޮޅުން ފިލުވަން ނުވަތަ ދަސްކުރަން ބޭނުންވިނަމަ، ވަކިންބައްދަލުކޮށް އެމައުލޫމާތެއް ހޯދާނީ. ތިގޮތަށް ތިއުޅެނީ އެހެން މަގުސަދެއް ހާސިލް ކުރަން. ދިވެހިން ވަރަށް ވިސްނަންޖެހޭ، އިސްލާމް ދީން އުގެނެން މަސައްކަތް ކުރަންވީ، އެހެންނޫނީ ދީނާ މެދު ސުވާލު އުފައްދަން މަސައްކަތް ފަށައިފި. މިއަދު ހުރިހާ ދީނީ އިލްމުވެރިންގެ ވާޖިބެއް ރައްޔިތުންނަށް އިސްލާމް ދީން ދަސްކޮށްދީ މިފަދަ ކަންކަމުން ރައްޔިތުން ސަލާމަތް ކުރުމަކީ\nޖެނުއަރީ 12, 2019 19:38\nމިފެންނަނީ ގިޔާމައް ވުމުގެ އަލާމާތް ތައް ..\nޖެނުއަރީ 12, 2019 19:39\nދީނާ މެދު މީހުން ސައްކު އުފައްދާ ކަހަލަ ސުވާލް ކުރުމަކީ ދުނިޔޭގެ ނިމުން ކައިވުމުގެ އަލާމާތް ތައް..\nޖެނުއަރީ 12, 2019 19:40\nސަމީމް އައް ކަރަންޓު ލޮލައްފެނޭތަ.އެކަމު ކަރަންޓުގަ ޖެހިގެން މަރުވޭދޯ\nޖެނުއަރީ 12, 2019 21:15\nނުފެންނަ ކަރަންޓާއި ފެންނަ ކަރަންޓް ވެސް ހުންނަނީތަ؟\nޖެނުއަރީ 12, 2019 21:01\nޝަމީމު ކުރެއްވީ ސުވާލެއް. އޭގެ ޖަވާބު އެންމެންނަށް އެނގޭގޮތަށް ދަންނަބޭކަލުން ދެއްވަންވީނު؟ ސުވާލު ކުރާ މީހާ ޖާހިލަކަށް ހަދަން ޖެހޭތަ؟\nޖެނުއަރީ 12, 2019 22:26\nމީނައަކީ އިބްތިހާލުގެމަންމަ އާފިޔާވެސް ސަލާމަތްކުރަން ނިކުތްވަކީލެއް.\nޖެނުއަރީ 13, 2019 01:11\nލާދީނީ އާލާތުން ފާޅުގަ ދީނުގެ ހުކުމް ތަކަށް ފާޑުކިޔަން މިކެރުނީ މިއަދުގެ ވެރިމީހާ އެކަމަށް ފުރުސަތު ދޭތީ. އަދި މިޔަށްވުރެއް ބޮޑަށް މިމީހުން ފަށާނެ މަޖިލިސްގެ މެޖޯރިޓީ މިބައިގަނޑަށް މިއުޅޭ ކަނުވެފާ ތިބި 138000 މީހުން ދިނީމަ.\nޖެނުއަރީ 13, 2019 07:28\nކީރިތިﷲގެ ފޮތުން ނުވަތަ ސުއްނަތުގެ ނައްޞުތަކުން ޙުކުމެއް ފެންނަށް އޮންނަ ކަމެއްގައި ޢަމަލުކުރަންޖެހޭ އެޙުކުމަކަށެވެ. އެފަދަކަންކަމުގައި އެހެންއެއްވެސް ފަރާތަކުން ހޯދަންޖެހޭ އެއްވެސް މަޝްވަރާއެއް ނޯންނާނެއެވެ.\nޖެނުއަރީ 13, 2019 09:23\nރަސޫލާގެ ހަދީސުގެ އޮވޭ ވަލީޔާއި ނުލައި ކައިވެނި ހުއްދަ ނުވާނެ ކަމަށް އެކަމަކު ރާއްޖޭގެ ކޯޓުތަކުން އެކަހަލަ ކައިވެނިތައްވެސް އެކުރަނީ ނުންތޯ..\nޖެނުއަރީ 13, 2019 09:34\nމަށަކަށް މިކިޔާ އެއްޗެއް ނުވިސްނުނު. ގުރުއާނުގެ އާޔަތެއް މަންސޫޚުވީޔޯ. އެކަމަކު ވިޔަސް އަމަލު ކުރަން ޖެހެޔޯ. އެއްވެސް ހަދީސެއް ގުރުއާނުގެ އާޔަތަކާ އެއްފަދައެއް ނުވާނެޔޯ. ހަދީސްތަކުގެ ތެރޭގައި އެބަ ހުރެޔޯ އަމަލު ކުރަން ނުޖެހޭ ކަހަލަ ހަދީސްތައް. އެކަހަލަ ހަދީސްތައް ވަކިކޮށް ދެނެގަންނާނެ ޔަގީން ގޮތެއް އޮންނަ ކަމަކަށް ނުވޭ. އެކިދަންނަބޭކަލުންގެ ބަސްތައް އެކިގޮތް. ދެންވެސް ރަޖަމު ކުރަން ފަށަންވީތަ؟\nޖެނުއަރީ 13, 2019 09:58\nޝައިޚް އިޔާޒުގެ ބަސްފުޅަށް ތާއީދު. ޝަމްބެއަށް ޢަރަބިބަސް އެނގުނު ނަމަވެސް ދީނީ ޢިލްމެއް ނޭނގެ. ސެކިއުލަރ ވިސްނުން ހުންނަކަން މި އެނގެނީ\nމުސްލިމުން ތަބާވާން ޖެހޭނީ ޤުރުއާނާ ރަސޫލު ސައްލަﷲ އަލައިހި ވަސައްލަމްގެ ސުންނަތަށް. އެހެން ކަމުން ރަޖަމުގެ ހުކުމް ރަސޫލާގެ ސުންންތުން (ސައްހަ ހަދީސުން) ފެންނަން އެބައޮތް. އިތުރު ސުވާލެއް އޮތް ކަމެއްނޫން މިއީކީ. ކޮންހާ ވާހަކައެއް!\nޖެނުއަރީ 13, 2019 11:40\nތިލާވަތު މަންސޫޚްވެ ޙުކުމް ދެމިގެންވާ އަޙްޒާބު ސޫރަތު ތި އާޔަތް ޤުރްއާނުގައި ނުހިމަނައި މާދުރުގައި ބާއްވަންޖެހުނީ ކީއްވެތޯ؟ "އަތްލުންމަނާ، ބެލުންމަނާ، ކިޔެވުންމަނާ، އުފުލުންވެސްމަނާ، އެކަމަކު ތިމާ މީހަކަށް އަނިޔާކޮށްލަންވީމަ ޢަމަލު ކުރުން ހުއްދަ އާޔަތްހުރޭތަ؟" ސުބްޙާނަﷲ ރަސޫލާގެ(ޞޢވ) އިސްތަށިފުޅުގައި މިފަދަ ބޮޑު އިލްޒާމެއް އަޅުވައިގެން ފަތުވާ ދެއްވަމުންދާއިރު ކުޑަވެސް ބިރެއް ނުގަންނަތީ އެންމެކަންބޮޑުވާންޖެހެނީ!މީގެ15 އަހަރުކުރިން އަހުރެން ޢިލްމެރި ދެތިންބޭފުޅެއްގެ އަރިހުން އެބޭފުޅުން އެއްބަސްކުރުވިން އެއީ ހަދައިގެން އުޅޭ އާޔަތެއްކަމަށް! ވަރަށްގިނަދަލީލު ދެއްކުމަށްފަހު އެންމެފަހުން އެބޭފުޅުން އެކަމަށް އެއްބަސްވި! އަނެއްކާ ތިއާޔަތާ ބޮޑުތަރުތީބުގައިވާ އާޔަތާ މުޅިންތަފާތެވެ. އެ އުފެއްދި ދުވަހުންފެށިގެން މިއަދާ ހަމައަށް އައި އިރު މިވަނީ ތަފާތުވެސް ވަރަށް ބޮޑުވެފައެވެ. ޤުރްއާނަށް ﷲ ވަނީ ޖާމިނުވެ ވޮޑިގެންފައެވެ. ޤިޔާމަތައް ދާންދެން ދުވަހަކުވެސް އެއަށް ބަދަލެއް ނާންނާނެގޮތުގައެވެ.\nޖެނުއަރީ 20, 2019 20:23\nދިނަސްނޭގޭނެ. އެގުނަސް އެއްބަހެއްނުވާނެ. އެހެންނަމަ މީހަކު ދެންދެން މަޑުކުރާކަށް ނުުޖެހޭނެ ގޫގުލް ކޮށްލިޔަސް ގައިމު ލިބޭނެ.


Bodu boat in China in hafuthaa aku 900 tourist in geneveyne: Maldivian\nބޮޑު ބޯޓުން ޗައިނާ އިން ހަފުތާއަކު 009 ޓޫރިސްޓުން ގެނެވޭނެ: މޯލްޑިވިއަން\nމޯލްޑިވިއަން އިން މިއަދު ގެނައި ބޯޓް އިބްރާހިމް ނާސިރު އިންޓަނޭޝަނަލް އެއާޕޯޓްގައި. -- އަވަސް ފޮޓޯ: ނަސްރުﷲ ސޯލިހް\nގައުމީ އެއާލައިން މޯލްޑިވިއަންގެ ފްލީޓާ މިއަދު ގުޅުނު 200 މީހުންގެ ޖާގައިގެ ބޮޑު ބޯޓުގެ ދަތުރުތައް ބޮޑަށް އަމާޒުކުރާނީ ޗައިނާ އަށް ކަމަށާއި ދަތުރުތައް ފެށުމާ އެކު ޗައިނާ އިން ކޮންމެ ހަފުތާއަކު 900 ޓޫރިސްޓުން ރާއްޖެ ގެނެވޭނެ ކަމަށް އެ ކުންފުނީގެ މެނޭޖިން ޑިރެކްޓަރު އަބްދުލް ހާރިސް ވިދާޅުވެއްޖެ އެވެ.\nމޯލްޑިވިއަން އިން މިއަދު ގެނެސްފައި ވަނީ އެއާބަސް އޭ-321 މަރުކާގެ ބޯޓެވެ. ހާރިސް ވިދާޅުވީ މީ ބޯޓު ހާއްސަވެގެން ދާނީ ބައިނަލްއަގުވާމީ ދަތުރުތަކަށް ކަަމަށާއި އެގޮތުން އަންނަ މަހު ދަތުރުތައް ފަށާ ޗައިނާގެ ތިން ސިޓީ އާއި މިހާރުވެސް ދަތުރުކުރާ ޗައިނާގެ ދެ ސިޓީއަކަށް ބޮޑު ބޯޓު ހާއްސަވާނެ ކަމަށެވެ.\nމޯލްޑިވިއަންގެ ތިން ސީ ޕްލޭންއާ އެކު ޖުމްލަ 13 ބޯޓު ހިމެނޭ ފްލީޓަށް މިއަދު އިތުރުކުރި ބޯޓަކީ އެ އެއާލައިންގައި މިހާރު އޮތް އެންމެ ބޮޑު ބޯޓެވެ. އިކޮނޮމީ ކްލާހުގެ 194 ގޮނޑި އާއި ބިޒްނަސް ކްލާހަށް ހާއްސަ ހަ ޖާގަ މި ބޯޓުގައިވެ އެވެ. މި ބޯޓުގެ އިތުރުން 152 ގޮނޑީގެ އެއާބަސް އޭ-320 މަރުކާގެ ބޯޓެއް މޯލްޑިވިއަންގެ ފްލީޓުގައި ހިމެނެ އެވެ.\nހާރިސް ވިދާޅުވީ އުންމީދަކީ ޗައިނާ އިން ކޮންމެ ހަފުތާ އަކު 900 ޓޫރިސްޓުން ގެނައުން ކަމަށާއި އޭރުން އިގްތިސާދަށް ބިލިއަނެއްހާ ރުފިޔާ ވަންނާނެ ކަމަށެވެ. އަދި ބޮޑު ބޯޓު އޮޕަރޭޓް ކުރަން ފެށުމުން ވަޒީފާތައް ވެސް އިތުރުވެގެން ދާނެ ކަމަށް ވިދާޅުވި އެވެ.\nމި ރަސްމިއްޔާތު ޝަރަފުވެރިކޮށްދެއްވަމުން ފިޝަރީޒް މިނިސްޓަރު މުހައްމަދު ޝައިނީ ވިދާޅުވީ މި ފެންނަނީ މެރިޓައިމް ސިލްކް ރޫޓުގެ އެކިއެކި ކަންކަން ތަމްސީލްކުރާ އެކިއެކި ދާއިރާތަކުން ކުރިއެރުންތަކެއް ލިބެމުންދާ ތަން. ކަމަށާއި މޯލްޑިވިއަންގެ މި ކުރިއެރުމާ އެކު، ރާއްޖެއިން ބޭރުކުރާ މުދާ އިތުރު ކުރުމަށް ސަރުކާރުން އަޅަމުންދާ ފިޔަވަޅުތަކަށް އިތުރު ހިތްވަރެއް ލިބިގެން ހިނގައްޖެ ކަމަށެވެ.\n"... އަޅުގަނޑުމެންނަށް ފެނިގެން މިދަނީ އިހަކަށް ދުވަހު އަޅުގަނޑުމެން ޗައިނާގައި ކުރި މަޝްވަރާތަކަށް ފަހު، އަޅުގަނޑުމެން ވާހަކަދެއްކީ ދެ ގައުމުގެ ދޭތެރޭގައި ފްރީ ޓްރޭޑް އެގްރިމަންޓެއްގައި ސޮއިކުރަން. މީގެ އެންމެ ބޮޑު ބޭނުމަކީ ވެސް އަޅުގަނޑުމެންނަށް ރާއްޖެ މި އަންނަ ފްލައިޓުތަކުގެ ބެލީތައް ފުރާލައިގެން ރާއްޖޭން ބޭރަށް ގެންދާ އުފެއްދުންތެރިކަން އިތުުރު ޒުވާނުންނަށް ފުރުސަތު ހޯދައިދީ އެ ތަކެއްޗަށް ރަނގަޅު އަގު ހޯދައިދިނުން،" ޝައިނީ ވިދާޅުވި އެވެ.\nމޯލްޑިވިއަން އިން މިހާރުވެސް ޗައިނާގެ ބެއިޖިން އާއި ޗެންގްޑޫ އަށް ދަތުރުކުރެ އެވެ. އަދި އަންނަ މަހު ޒިޔާން އާއި ޗަންޝާ އަދި ނަންޖިން ސިޓީ އަށް ދަތުރުތައް ފަށާނެ އެވެ.\nރަޝިޔާ ވިޝަން ކިޔާ ކުންފުންޏަކާ އެކު މިދިޔަ ސެޕްޓެމްބަރު މަހު ކުރި އެއްބަސްވުމެއްގެ ދަށުން ގެނައި ބޯޓު ޗައިނާގެ ދަތުރުތަކަށް ހާއްސަ ވިޔަސް އިންޑިއާގެ ޗެންނާއީ އާއި ބަންގްލަދޭޝްގެ ޑާކާ އަށް ދަތުރު ކުރުމަށް ވެސް ބޭނުންކުރާނެ އެވެ.


ސުރެއިކާ ހޮސްޕިޓަލުން ދޫކޮށްލައިފި - DhiDaily\nސުރެއިކާ ހޮސްޕިޓަލުން ދޫކޮށްލައިފި\nމީގެ ދުވަސް ކޮޅެއް ކުރިން ސިކުނޑީގެ ސްޓްރޯކް އެއް ޖެހި ހޮސްޕިޓަލުގައި އެޑުމިޓު ކުރި އިންޑިއާގެ ފިލްމު ތަކުން ފެނުނު ސުރެއިކާ ސިކްރީ ހޮސްޕިޓަލުން ދޫކޮށްލައިފިއެވެ.\nއޭނާއަށް ސްޓްރޯކް ޖެހި ފަރުވާ ކުރުމަށް މާލީ އެހީތެރިކަން ބޭނުން ވާކަމަށް އޭނާއާއި ހަވާލާދީ އިންޑިއާގެ ބައެއް ނޫސްތަކުން ވަނީ ފުރަތަމަ ރިޕޯޓު ކޮށްފައެވެ. އެހެން ނަމަވެސް ފަހުން އޭނާގެ މެނޭޖަރު ބުނެފައިވަނީ، އޭނާއަށް މާލީ ގޮތުން އެއްވެސް ދަތި ކަމެއް ކުރިމަތި ނުވާކަމަށާއި، ބޭސް ފަރުވާގެ ހުރިހާ ކަމެއް ހަމަޖައްސަމުން ދަނީ އޭނާގެ ދަރިން ކަމަށެވެ.\nސުރެއިކާ ބެލި ޑޮކްޓަރުންނާއި ހަވާލާދީ އެގައުމުގެ ނޫސްތަކުން ބުނެފައި ވަނީ، އޭނާގެ ހާލު މިހާރު ރަނގަޅު ވަމުން އަންނަ ކަމަށާއި، މިހާރު ކޮންމެސް ވަރަކަށް މީހުން ދެނެގަންނަން އެނގޭ ކަމަށެވެ. އަދި ސްޓްރޯކް ޖެހުމުގެ ސަބަބުން އޭނާއަށް ހިނގަން ދަތި ވެފައި ވާކަމަށާއި، ނަމަވެސް އެހީތެރި ކަމާއި އެކު އޭނާ މިހާރު ހިނގާ ހަދާ ކަމަށެވެ.\nސުރެއިކާގެ އެހީތެރިޔާވެސް ވަނީ އޭނާ ހޮސްޕިޓަލުން ދޫކޮށްލި ކަން ކަށަވަރު ކޮށްދީފައެވެ. އޭނާ ބުނެފައި ވަނީ، ސުރެއިކާގެ އާއިލާ މީހުން ސުރެއިކާގެ ހާލަތާ ބެހޭ ގޮތުން މީޑިއާއަށް މައުލޫމާތު ދިނުން މަނާ ކޮށްފައިވާ ކަމަށާއި، އެހެން ނަމަވެސް ޑޮކްޓަރުން ބުނި ގޮތަށް އޭނާގެ ހާލަތު މިހާރު ރަނގަޅު ކަމަށާއި، ގެއަށް ބަދަލު ކުރީ މިމަހުގެ 22 ވަނަ ދުވަހު ކަން އޭނާ ވަނީ ބުނެފައެވެ.\nއުމުރުން 75 އަހަރުގެ ސުރެއިކާ ވަނީ އިންޑިއާގެ އެތައް ފިލްމު ތަކަކުން މީހުންގެ މަގުބޫލު ކަން ހޯދާފައެވެ. އަދި އޭނާގެ އެކްޓު ފެނިގެން ދިޔަ ”ކުޗް ކުޗް ހޯތާހޭ“ އިން ގިނަބަޔަކު ވަނީ ހުނަރަށް ތައުރީފު ކޮށްފައެވެ.


Yameen ge sarukaarun 1 aharu therey dhathuruthakah 27 million rufiyaa haradhu kuri: Shahid | Mihaaru\nފޮރިން މިނިސްޓަރު އަބްދުﷲ ޝާހިދު މިއަދު މަޖިލިހުގައި ވާހަކަ ދައްކަވަނީ. މި ސަރުކާރުން ބޭރުގެ ދަތުރުތަކަށް 7.5 މިލިއަން ރުފިޔާ ހަރަދު ކުރި ކަމަށް އޭނާ ވިދާޅުވި. --- ފޮޓޯ: މަޖިލިސް\nޔާމީންގެ ސަރުކާރުގައި އެއް އަހަރުތެރޭ ދަތުރުތަކަށް 27 މިލިއަން ރުފިޔާ ހަރަދުކުރި: ޝާހިދު\n31 ޖުލައި 2019 - 10:18 98 comments\nކުރީގެ ރައީސް އަބްދުﷲ ޔާމީންގެ ސަރުކާރުން އެއް އަހަރުގެ ތެރޭގައި ބޭރުގެ ދަތުރުތަކަށް 27 މިލިއަން ރުފިޔާ ހަރަދުކުރި ކަމަށް ފޮރިން މިނިސްޓަރު އަބްދުﷲ ޝާހިދު ރައްޔިތުންގެ މަޖިލިހުގައި މިއަދު ވިދާޅުވެއްޖެ އެވެ.\nޝާހިދު މިއަދު މަޖިލީހަށް ހާޒިރުކުރީ ކުރީގެ ސަރުކާރުން ގުޅުން ކަނޑާލާފައިވާ ގަތަރާ ގުޅުން ގާއިމުކުރުމަށް މި ސަރުކާރު ވެފައިވާ ވައުދު ފުއްދަން މަސައްކަތްކުރޭތޯ ބެލުމަށް ކާށިދޫ ދާއިރާގެ މެމްބަރު އަދި ޑީއާރުޕީގެ ލީޑަރު އަބްދުﷲ ޖާބިރު ކުރެއްވި ސުވާލަށް ޖަވާބުދާރީވެ ވަޑައިގަތުމަށެވެ. ޝާހިދު ފޮރިން މިނިސްޓަރުކަމާ ހަވާލުވެ ވަޑައިގަތުމަށް ފަހު ރާއްޖޭން ބޭރަށް ގިނަ އަދަދެއްގެ ދަތުރުތައް ކުރައްވާތީ އެކަމާ ބެހޭ ގޮތުން ވެސް ސުވާލު އަމާޒުވި އެވެ.\nޝާހިދު ވިދާޅުވީ މި ސަރުކާރު އައި ފަހުން ފޮރިން މިނިސްޓްރީގެ ބަޖެޓުން 7.5 މިލިއަން ރުފިޔާ ހަރަދުކޮށްފައިވާ ކަމަށެވެ.\nއެއާ ހިލާފަށް މިދިޔަ ސަރުކާރުގެ ހިސާބުތައް ދައްކާ ގޮތުން މިދިޔަ އަހަރު އެކަނި ވެސް ފޮރިން މިނިސްޓްރީގެ ބަޖެޓުން 27 މިލިއަން ރުފިޔާ ހަރަދު ކުރި ކަމަށް ޝާހިދު ވިދާޅުވި އެވެ. އަދި ކުރީގެ ރައީސް އަބްދުﷲ ޔާމީންގެ ސަރުކާރުން ކުރެއްވި ކަމަކީ ދިވެހި ސަރުކާރާއި ރައްޔިތުން އެކަހެރިކޮށް، ބާކީކޮށް ބިކަކޮށްލުން ކަމަށް ވިދާޅުވެ، ޝާހިދު ވަނީ އެ ސަރުކާރަށް ފާޑު ވިދާޅުވެފަ އެވެ.\nޝާހިދު ވިދާޅުވީ ޔާމީންގެ ވެރިކަމުގެ ހަތަރު އަހަރު ދުވަހުގެ ތެރޭގައި ލިބުނު 1.9 ބިލިއަން ރުފިޔާގެ ހިލޭ އެހީ މި ސަރުކާރުން ތިން މަސް ދުވަހުގެ ތެރޭގައި ހޯދާފައިވާ ކަމަށެވެ.\nކާށިދޫ ދާއިރާގެ މެމްބަރު އަބްދުﷲ ޖާބިރު މިއަދު ސުވާލު ކުރައްވަނީ. --- ފޮޓޯ: މަޖިލިސް\nޝާހިދު ވިދާޅުވި ގޮތުގައި ކޮންމެ ސަރުކާރެއް އޮތަސް، ހާރިޖީ ވުޒާރާ އިން ދަތުރުތައް ކުރަންޖެހޭނެ ކަމަށާއި މިދިޔަ ސަރުކާރުން ވެސް ދަތުރުތަކެއް ކުރި އެވެ. އެކަމަކު، ހަގީގަތަކީ ކުރީގެ ސަރުކާރުން ކުރި ދަތުރުތަކުގެ މައުލޫމާތު ރައްޔިތުންނަށް ސާފުކޮށް ނުދިނުން ކަމަށް އޭނާ ވިދާޅުވި އެވެ. އަދި މިދިޔަ އެ ސަރުކާރުން ކުރި މަސައްކަތުގެ ނަތީޖާ ފެންނަން ނެތް ކަމަށް ވެސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހް މިދިޔަ ނޮވެމްބަރު 17 ވަނަ ދުވަހު ވެރިކަމަށް ވަޑައިގެންނެވި ފަހުން، 19 ގައުމަކަށް ޝާހިދު ރަސްމީ ދަތުރު ކުރެއްވި ކަމަށް އޭނާ ވިދާޅުވި އެވެ. އެގޮތުން މިހާތަނަށް ހަތް ގައުމެއްގެ ރައީސުންނާއި ހަ ގައުމެއްގެ ބޮޑުވަޒީރުންނާއި 33 ގައުމެއްގެ ފޮރިން މިނިސްޓަރުންނާއި 48 ގައުމެއްގެ ސަފީރުންނާ ބައްދަލުކުރައްވާފައި ވާނެ ކަމަށް ވިދާޅުވި އެވެ.\n"ތަފާތު ޖަލްސާތަކާއި ބައްދަލުވުންތަކުގައި ބައްދަލުކޮށް ރާއްޖޭގެ މިއަދުގެ ސަރުކާރާއި ރައްޔިތުންގެ އެދުންތައް ރާއްޖެ ބޭނުންވާ ހައްގު ޝަރަފާއި އިހްތިރާމާއި ގަދަރު ހޯދުމަށް ވާނީ މަސައްކަތްކޮށްފައި. އެއީ މިދިޔަ އަށް މަސް ދުވަހުގެ ތެރޭގައި ކުރެވުނު މަސައްކަތް،" ޝާހިދު ވިދާޅުވި އެވެ.\nއޭގެ ނަތީޖާއެއްގެ ގޮތުން ރާއްޖޭގައި ދާދި ފަހުން ބޭއްވި ޕާޓްނަޝިޕް ފޯރަމަށް 35 ގައުމެއްގެ މަންދޫބުން ވަޑައިގެން 28 ޖަމިއްޔާއެއްގެ މަންދޫބުން ވަޑައިގެންނެވި ކަމަށް ޝާހިދު ވިދާޅުވި އެވެ. އަދި ޔޫރަޕިއަން ކޮމިޝަންގެ ނައިބު ރައީސް ފްރޭންސް ޓިމަމެންސް އަންނަ މަހު ރާއްޖެ ވަޑައިގަންނަވާނެ ކަމަށް އޭނާ ވިދާޅުވި އެވެ.\n"އަޅުގަނޑުމެން މި ދަނީ ރައްޔިތުންނަށް ހައްގުވާ މިންވަރު، ރައްޔިތުންނަށް ލިިބެން ޖެހޭ ޝަރަފް، ލިބެން ޖެހޭ އިހްތިރާމް، ލިބެން ޖެހޭ ބައިނަލްއަގުވާމީ ގަދަރު އަނބުރާ ހޯދައި ދެމުން،" ޝާހިދު ވިދާޅުވި އެވެ.\nރާއްޖެ އަށް ލިބުނު 1.9 ބިލިއަން ރުފިޔާ ކޮބައިތޯ ޖާބިރު ކުރެއްވި ސުވާލުގެ ޖަވާބުގައި ޝާހިދު ވިދާޅުވީ މި ޒަމާނަކީ "ބްރީފް ކޭހަށް" އަޅައިގެން އުފުލާ ޒަމާނެއް ނޫން ކަމަށެވެ. ބޭރުން ލިބޭ އެހީ ވަންނާނީ ދައުލަތުގެ ހަޒާނާ އަށް ކަމަށާއި ފިނޭންސުން ހާމަކުރާ މައުލޫމާތުން އެކަން އެނގޭނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން އަބްދުﷲ ޝާހިދު، ފޮރިން މިނިސްޓަރު ޑިޕްލޮމެސީ ރައީސް އަބްދުﷲ ޔާމީން ޑިޕްލޮމެޓިކް ގުޅުން


Sonam bunanee Anand varuge romantic firieh nulibeyne kamah! – Iru\nމީގެ ދެ އަހަރު ކުރިން ކައިވެނި ކޮށްފައިވާ ބޮލީވުޑްގެ މަޝްހޫރު ބަތަލާ ސޯނަމް ކަޕޫރް، އޭނާގެ ކައިވެންޏާ ބެހޭ އާ ވާހަކަތަކެއް ހިއްސާކޮށްފިއެވެ.\nދާދިފަހުން ‘އެޗްޓީ ބްރަންޗް’ އަށް ދިން އިންޓަވިއުއެއްގައި 35 އަހަރުގެ ބަތަލާ ވަނީ އާނަންދް އަހޫޖާއާ ދިމާވި ގޮތާއި ކައިވެނި ކުރެވުނު ގޮތް ވެސް ކިޔައިދީފައެވެ. މީގެ އިތުރުން ކައިވެންޏަށް ދެ އަހަރު ވެފައިވާއިރު، ރައްޓެހިވެގެން އުޅުނު ދުވަސްތަކާ މިހާރާ އަޅާކިޔާނަމަ ފެންނަ ތަފާތުތައް ކިޔައިދިނުމަށް އެދުމުން ސޯނަމް ބުނީ އެއްވެސް ތަފާތެއް ނުފެންނަ ކަމަށެވެ. ސަބަބަކީ އާނަންދަކީ ވަރަށް “ރޮމެންޓިކް” މީހަކަށް ވާތީ ކަމަށް އޭނާ ބުންޏެވެ.\nއެގޮތުން އާނަންދު އަދިވެސް ސޯނަމާ މުޚާތަބު ކުރަނީ “ގާލްފްރެންޑް” ގެ ނަމުން ކަމަށް ސޯނަމް ބުންޏެވެ. އަދި މަދުވެގެން ހަފްތާއަކު އެއްފަހަރު ދެމީހުން އެކުގައި ހިނގާލަން ގޮސް، ބޭރަށް ކާން ގޮސް ފިލްމު ބަލައިވެސް އުޅޭ ކަމަށް ކިޔައިދިނެވެ. ހަމައެހެންމެ ކަމަކާ ރުޅިއައިސްގެން ހުރެ ނިދަން ނުދާ ކަމަށް ބުންޏެވެ.\nއެ ވާހަކަތައް ކިޔައިދެމުން ސޯނަމް ބުނީ އޭނާއަށް އަދިވެސް އިހުސާސްކުރެވެނީ ރައްޓެހިވެގެން އުޅޭއިރު ކުރެވޭ ފޮނި އިހުސާސްތައް ކަމަށެވެ. އަދި ކައިވެންޏަކީ ކޮންމެހެން ގުޅުމަށް ބަދަލު އަންނަންޖެހި، ދެމީހުން ދުރުވާންޖެހޭ ކަމެއް ނޫންކަން އޭނާ ފާހަގަކުރިއެވެ.\nސޯނަމް ކައިވެނިކޮށްގެން އުޅެނީ މުއްސަނދި ވިޔަފާރިވެރިޔާ އާނަންދު އަހޫޖާއާއެވެ.


ފިޤުހީ މައްސަލަތައް – Page6– DhiSalafiyyah\nފިރިން އެމީހުންގެ އަނބިންވަރިކުރާއިރުގައި އިޙްސާންތެރިކަމާއެކު އެކަނބަލުން ދޫކޮށްލުމަށް ﷲ ތަޢާލާ އަމުރުކުރައްވާފައިވެއެވެ. އަދި ﷲ ތަޢާލާ ކަނޑައަޅުއްވާފައިވާ ޙުކުންފުޅުތައް، އެދެމީހުން ޤާއިމް ނުކުރާނެކަމާމެދު، އެދެމީހުން ބިރުގަންނަނަމަ މެނުވީ، އެކަނބަލުންނަށް ރަނުގެގޮތުގައި ދިން ތަކެތީގެ ތެރެއިން އެއްޗެއް އަތުލުންވަނީ ނަހީކުރައްވާފައެވެ.\nމަޖާލިސް ޝަހްރު ރަމަޟާން – އަށްވަނަ މަޖްލިސް\nރޯދައިގައި ރޯދަވެރިން ބެހިގެންވާ ބައިތަކުގެ ތެރެއިން ދެންހުރި ބައިތައް ޙަމްދުޙުރީ އެއްކައުވަންތަ މަތިވެރިވެ ވޮޑިގެންވާ ޖައްބާރުވަނތަ އިލާހަށެވެ. އެއިލާހީ ޤުދުރަތްވަންތަ ބާރުގަދަ ޤައްހާރު ވަންތަ އިލާހެވެ. އެއިލާހީ އަޅުތަކުންގެ ލޯތަކަށް ފެނުމާއި ޙިއްސުތަކުން އެއިލާހު ދެނެގަތުމުގެ ކުޅަދާނަކަން ނުވާ މަތިވެރިވެގެންވާ އިލާހެވެ. އެއިލާހު، އެއިލާހުގެ އެންމެހާ މަޚުލޫގުން ފަޤީރުކަމުގެ ސިފައިން ސިފަކުރެއްވެވިއެވެ. އެއިލާހުގެ ކުޅަދުންވަތަކަން، ރޭގަނޑާއި ދުވާލު ބަދަލުކުރެއްވުމުން ފާޅުވެގެން ދެއެވެ. އަދި އެއިލާހު، ހާލުގައި ޖެހިފައިވާ ބަލިމީހާއަށް ކުރިމަތިވެފައިވާ ގެލުންތަކުގެ ޝަކުވާގެ އަޑުއައްސަވާ ވޮޑިގެންވެއެވެ. އަދި…\n13/06/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން – ހަތްވަނަ މަޖްލިސް\nރޯދައިގައި ރޯދަވެރިން ބެހިގެންވާ ބައިތަކުގެ ތެރެއިން ހުރިހާ ޝަރީކުންގެ ކިބައިން ހުސްޠޯހިރުވެ ވޮޑިގެންވާ ﷲ ތަޢާލާއަށް ޙަމްދު ހުއްޓެވެ. އެއިލާހީ ޢައިބުތަކުންނާއި އުނިކަންތައްތަކުން ހުސްޠާހިރުވެ، މާތްވެ މަތިވެރިވެ ވޮޑިގެންވާ އިލާހެވެ. އަނބެއް އަދި ދަރިކަލެއް ލިބިވޮޑިގަތުމުންވެސް ހުސްޠާހިރުވެ ވޮޑިގެންވާ އިލާހެވެ. އަދި ގަދަފަދަވެގެންވާ ހަތް އުޑު ތަނބުތަކާއިނުލައި، މަތިމައްޗަށް އުފުއްލެއްވި އިލާހެވެ. އަދި އެއިލާހު ބިންގަނޑު ފެތުރުއްވިއެވެ. އަދި އެ ބިންގަނޑު ހިފެހެއްޓެވުމަށްޓަކައި ފަރުބަދަތައް ލެއްވިއެވެ. އެއިލާހީ ހިތްތަކުގައި ފޮރުވިފައިވާ ސިއްރުތަކާއި، ޚިޔާލުތަށް އެއިލާހަށް ފާޅުވެވޮޑިގެންވާ އިލާހެވެ.…\n12/06/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން – ހަވަނަ މަޖްލިސް\nރޯދައިގައި ރޯދަވެރިން ބެހިގެންވާ ބައިތައް\n11/06/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 10\n(الطلاق مَرَّتَانِ) [سورة البقرة:229] މާނައީ: “ވަރިކުރުންވަނީ ދެފަހަރުއެވެ” މިއާޔަތުގެ މުރާދަކީ ކޮބާ؟\n08/06/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 9\nހަވަނަ ޙުކުމް އެއް ލަފުޒުން ނުވަތަ އެއް މަޖުލީހެއްގައި ތިން ވަރިކޮށްފިކަމުގައިވާނަމަ އެވަރިވާނީ ތިންފަށް ވަރިއަކަށް ހެއްޔެވެ؟ ނުވަތަ އެއް ވަރިއަކަށް ހެއްޔެވެ؟ ﷲ ތަޢާލާ ވަޙީކުރައްވާފައިވެއެވެ. ﴿الطلاق مَرَّتَانِ﴾ [سورة البقرة:229] މާނައީ: “ވަރިކުރުންވަނީ ދެފަހަރުއެވެ.” އެއާޔަތުގައި އެވަނީ ވަރިކުރުންވަނީ ދެފަހަރުކަން ބަޔާންކުރައްވާފައެވެ. ތިންފަހަރު ވަރި ކޮށްފިކަމުގައިވާނަމަ އެއަންހެނާ އެހެން ފިރިހެނަކާ ކައިވެނިކޮށްފުމަށް ދާންދެން ވަރިކުރެވުނު ފިރިހެނާއަށް އެއަންހެންމީހާ ޙަލާލުވެގެންނުވެއެވެ. އެހެންކަމުން، މީހަކު އެއްމަޖުލީހެއްގައި ތިންވަރިކޮށްފިކަމުގައިވާނަމަ އެވަރިވާނީ ތިންފަށް ވަރިއަކަށް ހެއްޔެވެ؟…\n21/05/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 8\nފަސްވަނަ ޙުކުމް ރަޖުޢީވަރި ރަޖުޢީ ވަރިއަކީ، ފިރިހެނުން އެބައިމީހުންގެ އަނބިން ވަރިކުރުމަށްފަހު، އާ ޢިއްދައަކާއި، އާރަނަކާ ނުލާ ކައިވެނި އަނބުރާ ގެނައުމުގެ ޙައްޤު ލިބިގެންވާ ވަރިއެވެ. އަދި ކައިވެނި ރުޖޫޢަކުރާކަށް އަނބިމީހާގެ ރުހުމެއް ބޭނުމެއްނުވާނެއެވެ. ފަހެ، ޢިއްދައިގެ މުއްދަތު ހަމަވެއްޖެނަމަ ރުޖޫޢަކުރުމުގެ ޙައްޤެއް ފިރިމީހާއަކަށް ލިބިގެން ނުވެއެވެ. ފިރިހެނުންނަށް އެމީހުންގެ އަނބިން ރުޖޫޢަކުރުމުގެ ޙައްޤު ލިބިގެންވާކަން ބަޔާންކުރަށްވާ ﷲ ތަޢާލާ ވަޙީކުރެއްވިއެވެ. ﴿وَبُعُولَتُهُنَّ أَحَقُّ بِرَدِّهِنَّ فِي ذَلِكَ﴾ [سورة البقرة:228] މާނައީ: “އަދި އެކަނބަލުންގެ…\n07/05/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 7\nހަތަރުވަނަ ޙުކުމް މިއާޔަތުގައިވާ ޙުކުމްތަށް ހުރިހާ ވަރިކުރުމަކަށް އާންމުވެގެން ވޭހެއްޔެވެ؟ ﷲ ތަޢާލާ ވަޙީކުރެއްވިއެވެ. “والمطلقات يَتَرَبَّصْنَ بِأَنْفُسِهِنَّ”(سورة البقرة:228) މާނައީ: “އަދި ވަރިކުރެވިފައިވާ އަންހެނުން އެކަނބަލުންގެ ނަފުސުތަކަށްޓަކައި އިންތިޒާރުކުރާ ހުށިކަމެވެ.” މި ޙުކުމް المبتوتة އާއި ( އެބަހީ: ރުޖޫޢަކުރުމުގެ ބާރު ފިރިމީހާއަށް ލިބިފައި ނުވާ ވަރިއެވެ.) رجعي ވަރިއަށް އާންމުވެގެންވެއެވެ. އަދި އެކަލާނގެ ވަޙީކުރައްވާފައިވެއެވެ. (وَبُعُولَتُهُنَّ أَحَقُّ بِرَدِّهِنَّ) [سورة البقرة:228] މާނައީ: ” އަދި އެކަނބަލުންގެ ފިރިންނަށް ކާވެނި ރުޖޫޢަކުރުން…\n03/05/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 6\nތިންވަނަ ޙުކުމް ﷲ ތަޢާލާ ވަޙީކުރެއްވިއެވެ. “وَلاَ يَحِلُّ لَهُنَّ أَن يَكْتُمْنَ مَا خَلَقَ الله في أَرْحَامِهِنَّ “ (سورة البقرة:228) މާނައީ: “އަދި، އެކަނބަލުންގެ رَحِم ތަކުގައި اللَّه ޚަލްޤުކުރައްވާފައިވާ އެއްޗެއް ވަންހަނާކުރުން އެކަނބަލުންނަށް ޙަލާލުވެގެން ނުވެއެވެ.” މި އާޔަތުގައި ބަޔާންކުރައްވާފައިވާ رَحِم ތަކުގައި اللَّه ޚަލްޤުކުރައްވާފައިވާ އެއްޗަކީ ކޮބާ؟ މި އާޔަތުގައި އެވާ ﷲ ޚަލްޤު ކުރައްވާފައިވާ އެއްޗަކާމެދު މުފައްސިރުންގެ މެދުގައި އިޚްތިލާފު އުފެދިފައިވެއެވެ. އެގޮތުން ބައެއް މުފައްސިރުން ވިދާޅުވެއެވެ. މި…\n01/05/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 5\nދެވަނަ ޙުކުމް އާޔަތުގައި އެވާ أقراء އަކީ ކޮބާ؟ މިއާޔަތުގައިމިވާ “قُرُوء” ގެ ލުޣަވީ މާނައަކީ حيض ނުވަތަ طهر އެވެ. އެހެންކަމުން މިއާޔަތުގައިމިވާ “قُرُوء” ގެ މުރާދާމެދު ޢިލްމުވެރިންގެ މެދުގައިވަނީ ޚިޔާލު ތަފާތުވެފައެވެ. މި މައްސަލައިގައި ޢިލްމުވެރިންގެ ދެ ރަޢުޔެއްވެއެވެ. ފުރަތަމަ ރަޢުޔު މިއާޔަތުގައިމިވާ قُرُوء ގެ މުރާދަކީ الطهر އެވެ. މިއީ މާލިކުގެފާނާއި ޝާފީގެފާނުގެ ބަސްފުޅެވެ. އަދި މިއީ އިބުނު ޢުމަރާއި ޢާއިޝަތުގެފާނާއި ޒައިދު ބުން ޘާބިތު (رضي الله عنهم) ގެ އަރިހުން…\n25/02/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 4\nالأحكام الشرعية (މިއާޔަތްތަކުން ނެގޭ ބައެއް ޝަރުޢީ ޙުކުމްތައް) ފުރަތަމަ ޙުކުމް: ވަރިކުރެވުނު އަންހެނާގެ ޢިއްދާއާއި މާބަނޑު އަންހެނާގެ ޢިއްދާއާ އަދި ޙައިޟުން ކެނޑިފައިވާ އަންހެނުނުންގެ ޢިއްދާ. ﷲ ތަޢާލާވަނީ ވަރިކުރެވޭ އަންހެނުންނަށް ޢިއްދާގައި އިނުން ވާޖިބުކުރައްވާފައެވެ. އެކަލާނގެ ވަޙީކުރެއްވިއެވެ. (والمطلقات يَتَرَبَّصْنَ بِأَنْفُسِهِنَّ ثَلاَثَةَ قرواء) [سورة البقرة:228] މާނައީ: “އަދި ވަރިކުރެވިފައިވާ އަންހެނުން އެކަނބަލުންގެ ނަފުސުތަކަށްޓަކައި ތިން “قرواء” އިންތިޒާރުކުރާ ހުށިކަމެވެ.” މި އާޔަތުގައިމިވާ ވަރިކުރެވުނު އަންހެނާގެ މުރާދަކީ، ބާލިޣުވެ ޖިމާޢުވެފައިވާ އަންހެނުންގެ…\n16/02/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 3\nسبب النزول “وأخرج البخاري والترمذي عن ( مَعْقل بن يسار ) رضي الله عنه أنه زوّج أخته رجلاً من المسلمين على عهد النبي صلى الله عليه وسلم فكانت عنده ما كانت ثم طلّقها تطليقة لم يراجعها حتى انقضت العدة ، فهويها وهويته ثم خطبها مع الخُطَّاب فقال له : يا لكع أكرمتك بها وزوّجتك فلطّقتها!…\n05/02/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިސްލާމީ ޝަރީޢަތުގައި ވަރި ޝަރުޢުކުރެއްވުން 2\n(وَإِن يَتَفَرَّقَا يُغْنِ الله كُلاًّ مِّن سَعَتِهِ)[النساء:130]\nމާނައީ: “އަދި، އެ ދެމީހުން ވަކިވާނަމަ، اللَّه ގެ ތަނަވަސްކަމުގެ ތެރެއިން، އެ ދެމީހުންކުރެ ކޮންމެ މީހަކަށްމެ، ފުއްދަވައި ދެއްވާނެތެވެ.”\n26/01/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު


1MDB ge bodu khiyaanaathuge bodu meehaa huree China gai: Malaysia | Mihaaru\n1އެމްޑީބީގެ ބޮޑު ޚިޔާނާތުގެ ބޮޑު މީހާ ހުރީ ޗައިނާގައި: މެލޭޝިއާ\n1އެމްޑީބީގެ ކޮރަޕްޝަނުގެ އެންމެ އިސް މީހާ ކަމަށް ބަލާ ލޯ. --ފޮޓޯ:ސައުތު ޗައިނާ މޯނިން ޕޯސްޓް\n06 އޯގަސްޓް 2020 - 12:22\nކުއާލަ ލަމްޕޫރު (އޮގަސްޓް 6) - އިންވެސްޓްމަންޓް ބޭންކް، 1މެލޭޝިއާ ޑިވެލޮޕްމަންޓް ބަރުހާދު (1އެމްޑީބީ)ގެ ބޮޑު ޚިޔާނާތުގެ މުގުލުގައި ހުރި އެންމެ އިސް މީހާ ފިލައިގެން ޗައިނާގައި އުޅެމުންދާ ކަމަށް ބެލެވޭ ކަމަށް މެލޭޝިއާ ފުލުހުންގެ ވެރިޔާ އަބްދުލް ހާމިދު ބަދޫރު ވިދާޅުވެއްޖެ އެވެ.\nއޭނާ ވަނީ 1އެމްޑީބީ ލޫޓުވާލި މީހާ، ލޯ ޓައެޖް ޖޯ ހައްޔަރު ކުރުމުގައި ޗައިނާގެ ކަމާބެހޭ ފަރާތްތަކުގެ އެހީތެރިކަމަށް އެދިވަޑައިގެންފަ އެވެ.\nކުރީގެ ބޮޑުވަޒީރު ނަޖީބު ރައްޒާގަށް 2018 ވަނަ އަހަރުގެ އިންތިޚާބުން ނާކާމިޔާބުވުމުގެ އެންމެ ބޮޑު ސަބަބަކީ ވެސް 1އެމްޑީގެ ބޮޑު ޚިޔާނާތެވެ. ނަޖީބު ވެސް ވަނީ އެ ޚިޔާނާތުގައި ބައިވެރިވެވަޑައިގެންފަ އެވެ. އެ މައްސަލާގައި އޭނާގެ މައްޗަށް މިދިޔަ ހަފުތާގައި ވަނީ 12 އަހަރުގެ ޖަލު ހުކުމެއް ވެސް އިއްވައިފަ އެވެ.\nލޯ ދިރިއުޅެނީ ޗައިނާގެ އޮޓޮނޮމޯސް ސިޓީއެއް ކަމަށްވާ މަކާއޫގައި ކަމަށް މެލޭޝިއާ ފުލުހުން މިދިޔަ ހަފުތާގައި ބުނުމުން ޗައިނާ އިން ވަނީ އެކަން ދޮގުކޮށް، މުޖްރިމުންނަށް ހިމާޔަތް ނުދޭ ކަމަށް ބުނެފަ އެވެ. ނަމަވެސް އިންސްޕެކްޓަ-ޖެނެރަލް އޮފް ޕޮލިސް އަބްދުލް ހާމިދު ވިދާޅުވީ ލޯ އުޅެނީ ޗައިނާގައިކަން އެނގޭ ހެކި ލިބިފައިވާ ކަމަށެވެ. އޭނާ ވިދާޅުވީ 1އެމްޑީބީގެ ޔުނިޓެއްގެ ކުރީގެ ސީއީއޯ، ނިކް ފައިސަލް އާރިފް ކާމިލް އުޅެނީ ހޮން ކޮންގުގައި ކަމަށް ބެލެވޭ ކަމަށެވެ. އަދި އެ ބޭންކުގެ ކުރީގެ ސީނިއާ އެހެން އޮފިޝަލެއް ކަމަށްވާ ޖޭސްމިން ލޫ އުޅެނީ ޗައިނާގެ ސިޓީއެއް ކަމަށްވާ ޝެންޒެންގައި ކަމަށް ބެލެވޭ ކަމަށެވެ.\n"ލޯ ގެންދަނީ މިނިވަންކަމާ އެކު މަކާއޫގައި ވިޔަފާރި ކުރަމުން،" އަބްދުލް ހާމިދު ވިދާޅުވި އެވެ.\nލޯ އުޅޭ ތަނެއް ނޭނގެ އެވެ. އެއް ދުވަސްވަރެއްގައި އޭނާ ޔޫއޭއީގައި އުޅުނު ކަމަށް ވެސް އަޑު ފެތުރުނެވެ.\n"ހޮން ކޮންގާއި މަކާއޫން އެއްބާރުލުން ނުލިބެންޏާ އެ މީހުން ހައްޔަރެއް ނުކުރެވޭނެ. އެކަމަކު 1އެމްޑީބީގެ ޚިޔާނާތުގެ ބޮޑުން ޝަރީއަތަށް ހާޒިރު ކުރުމުގައި އެންމެ ތަންކޮޅެއް ވެސް ފަހަތަކަށް ނުޖެހޭނަން،" އަބްދުލް ހާމިދު ވިދާޅުވި އެވެ.\nމެލޭޝިއާ އާއި އެމެރިކާގެ ކަމާބެހޭ ފަރާތްތަކުން ތުހުމަތުކުރާ ގޮތުގައި 1އެމްޑީބީ އިން ވަނީ 4.5 ބިލިއަން ޑޮލަރު ވަގަށް ނަގައިފަ އެވެ.\nރާއްޖޭގެ ބޮޑުހިޔާނަތުގެ ވެރިމިހާހުރީ ކުޑަސޭޓްގެ ހިމާޔަތުގަ ގޭގަ\nދިވެހި ބަޔަކުވެސް ދިވެހި ނޫހަކައް އިންޓަވިއުދިން ކައިރި ގައުމެއްގަ ތިވައްތަރުގެ ބޭންކެއްހަދައިގެން އުޅޭކަމައް. ގައިމު ލައްކަ ލާރިއެއްހުންނާނެތާ.\nސްޕޭނު ރަސްގެފާނުގެ ބައްޕާފުޅު ތިއަށްވުރެ މާގިނަ ފައިސާއިން ކޮރަޕްޝަން ހިންގާފަ މިހާރު އުޅެނީ ގައުމުން ފުރާވަޑައިގަންނަވަން. ކުރެވޭނެ އެއްވެސް ކަމެއްނެތް. އެމަނިކުފާނު ގައުމުން ފުރާވަޑައިގަންނަވާ ވާހަކަ ނޫސްތަކުގަ ޖަހަޖަހާ ތިބެން ޖެހެނީ. އެކަމަކު ހުޅަނގުވީމަ އެއީ ޑިމޮކުރަސީގެ ރީތި މިސާލު.\nކެރީބިއަންއަށް ފުރާވަޑައިގެންފި، ކަމެއް އޮތިއްޔާ ގުޅޭނެއޭ ބުނެފައޮތީ ސިޓީގަ. މައްކާ ހައިސްޕީޑު ރޭލުވޭގެ 50 މިލިއަން ޑޮލަރު އޮފްޝޯ އެކައުންޓުގަ.\nލޯ އަކީ ބޮސް ކަމަށް ވީ ކިހިނެއް؟ބޮޑު ޚިޔާނާތް ހިންގުމުގެ ފުރުސަތު އޭނާ އަށް ލިބިފައި ވަނީ ކިހިނެއް.. އޭނާ އަކީ ކީއްކުރާ ކާކު؟


Aa qaanoon asaasee ekulavaalevunu'iru, qaanoon asaasee...\nއައު ގާނޫނު އަސާސީ އެކުލަވާލެވުނުއިރު، ޤާނޫނު އަސާސީ އިސްލާހުކުރަން ފެށި ސަބަބު އޮތީ ގެއްލިފައި: ރައީސް ނަޝީދު\nގާނޫނު އަސާސީ ވުޖޫދުވެގެން އައިގޮތަށް އެމަނިކުފާނު އަލިއްއަޅުވާލެއްވި\nޤާނޫނު އަސާސީއަށް ގެންނާނެ ބަދަލުތަކާއި ގުޅޭގޮތުން މެމްބަރުންގެ ހިޔާލުތައް ހުންނާނެކަމަށް ވިދާޅުވި\nކ. މާލެ |7އޯގަސްޓް 2019 | ބުދަ 13:50 | 6,223\nމަޖިލީހުގެ ރައީސް މުހައްމަދު ނަޝީދު - ޝުއައިބް މުހައްމަދު އިގްބާލް\nމިހާރު އަމަލުކުރަމުންދާ ފެހި ގާނޫނު އަސާސީ އިސްލާހުކުރަން ފެށި ސަބަބު, ޤާނޫނު އަސާސީ އިސްލާހުކުރިއިރު އޮތީ ގެއްލިފައިކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nފެހި ގާނޫނު އަސާސީ ވުޖޫދަށް އައީ 2008 ވަަނަ އަހަރުގެ އޮގަސްޓު މަހުގެ7ވަނަ ދުވަހު އެވެ. އެ ގާނޫނަށް އަމަލު ކުރަމުންދާތާ މިއަދަށް މިވީ 11 އަހަރެވެ. ރައީސް ނަޝީދު ބުދަ ދުވަހު ބޭއްވި މަޖިލީހުގެ ޖަލްސާގައި ނޫ ގާނޫނު އަސާސީން ފެހި ގާނޫނު އަސާސީ އަށް އެކުލަވާއިލުމުގެ ކަންތައް ދިޔަ ގޮތަށް ތާރީހީ ނަޒަރަކުން އަލިއަޅުވާލައްވާފައި އެވެ.\n2004 ވަނަ އަހަރު އިސްލާހު ކުރެވުނު ގާނޫނު އަސާސީ އަކީ ކުރީގެ ރައީސް މައުމޫން އަބްދުލް ގައްޔޫމް 1979 ވަނަ އަހަރު ވެރިކަމަށް ވަޑައިގަތުމަށް ފަހު އޭރުގެ ގާނޫނު އަސާސީ އިސްލާހު ކުރުމަށް ފެއްޓެވި މަސައްކަތެކެވެ.\nއެ މަސައްކަތް 18 އަހަރުވެގެން ދިޔައިރު ގައި ވެސް އެކަން ދިގުލައިގެން ދިޔަކަން ނަޝީދު ފަހާގަ ކުރެއްވި އެވެ. އޭގެ ފަހުން ނޫ ގާނޫނު އަސާސީ ތަންފީޒުކޮށް އެ ގާނޫނު އަސާސީ އަށް އަމަލު ކުރަން ފެށިތާ ގިނަ ދުވަހެއް ނުވެ 2000 ވަނަ އަހަރު ރާއްޖޭގެ ސިޔާސީ ޕާޓީތައް އުފެއްދުމަށް ސަރުކާރަށް ހުށައެޅި އެވެ. ރައީސް ނަޝީދު އިސްކޮށް ހުންނަވާ 42 މީހެއްގެ ސޮޔާއި އެކު ސިޔާސީ ޕާޓީއެއް އުފެއްދުމަށް ސަރުކާރަށް ހުށައެޅުއްވި އެވެ.އެމްޑީޕީ އެންމެ ފުރަތަމަ ގާއިމުކުރެވުނީ ސިލޯނުގެ ކޮޅުނބުގައި އަރުވާލެވިގެންތިބެ، ނޮވެންބަރު 2003 ގައެވެ.\nއެމަނިކުފާނު ވިދާޅުވީ، ސިޔާސީ ޕާޓީ ރަޖިސްޓްރީ ކޮށް ނުދެވޭނެ ކަމަށް އޭރުގެ ސަރުކާރުން ދެއްކި ހުއްޖަތަކީ ގާނޫނު އަސާސީ ގައި އެކަން ބަޔާން ކޮށްފައި ނެތް ކަމަށް ބުނެ އެވެ. އެހެން ވުމާއި އެކު ގާނޫނު އަސާސީ އިސްލާހު ކުރުމުގެ މަސައްކަތް ފެށުނެވެ.\n2004 ވަނަ އަހަރު ހާއްސަ މަޖިލީހުގައި އެކަން ކުރެވި ކުރިޔަށް ގެންދެވުނު ކަން ފާހަގަ ކުރައްވަމުން ނަޝީދު ވިދާޅުވީ، އޮގަސްޓު 12، 13 ނުވަތަ ''ކަޅު ހުކުރާ'' ދިމާކޮށް ގާނޫނު އަސާސީގެ މަސައްކަތް ހުއްޓިގެން ދިޔަ ކަމަށެވެ. 2004 ވަނަ އަހަރުގެ އޮގަސްޓު މަހުގެ 12 އަދި 13 އަކީ އެމްޑީޕީގެ ފިކުރުގެ މީހުން ޖުމްހޫރީ މައިދާނަށް ނިކުމެ އިހުތިޖާޖު ކުރި ދެ ދުވަހެވެ. އެ އިހުތިޖާޖާއި ގުޅިގެން ބައެއް މީހުން ހައްޔަރުވެސް ކުރެވުނެވެ.\nއެ އިހްތިޖާޖު ކުރުމުގައި އިސްކޮށް އުޅުއްވި ނަޝީދު ވިދާޅުވީ، ގާނޫނު އަސާސީ އިސްލާހު ކުރުމުގެ މަސައްކަތް ކުރިޔަށް ދިޔަ ކަމަށާއި، އެހެން ނަމަވެސް ވަކި ހިސާބަކުން ގާނޫނު އަސާސީ އިސްލާހު ކުރަން ދިޔަ ސަބަބު ގެއްލިގެން ދިޔަ ކަމަށެވެ.\nކުރީ ގާނޫނު އަސާސީ މުރާޖާ ކުރެއްވި އަލަށް ވަޑައިގެންނެވި ބަންޑާރަ ނައިބަށް މުރާޖަ ކުރެއްވި ބޮނޑީގައި ގާނޫނު އަސާސީ ހުއްދަ ދޭކަމަށްވީ ސިޔާސީ ޕާޓީ ރަޖިސްޓްރީ ކުރަން. މިހާރު މި ގާނޫނު އަސާސީ އަށް އަމަލުކުރަމުންދާތާ 10 އަހަރަށް ވުރެ ގިނަ ދުވަސް މިވީ. އަޅުގަނޑަށް ޔަގީން މި އިއްޒަތްތެރި މަޖިލީހުގެ އެތައް މެމްބަރުންނެށް މި ގާނޫނު އަސާސީއާ ގުޅޭ ކިތަންމެ ހިޔާލެއް ހުންނާނެ.\nދިވެހި ރާއްޖޭގެ ފުރަތަމަ ސިޔާސީ ޕާޓީއެއްގެ ގޮތުގައި އެމްޑީޕީ ރަޖިސްޓްރީ ކުރެވިގެން ދިޔައީ 2005 ވަނަ އަހަރުގެ ޖޫން މަހުގެ 23 ވަނަ ދުވަހު އެވެ.


Film gai heyn Hrithik ah undhagulee keevve?\nރިތިކް ރޯޝަން ފިލްމު ކުޅޭތާ އަދި ކެމެރާއަށް ކުރިމަތިލަތާ 21 އަހަރު ފާއިތުވެއްޖެ އެވެ. ނަމަވެސް ރިތިކް އެއްބަސްވާ ގޮތުގައި މިހާ ގިނަ ދުވަސްވީއިރު ވެސް އޭނާއަށް ސްކްރީނުގައި ކުރަން އުނދަގޫ ކަމެއް އެބައޮތެވެ. އެއީ ހުނުމެވެ.\nރިތިކް ހެނިކޮށް ހުރި ފޮޓޮއެއް އިންސްޓަގްރާމްގައި ޝެއާ ކުރަމުން އޭނާ ލިޔެފައިވާ ގޮތުގައި އޭނާއަށް ފިލްމު ކުޅޭއިރު އެންމެ އުނދަގުލީ ހޭނށެވެ. އެއީ ފެށުނީއްސުރެ މިހާތަނަށް ވެސް އޭނާއަށް އެންމެ އުނދަގޫ ކަންތަކެވެ. އަބަދުވެސް ހުންނަނީ ހާސް ކަމުގަ އެވެ. ނަމަވެސް ދިރިއުޅުމުގެ އުފާ ހާސިލު ކުރުމަށާއި ހިތްހަމަޖެހިލައިގެން ދިރިއުޅެން އޭނާ މިހާރު ދަސް ކުރަނީ ކަމަށް ރިތިކް ބުންޏެވެ.\nރިތިކްގެ މި ޕޯސްޓަށް އޭނާގެ "ސުޕަ 30" ގެ ކޯސްޓާ މުރުނާލް ޓާކޫރާއި ސެލެބްރިޓީ ހެއާސްޓައިލިސްޓް އާލިމް ހާން ކޮމެންޓު ފޮނުވާފައި ހުއްޓެވެ.\nރިތިކް އަކީ އަބަދުވެސް ވަރަށް ސީރިއަސް މީހެއްގެ ގޮތުގައި ގިނަ މީހުން ސިފަ ކުރެ އެވެ. އޭނާ ހީނ ސަކަރާތް ޖަހާތަން އާއްމު ދިރިއުޅުމުގައި ވެސް ވަރަށް ނުފެންނަ ކަމަށް ގާތް އެކުވެރިން ބުނެ އެވެ.\nރިތިކް ވަނީ ދޮށީ ދަރިފުޅު ރީހާން ރޯޝަންގެ 15 ވަނަ އުފަން ދުވަސް ދާދި ފަހުން ފާހަގަ ކޮށްފަ އެވެ. މިކަން ފާހަގަ ކުރުމުގައި ރިތިކްގެ މައިންބަފައިންގެ އިތުރުން ބައިވެރިވެފައި ވަނީ ކުރީގެ އަންހެނުން ސުޒާން ހާނެވެ.\nތިކް އާއި ސުޒާން 2014 ގައި ވަރިވުމަށްފަހު ވެސް އެ ދެ މީހުންނަށް ލިބިފައިވާ ދެ ދަރިން ބެލުމުގައި ދެ މީހުން ވަރަށް އެކުގައި އުޅެ އެވެ.\nރިތިކްގެ ފިލްމުތަކުގެ ތެރެއިން އެންމެ ފަހުން ރިލީޒްވީ 2019 ގައި ނުކުތް "ސުޕަ 30" އާއި "ވޯ" އެވެ. މިހާރު އިއުލާން ކޮށްފައިވާ ފިލްމަކީ ދީޕިކާ ޕަދުކޯން އާއެކު ކުޅޭ "ފައިޓާ" އެވެ.


Masveringe shakuvaa thakah nimumeh nei!\nމަސްވެރިންގެ ޝަކުވާތަކަށް ނިމުމެއް ނެތް!\n19 ނޮވެންބަރ 2020 - 16:45:21\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެންނެވީ މަސްވެރިންނަށް ފަހި ގޮތްތަކެއް ހޯއްދަވައިދެއްވާނޭ ކަމުގެ ވައުދާއި އެކު އެވެ. ގައުމުގެ ލޭނާރު ކަމުގައިވާ އަދި އެތައް ދިވެހި އާއިލާތަކެއްގެ ދިރިއުޅުމާ ގުޅިފައިވާ މަސްވެރިކަމަށް އިހުމާލުވެފައި އޮތް އޮތުން ނިމުމަކަށް ގެނައުމަކީ މިސަރުކާރުގެ އެންމެ ބޮޑު އެއް ވައުދެވެ. އެހެން ނަމަވެސް މިސަރުކާރަށް2އަހަރު ވެގެން ދިޔައިރު މަސްވެރިންގެ މޫނުމަތިން ފެންނަނީ މާޔޫސްކަމާއި ހިތްހަމަނުޖެހުމެވެ. މަސްވެރިންނަށް އެމީހުންގެ ހައްޤުމިންވަރު ހޯދައި ނުދެވި ސަރުކާރާއި މެދު އެމީހުން ތިބީ ފޫހި ވެފަ އެވެ.\nކުރީގެ ރައީސް އަބްދުالله ޔާމީންގެ ވެރިކަމުގައި އެމަނިކުފާނަށްވެސް ކުރިމަތިވި އެންމެ ބޮޑު އެއް ގޮންޖެހުމަކީ މަސްވެރިންގެ ހިތްހަމަ ނުޖެހުމެވެ. މަސްކިރުމަށް ފަހު ފައިސާ ނުލިބުމާއި ކިރާ މަސްކޮޅަށް ހަމަ އަގު ނުލިބުމަކީ އެމީހުންގެ އޭރުގެވެސް ޝަކުވާއެވެ.\nމިސަރުކާރު އައިސްގެން ދެ އަހަރުވާން ކައިރިވެފައިވަނިކޮށް ކިރާ މަސްކޮޅަށް ފައިސާ ލިބޭނޭކަން ކަށަވަރު ކުރެވުން ވެގެން ދިޔައީ މަސްވެރިންނަށް ކޮންމެވެސް ވަރެއްގެ ހިންހަމަ ޖެހުމެއް ލިބުނު ކަމެކެވެ. އެހެން ނަމަވެސް ކިރާ މަސްކޮޅަށް ހަމަ އަގު ހޯދައިދިނުމަށް އަދި ވެސް މިސަރުކާރު ވަނީ ނުކުޅެދިފަ އެވެ.


ކޮންފެޑެރޭޝަން ކަޕް ގެ ފައިނަލަށް ޗިލީ ދަތުރުކޮށްފި :: މިކަލް ނޫސް\nކޮންފެޑެރޭޝަން ކަޕް ގެ ފައިނަލަށް ޗިލީ ދަތުރުކޮށްފި\n29 ޖޫން 2017 02:20\nސެމީ ފައިނަލުގައި ޗިލީގެ ގޯލްކީޕަރު ބްރާވޯ ވަނީ ޕޯޗުގައިލް އިން ޖެހި ހުރިހާ ޕެނަލްޓީއެއް ދިފާއުކޮށްފައި. ފޮޓޯ ފީފާ\nމިރޭ ކަޒާން އެރީނާގައި ކުޅެވުނު ކޮންފެޑެރޭޝަން ކަޕްގެ ސެމީ ފައިނަލް މެޗުގައި ޔޫރަޕްގެ ޗެމްޕިއަން ޕޯޗްގަލް އާއި ދެކުނު އެމެރިކާގެ ޗެމްޕިއަން ޗިލީ ބައްދަލުކުރި މެޗު ޕެނަލްޓީ ޖަހައިގެން ޗިލީ ކާމިޔާބުކޮށް މުބާރާތުގެ ފައިނަލުގެ ފުރަތަމަ ޖާގަ ހޯދައިފިއެވެ.\nމިރޭގެ މެޗު ފެށިގެން ފުރަތަމަ ހާފުގައި ދެޓީމުން ވެސް ދާދި ހަމަހަމަ ކުޅުމެއް ފެނިގެން ދިޔައިރު ދެޓީމުން ވެސް އިދިކޮޅު ގޯލަށް ނުރައްކާ ކުރަމުން ގޮސްފައި ވެއެވެ. ނަމަވެސް ދެވަނަ ހާފު ފެށިގެން ޕޯޗުގަލް ޓީމުގެ ކުޅުން ވަރުގަދަވި ކަން ފާހަގަ ވިއެވެ. އަދި ގިނަ ފުރުސަތުތަކެއް ހޯދައި ދެންމެ ދެންމެ ގޯލެއް ކާމިޔާބު ކޮށްފާނެ ހެން ވެސް ހީވިއެވެ.\nނަމަވެސް މެޗުގެ ފުރަތަމަ 90 މިނިޓް ހަމަ ވިވެސް ދެޓީމުންކުރެ ޓީމަކަށް ވެސް ގޯލެއް ކާމިޔާބު ނުކުރެވިއެވެ.ދެން ކުޅެވުނު އިތުރު ވަގުތުގެ 15 މިނިޓުގެ ދެވަނަ ހާފުގެ ފަހު މިނިޓުގައި ޗިލީގެ ވިދާލު ފޮނުވާލި ނުރައްކާތެރި ބޯޅައި ހުރަހަކަށް ވީ ގޯލުގެ އަރިމަތީ ދަނޑިއެވެ. އަދި ދަނޑީގައި ޖެހިފައި ނިކުން ބޯޅަ ގޯލު އޭރިއާ ތެރޭގައި ހުހަށް ހުރި ޗިލީގެ ފޯވަޑު ކުޅުންތެރިޔާ ދެވަނަ ފަހަރަށް ފޮނުވާލި ބޯޅަ ވެސް ގޯލުގެ ހުރަސް ދަނޑީގައި ޖެހިފައި ނިކުތުމުން ޕޯޗުގަލްގެ ޑިފެންޑަރުން ކޯނަރަކަށް ބޭރުކޮށްލީއެވެ.\nމިމެޗުގެ ހީރޯއަކަށް ވީ ޗިލީގެ ކެޕްޓަން އަދި ގޯލް ކީޕަރ ކްލައުޑިއޯ ބްރާވޯއެވެ. މެޗުގެ މޮޅު ކުޅުންތެރިޔާގެ މަގާމުވެސް ހޯދީ ކީޕަރ ބްރާވޯއެވެ. ޕެނަލްޓީ ޝޫޓްއައުޓުގައި އޭނާ ވަނީ ޕޯޗުގަލް އިން ޖެހި3ޕެނަލްޓީ ވެސް ޑައިވްކޮށް ދިފާއު ކޮށްފައެވެ. ޕޯޗުގަލްގެ ޕެނަލްޓީތައް ޖެހީ ރިކާޑޯ ކަރިސްމާއާއި މުނިޓީނިއޯ އާއި ނާނި އެވެ. އެކަމަކު ޗިލީން ޖެހި3ޕެނަލްޓީ ވެސް ކާމިޔާބު ކުރުމުން އިތުރަށް ޕެނަލްޓީ ނުޖަހައި މެޗު ނިންމާލީ ޕެނަލްޓީގައި ޗިލީ 3-0 ން މޮޅުވެގެންނެވެ. ޗިލީގެ ޕެނަލްޓީ ތައްޖެހީ އަރުތޫލް ވިދާލް އާއި ޗާލްސް އަރަންގުއިޒް އަދި އެލެކްސް ސަންޗޭޒް އެވެ.\nމުބާރާތުގެ ދެނަވަ ސެމީ ފައިނަލް މެޗު ކުޅެވޭނީ މާދަމާ ރޭ 23:00 ގައި ސޮޗީގެ ފިޝްޓް ސްޓޭޑިއަމްގައެވެ.\nދެވަނަ ސެމީ ފައިނަލް މެޗުގައި ޖަރުމަނާއި ބައްދަލުކުރާނީ މެކްސިކޯގެ ޓީމެވެ.